আশীৰ্বাদৰ ৰং - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nশ্ৰমিকৰ পি এফক লৈ বঞ্চনা, গ্ৰেপ্তাৰ কাছাৰৰ চাহ বাগিচাৰ…\n‘পাকিস্তান মূৰ্দাবাদ’ শ্ল’গান দিয়ক আৰু…\n‘প্ৰথম প্ৰধানমন্ত্ৰী চৰ্দাৰ পেটেল হোৱা হ’লে দেশত কাশ্মীৰকলৈ…\nনলবাৰীত অসম চৰকাৰৰ ‘মুখ্যমন্ত্ৰী কৃষি সা-সঁজুলি…\nমেট্ৰিক পৰীক্ষাৰ মাজতে নলবাৰীত সন্ধানহীন ছাত্ৰী\nভাল খবৰ! ৰে’লৱে বিভাগত ওলাইছে চাকৰি, সবিশেষ…\nবশিষ্ঠ আৰু যোৰাবাট আৰক্ষীৰ যুটীয়া অভিযানত গ্ৰেপ্তাৰ ড্ৰাগছসহ…\nকামাখ্যা মন্দিৰৰ মেখেলা উজুৱা পথত এজন লোকৰ আত্মহত্যা\nকামাখ্যাত ‘পাকিস্তান জিন্দাবাদ’ ধ্বনি দি গণৰোষত যুৱক……\nচিংগাপুৰ-জাপানত নহয়, গুৱাহাটীত ১০ মহলাৰ ওপৰত পুল বাৰ, চাওক…\n‘ভাৰতৰ মনৰ কথা, মোডীৰ স’তে’ শীৰ্ষক প্ৰচাৰ…\nঅসমত এন পি পি! বিজেপি-অগপৰ লগতে জাতীয় দল-সংগঠনৰ নেতাৰে গোপন…\nঅৰুণাচলৰ প্ৰাক্তন মুখ্যমন্ত্ৰীৰ জে ডি (এছ)ত যোগদান\nইম্ফলত আই ই ডি বিস্ফোৰণত জড়িত ৪ উগ্ৰপন্থীক গ্ৰেপ্তাৰ\nআজি মিজোৰাম আৰু অৰুণাচল প্ৰদেশৰ প্ৰতিষ্ঠা দিৱস\nপুনৰ বহিঃৰাজ্যত হত্যা অসমৰ যুৱকক\nনাগৰিকত্ব বিধেয়কক লৈ ফেচবুকত পোষ্ট দিয়া মণিপুৰৰ ছাত্ৰক…\n৮ ৰাজ্যৰ কৃষ্টি-সংস্কৃতিৰে উজলিল মেঘালয়ৰ বিজ্ঞান প্ৰযুক্তি…\nগোলাঘাটত ব্ৰাউন ছুগাৰসহ এজনক আটক\n‘বিজেপি চৰকাৰৰ সুশাসন দেখি বিৰোধী দলবোৰ ঈৰ্ষাত…\nজামুগুৰিহাটত পত্নীক হত্যা কৰি ঘৰৰ চৌহদত পুতি থোৱা স্বামীক…\nএৰ’ ইণ্ডিয়া শ্ব’ত যুঁজাৰু বিমান উৰাবলৈ সাজু সেনা প্ৰধান…\nপুলৱামাৰ শ্বহীদৰ পৰিয়াললৈ ফেচবুকৰ জৰিয়তে ৬ কোটি টকা সংগ্ৰহ…\nজম্মু-কাশ্মীৰত বৃহৎ নলাত বাগৰিল যাত্ৰীবাহী বাছ…\nবাংলাদেশৰ কেমিকেলৰ গুদামত সংঘটিত অগ্নিকাণ্ডত মৃত্যুৰ সংখ্যা…\nছিউলত উপস্থিত প্ৰধানমন্ত্ৰী নৰেন্দ্ৰ মোডী..\nচৌদি আৰবে মুকলি কৰি দিব ৮৫০জন ভাৰতীয় কয়দীক\nপুলৱামা ঘটনাক গৰিহণা দিলে নিউজিলেণ্ড সংসদে…\nআফগানিস্তানত আইইডি বিস্ফোৰণ, নিহত ৬\nভাৰতৰ সৈতে যুদ্ধ? কি ক’লে পাক প্ৰধানমন্ত্ৰী…\nবিশ্বকাপত পাকিস্তানৰ বিৰুদ্ধে বেট-বলৰ যুঁজত নামিবনে ভাৰত?\nপুলৱামা আক্ৰমণৰ পিছতে ম’হালী ষ্টেডিয়ামৰ পৰা আঁতৰোৱা হ’ল…\nবিটিএডি আৰ্মী ফুটবল লীগ ১৮-১৯ত বাক্সাৰ বৰমা এফ চি চেম্পিয়ন\nৰাষ্ট্ৰীয় বেডমিণ্টনৰ ফাইনেলঃ ছাইনা নেহৱালৰ প্ৰতিদ্বন্দ্বী পি…\nবিসংগতিপূৰ্ণ গুৱাহাটীৰ বেডমিণ্টন ক’ৰ্ট, আধাতে খেল সামৰিলে…\nৰাষ্ট্ৰীয় চাইক্লিঙত উজলিল অসম কন্যা গংগোত্ৰী…\n২১ শিখৰ বিৰুদ্ধে ১০ হাজাৰ আক্ৰমণকাৰী! চাওঁক অক্ষয় কুমাৰৰ ছবি…\nএইবাৰ চলমান খানৰ বিয়া!\nধন লৈ টুইটাৰত ৰাজনৈতিক দলৰ প্ৰচাৰ চলাব তাৰকাই! চাওঁক ষ্টিং…\nশ্বাহৰুখ খানে পাকিস্তানক দিলে ৪৫ কোটি! কিমান সঁচা এই খবৰ…\nছলমান খানৰ নতুন ছবিৰ পৰা আঁতৰোৱা হ’ল পাকিস্তানী গায়কে…\nপাকিস্তানত মুক্তি দিয়া নহয় অজয় দেৱগানৰ নতুন ছবি…\nআইৰ মুখৰ ভাষা\nঅমিত শ্বাহৰ ভাষণ\nএক অধ্যায়ৰ সামৰণি\nবন্ধ হ’ব নেকি বিএছএনএল!\nনাগালেণ্ডৰ উদ্ভাৱক ‘ইমনাৰেং ইম’চং’ক…\nনৱ-প্ৰজন্মৰ জীৱন সুৰক্ষিত কৰাৰ লক্ষ্যৰে ইনষ্টাগ্ৰামত নতুন…\nফেচবুক মেছেঞ্জাৰ আপডেট কৰক, লাভ কৰিব নতুন সুবিধা…\nভাৰতবৰ্ষত মুকলি হ’ল বিশ্ব সবাতোকৈ কম মূল্যৰ টিভি,…\nসুখবৰ, ২০২০ ত চিকিৎসাখণ্ডত উপলদ্ধ হ’ব কেন্সাৰ ৰোগৰ…\nবৃদ্ধি পালে পেট্ৰ’ল-ডিজেলৰ মূল্য..\nকেন্দ্ৰীয় চৰকাৰৰ কৰ্মচাৰী সকলৰ বাবে সুখবৰ…\nবিত্তীয় সংকট মোচন! কেন্দ্ৰীয় চৰকাৰলৈ ৰিজাৰ্ভ বেংকৰ ২৮ হাজাৰ…\nসোমবাৰেও বৃদ্ধি পালে পেট্ৰ’ল-ডিজেলৰ মূল্য\nগ্ৰাহকক পুনৰ মাধমাৰ পেট্ৰ’ল-ডিজেলৰ\nপেট্ৰ’ল-ডিজেলৰ মূল্য বৃদ্ধি…\nশ্ৰমিকৰ পি এফক লৈ বঞ্চনা, গ্ৰেপ্তাৰ কাছাৰৰ চাহ বাগিচাৰ সহকাৰী প্ৰবন্ধক • 'পাকিস্তান মূৰ্দাবাদ' শ্ল'গান দিয়ক আৰু ৰেহাই মূল্যত খাওক মাংসৰ পকোৰা... • গোলাঘাটত ব্ৰাউন ছুগাৰসহ এজনক আটক • 'বিজেপি চৰকাৰৰ সুশাসন দেখি বিৰোধী দলবোৰ ঈৰ্ষাত জ্বলি-পুৰি মৰিছে' • জামুগুৰিহাটত পত্নীক হত্যা কৰি ঘৰৰ চৌহদত পুতি থোৱা স্বামীক মৰিয়াই মৰিয়াই হত্যা... • আইৰ মুখৰ ভাষা • ‘প্ৰথম প্ৰধানমন্ত্ৰী চৰ্দাৰ পেটেল হোৱা হ’লে দেশত কাশ্মীৰকলৈ সমস্যা নাথাকিল হেঁতেন’ • ভাল খবৰ! ৰে’লৱে বিভাগত ওলাইছে চাকৰি, সবিশেষ... • কোকৰাঝাৰত বিপিএফৰ সভা, আগন্তুক লোকসভা নিৰ্বাচনৰ ৰণকৌশলৰ সন্দৰ্ভত আলোচনা... • লোকসভা নিৰ্বাচন-২০১৯, অতুল বৰাৰ নেতৃত্বত ৰণকৌশল প্ৰস্তুত সমিতি গঠন অসম গণ পৰিষদৰ\n‘সাহিত্য সন্ধান’ চুটি গল্প- ২১\nঅসমীয়া প্ৰতিদিন ৰ দ্বাৰা\t Dec 2, 2018 ত\n♦ বলেন দত্ত\nজীৱনৰ আধা বয়সত চাকৰি এটা পালো অসমত। বহুবছৰ অসমৰ বাহিৰত থাকি থাকি আমনি লাগি চৰকাৰী চাকৰিটো পাই গুচি আহিলো। তামুলপুৰত পোষ্টিং। নলবাৰীত ঘৰ। অহা-যোৱা কাৰো। বাছেৰে। বাছ এখন যায়। বৰপেটা-সৰ্থেবাৰী-নলবাৰী হৈ একেবাৰে ভূটানলৈ। নলবাৰীৰ পৰা তামুলপুৰৰ বিভিন্ন বিভাগত কাম কৰা কৰ্মচাৰীবোৰ এই বাছখনতে নিতৌ অহা যোৱা কৰে।\nমই নতুন। বাকী কৰ্মচাৰীবোৰ বছৰ বছৰ ধৰি একেলগে অহা যোৱা কৰা বাবে ইজনে সিজনৰ চিনাকি। গাড়ীৰ চিট খালী নাথাকে। ৰঙিয়াত খালী হয়। ইজনে সিজনক মাতে দাস দা, শৰ্মাদা আহক এই ছীট দুটা ৰঙিয়াত খালী হ’ব। একেলগে বহিব পাৰিম। মই নতুন বাবে মোক কোনেও তেনেকৈ নামাতে। তথাপিও পাই যায় ছীট। ৰঙিয়াত। দিন যোৱাৰ লগে লগে ময়ো লাহে লাহে পুৰণি কৰ্মচাৰী বোৰৰ মাজৰে এজন হ’বলৈ ধৰিলো। দত্তদা মোৰ পুৰাণীবোৰৰ প্ৰথম চিনাকি। মানুহজনে বাছখনত সদায় অহা-যোৱা নকৰে। সেয়েহে পুৰণি বোৰৰ মাজতো দত্তদা সিমান চিনাকি নহয়। মানুহজন বেমাৰী। কঁকালৰ বিষ। ডিস্ক প্ৰব্লেম।\nঅফিচৰ পৰা উভতি আহোতে মোৰ ষ্টপেজতো আগতে পাই। মই উঠিয়েই ছীট এটা পালো। লাহে লাহে গাড়ীৰ ছীটবোৰ মানুহেৰে পূৰ হৈ গাড়ীৰ ভিতৰত এটা দুটাকৈ মানুহবোৰ থিয় হবলৈ আৰম্ভ কৰিছে। দেখিলো দত্তদা ভিৰ ঠেলি ঠেলি পিছলৈ আহি আছে। মই ওচৰলৈ মাতি মোৰ ছীটতো দি দিলো দত্তদাক। বেমাৰী দেহা বাবে দত্তদাই আপত্তি নকৰি বাহিলে। মই থিয় হৈ থাকিব লগা হোৱাত দত্তদাই অলপ অসন্তুষ্টি পালে। পিছফালে মুকলি ঠাই থকা বাবে মই থিয় হ’বলৈ পিছলৈ গুচি গলো।\nএনেতে তালুকদাৰদাই ছীটতো কাক দিলো বুলি সুধিলে। দত্তদা বেমাৰী তেখেতকে দিলো বুলি কলো। “অ, চিনাকী (!) নেকি” – তালুকদাৰদাই পুনৰ সুধিলে। মই কলো “হয়, এই আপোনাৰ দৰেই।” “তেতিয়া হ’লে আজি আপুনি থিয় হৈয়ে যাব লাগিব। ছীট পোৱাৰ আশা নাই” – তালুকদাৰ দাই কালে। মই হ’ব আৰু বুলি ক’লো।\nনলবাৰীত নামি দত্তদাই মোৰ কান্ধখনত খামুচি এটা গভীৰ কৃতজ্ঞতাসূচক ভাবত ক’লে, “কঁকালৰ বিষটো বাঢ়িছে। তুমি ছীটতো নিদিয়া হ’লে বৰ দিগদাৰেই আছিল। কিন্তু তোমাক থিয় কৰোৱাৰ বাবে গোটেই পথছোৱাতে মনটো বেয়া লাগি আছিল”। “এ সেইটো নো কি কথা। মই ডেকা ল’ৰা। থিয় হৈ ভালহে লাগিল। তাতে ছীটটো আপোনাৰ কামত আহিল। তাতকৈ আৰু ভাল লগা কি হ’ব পাৰে দত্তদা।” – মই দত্তদাৰ দুখখিনি পাতলাবলৈ কলো। স্বতঃস্ফূৰ্তভাৱে দত্তদাৰ মুখৰ পৰা ওলাই আহিল, “তোমাৰ জীৱনত ভাল হওঁক।”\nঅইন দিনৰ দৰে অফিচৰ পৰা উভতি আহি আছো। নাজানো কেতিয়া টোপনি গুচি গলো। অলপ পিছত সাৰ পাই দেখো গাড়ীখনত যথেষ্ট ভিৰ লাগিছে মানুহেৰে। মোৰ ছীটৰ কাষতে এজন ষাঠিৰ উৰ্ধৰ বয়সীয়াল মানুহে গাড়ীৰ ভিতৰৰ হেঁচা সহ্য কৰি কথমপি নিজক বচাই থিয় হৈ আছে। “ক’ত যাব ?”- মই মানুহজনক সুধিলো। “নলবাৰী”- মানুহজনে ক’লে। ভাবিলো ময়ো নলবাৰী যাম। ছীট দিয়া মানে সেই ছীট পুনৰ উভতাই পোৱাৰ আশা আৰু নাই। তথাপিও মানুহজনক ছীটটো দি বহিবলৈ ক’লো। মানুহজনে সুধিলত ময়ো নলবাৰীলৈকে যাম বুলি ক’লো।\nএটা কৃতজ্ঞতাসূচক চাৱনিৰে মানুহজন বহিল। বাহি মানুহজনে ক’লে ৰাতিপুৱাৰে পৰা হেনো দাঁত এটাৰ বিষ। উপায়ন্তৰ হৈহে বিষৰ টেবলেট এটা লৈ ঘৰৰ পৰা ওলাইছে। মনটো বেয়া লাগিল। ভাবিলো নিশ্চয় কিবা ডাঙৰ বিপদ নহ’লে এই হেন ভৰ দুপৰীয়া এই বয়সৰ মানুহজন ওলাই নাহে। এনে এটা মানুহক ছীটটো দি এটা অনাবিল আনন্দৰ সুখানুভূতি লৈ বাছখনৰ পিছৰ খালি থকা ঠাইখিনিত থিয় হ’বলৈ আগবাঢ়িলো। ইতিমধ্যে তাত থিয় হৈ থকা ডেকাদাই সুধিলে- “ছীটটো কাক দিলে?” মই বুঢ়া মানুহ এজনক দিলোঁ বুলি ক’লো। ডেকাদাই হাঁহি এটা মাৰি সুধিলে, “চিনাকি?” মই ক’লো যে মই মানুহজনক চিনি নেপাওঁ। এটা তাচ্ছিল্যৰ হাঁহি ভাঁহি আহিল ডেকাদাৰ মুখৰ পৰা।\nপিছলৈ চিট খালি হোৱাত ডেকাদা আৰু মই একেলগে বাছখনৰ পিছফালৰ চিট এটাত বহি আহিলো। বৰকুৰা পাৰ হৈ বাছখন নলবাৰীত সোমাইছে। দেখিলো আগ ফালৰ পৰা বুঢ়া মানুহজন মোক বিচাৰি মোৰ কাষলৈ আহি আছে। তাকে দেখি ডেকাদাই হাঁহি হাঁহি কৈ উঠিল আপোনাক কৃতজ্ঞতা জনাবলৈ আহিছে। ইতিমধ্যে মানুহজন আহি আমাৰ ওচৰ পাই মোক হাতযোৰ কৰি তুমি কুশলে থাকা বোপাই বুলি আশীৰ্বাদ দি বাছখনৰ পৰা নামিল। মই থিয় হৈ প্ৰতি নমস্কাৰ জনাই মানুহজন যোৱাৰ পিনে চাই ৰ’লো। গাড়ীখনে পুনৰ যাত্ৰা আৰম্ভ কৰিলে। হঠাতে গাড়ীখনৰ খোলা খিৰিকিৰে এজাক শীতল বতাহে মোৰ মূৰটোত হাত বুলাই গুচি গ’ল।\nমৰিগাঁৱৰ লাহৰীঘাটত স্থানীয় ৰাইজৰে কংগ্ৰেছ সমৰ্থকৰ সংঘাট, আহত ১০\nৰঙিয়াত বিজেপি প্ৰাৰ্থীৰ পোষ্টাৰ ফালিলে দুূবৃৰ্ত্তই\nআগৰ\tপিছৰ 1 of 1,819


খাদী - অসমীয়া ৱিকিপিডিয়া\nনীলা ৰঙৰ খাদী কুৰ্তা\nখাদী বা খদ্দৰ হৈছে ভাৰতীয় উপমহাদেশৰ পূৱ অঞ্চলৰ পৰা আৰম্ভ হোৱা হাতেৰে বোৱা প্ৰাকৃতিক আঁহৰ কাপোৰ। খাদী মুখ্যতঃ পূব ভাৰত, উত্তৰ-পূব ভাৰত আৰু বাংলাদেশত উৎপাদিত হৈছিল যদিও বৰ্তমান বিস্তৃতভাৱে ভাৰত আৰু পাকিস্তানত ব্যৱহাৰ কৰা হয়। খাদী কাপোৰ সাধাৰণতে কপাহৰ পৰা বোৱা হয় যদিও ৰেচম আৰু ঊলৰ ব্যৱহাৰো কৰা হয়। খাদী যঁতৰত সূতা কাটি প্ৰস্তুত কৰা হয়। ই এক বহুমুখী কাপোৰ। খাদী কাপোৰ গ্ৰীষ্মকালত শীতল আৰু শীতকালত গৰম। ইয়াৰ দেখাত উন্নত কৰাৰ বাবে, খাদী বা খদ্দৰক কেতিয়াবা মাৰ দি এক জঠৰ অনুভৱ দিয়া হয়। ইয়াক বিভিন্ন ফেশ্বন বৃত্তত বহুলভাৱে গ্ৰহণ কৰা হয়। ভাৰতত খাদীক খাদী আৰু গ্ৰামোদ্যোগ আয়োগ আৰু মাইক্ৰ', ক্ষুদ্ৰ আৰু মজলীয়া উদ্যোগ মন্ত্ৰালয়ৰ দ্বাৰা প্ৰচাৰ আৰু প্ৰসাৰ কৰা হয়।\n4 বাহ্যিক উৎস\nখাদীক খদ্দৰ নামেৰেও জনা যায়। ই সাধাৰণতে এক খহটা গাঁথনিৰ কাপোৰ। ভাৰতত খাদী হাতেৰে বোৱা আৰু হাতেৰে যঁতৰত সূতা কটা কাপোৰ বুজায়। খাদী উৎপাদনকাৰী সকলে মিলৰ দ্বাৰা প্ৰস্তুত কৰা সূতা পছন্দ কৰে কিয়নো ই মানদণ্ডত অধিক শক্তিশালী আৰু সুসংগত। বিংশ শতিকাৰ প্ৰথম দুই দশকত মহাত্মা গান্ধী আৰু ভাৰতীয় মিলমালিকসকলে জনপ্ৰিয় কৰা বিদেশী সামগ্ৰী বৰ্জন আৰু স্বদেশী আন্দোলনৰসমৰ্থনকাৰী সকলে বিদেশী কাপোৰ বৰ্জনৰ বাবে আহ্বান জনাইছিল। গান্ধীয়ে যুক্তি দিছিল যে মিলৰ মালিকসকলে হস্ততাঁত তাঁতীসকলক সূতা ক্ৰয় কৰাৰ সুযোগ অস্বীকাৰ কৰিব কিয়নো তেওঁলোকে তেওঁলোকৰ নিজৰ কাপোৰৰ বাবে একচেটিয়া বজাৰৰ সৃষ্টি কৰিব বিচাৰে। অৱশ্যে, হাতেৰে কটা সূতা ব্যয়বহুল আৰু দুৰ্বল মানদণ্ডৰ আছিল। এনেদৰে মহাত্মা গান্ধীয়ে নিযে যঁতৰ ঘুৰাবলৈ আৰম্ভ কৰিছিল আৰু আনক এনে কৰিবলৈ উৎসাহিত কৰিবলৈ আৰম্ভ কৰিছিল। তেওঁ ভাৰতীয় জাতীয় কংগ্ৰেছৰ সকলো সদস্যৰ বাবে নিজে কাপোৰ ঘূৰাবলৈ আৰু সূতাৰে তেওঁলোকৰ দেয় পৰিশোধ কৰাটো বাধ্যতামূলক কৰিছিল। তেওঁ যঁতৰক ৰাষ্ট্ৰবাদী আন্দোলনৰ প্ৰতীক হিচাপে গঢ়ি তুলিছিল।\nব্ৰিটিছ ৰাজৰ অধীনত ভাৰতীয়সকলে ব্যয়বহুল কাপোৰ কিনিবলৈ বাধ্য হৈছিল, যিহেতু ব্ৰিটিছ সকলে কাপোৰৰ বাবে কেঁচা মাল ইংৰাজী কাপোৰ মিললৈ ৰপ্তানি কৰিছিল, তাৰ পিছত সম্পূৰ্ণ হোৱা কাপোৰখন ভাৰতলৈ পুনৰ আমদানি কৰিছিল। ভাৰতীয় মিলৰ মালিকসকলে ভাৰতীয় বজাৰত নিজে একাধিপত্য স্থাপন কৰিবলৈ বিচাৰিছিল। আমেৰিকান অসামৰিক যুদ্ধৰ পৰা আমেৰিকান কাপোৰৰ অভাৱ হোৱাৰ পিছৰে পৰা ব্ৰিটেইনে ভাৰতৰ পৰা সস্তীয়া মূল্যত কপাহ ক্ৰয় কৰি আৰু কাপোৰ নিৰ্মাণৰ কৰিবলৈ লৈছিল। গান্ধীৰ খাদী আন্দোলনৰ উদ্দেশ্য আছিল বিদেশী কাপোৰ বৰ্জন কৰা। মহাত্মা গান্ধীয়ে ১৯২০ চনৰ পিছত গ্ৰাম্য স্ব-নিয়োজন আৰু আত্মনিৰ্ভৰশীলতাৰ বাবে (ব্ৰিটেইনত ঔদ্যোগিকভাৱে নিৰ্মিত কাপোৰ ব্যৱহাৰ কৰাৰ পৰিৱৰ্তে) বাবে খাদীব্যৱহাৰ কৰিবলৈ আৰম্ভ কৰিছিল। এনেদৰে তেওঁ খাদীক স্বদেশী আন্দোলনৰ অবিচ্ছেদ্য আৰু অখণ্ড অংগ হিচাপে তৈয়াৰ কৰে।\nস্বাধীনতা আন্দোলনত খাদী কাপোৰৰ ব্যৱহাৰ আৰু বিদেশী নিৰ্মিত কাপোৰ বৰ্জন চাৰিওফালে প্ৰচাৰিত হয়। যেতিয়া কিছুমান লোকে মহাত্মা গান্ধীক খাদীৰ ব্যয়ৰ বিষয়ে অভিযোগ কৰিছিল, তেওঁ কেৱল ধুতি পিন্ধিবলৈ আৰম্ভ কৰিছিল। যদিও ঠাণ্ডা হ'লে তেওঁ ঊলৰ চাদৰ ব্যৱহাৰ কৰিছিল। কিছুমানে উচ্চ মানদণ্ডৰ মিলৰ সূতা ব্যৱহাৰ কৰি আৰু বিলাসী বজাৰৰ বাবে পৰিৱেশ সৃষ্টি কৰি যুক্তিসঙ্গত জীৱন যাপন কৰিবলৈ সক্ষম হৈছিল। মহাত্মা গান্ধীয়ে এই প্ৰক্ৰিয়াটো শেষ কৰিবলৈ চেষ্টা কৰিছিল। তেওঁ আনকি তেওঁৰ পথ নাপালে খাদী একেবাৰে পৰিহাৰ কৰাৰ হুংকাৰ দিছিল।\nকোচিত মানুহক খাদী ব্যৱহাৰৰ বাবে কৰা ৰাজহুৱা আহ্বান\nযঁতৰত সূতা কাটি থকা গান্ধী\nগান্ধীয়ে যঁতৰত সূতা কাটি তেওঁৰ অনুগামীক দিয়া নিৰ্দেশ\nসাবৰমতী আশ্ৰমত গান্ধীজীৰ শোৱা কোঠা, বিছনা, ডেস্ক আৰু যঁতৰ\n↑ "Khadi". getcopaycom.ipage.com. http://getcopaycom.ipage.com/khadi.html.\n↑ Mahesh, Aggarwal R. C. /Bhatnagar (July 27, 2005). Constitutional Development & National Movemen in India. S. Chand Publishing. ISBN 9788121905657. https://books.google.com/books?id=J-6hDwAAQBAJ&pg=PA55&dq=india+british+cloth+high+prices#q=india+british+cloth+high+prices.\n↑ "Historical background of Khadi". www.chandrakantalrks.org. http://www.chandrakantalrks.org/khadi/Historical-Background-Khadi.html। আহৰণ কৰা হৈছে: 2017-08-08.\n↑ 10.0 10.1 "Saturday Dressing: Kerala govt staff opt for khadi". Business Standard. Press Trust of India.6January 2007. http://www.business-standard.com/article/economy-policy/saturday-dressing-kerala-govt-staff-opt-for-khadi-107010600004_1.html। আহৰণ কৰা হৈছে: 20 March 2016.\n↑ Brown, Theodore M.; Fee, Elizabeth (1 January 2008). "Spinning for India's Independence". American Journal of Public Health খণ্ড 98 (1): 39. doi:10.2105/AJPH.2007.120139. PMID 18048775.\n↑ Pritchett, Frances. "spinning". www.columbia.edu. http://www.columbia.edu/itc/mealac/pritchett/00routesdata/1900_1999/gandhi/spinning/spinning.html.\n↑ Cosgrove, Ben. "Gandhi and His Spinning Wheel: The Story Behind an Iconic Photo". http://time.com/3639043/gandhi-and-his-spinning-wheel-the-story-behind-an-iconic-photo/.\n↑ Cosgrove, Ben. "Gandhi: Quiet Scenes FromaRevolutionary Life". http://time.com/3881206/gandhi-rare-photos-of-the-pioneer-of-nonviolent-civil-disobedience/.\nবাহ্যিক উৎস[সম্পাদনা কৰক]\nৱিকিমিডিয়া কমন্সত খাদী সম্পৰ্কীয় মিডিয়া ফাইল আছে।\nখাদী সংস্কৃতি: দেশৰ মূলৰ কাপোৰ\nভাৰতীয় খাদী সংস্কৃতি\nখাদী আৰু গ্ৰামোদ্যোগ আয়োগ, ভাৰত চৰকাৰ\nখাদীৰ বিষয়ে তথ্য\n"https://as.wikipedia.org/w/index.php?title=খাদী&oldid=283435"ৰ পৰা অনা হৈছে\nএই পৃষ্ঠাখন ২৫ জুন, ২০২১ তাৰিখে ১০:৫২ বজাত অন্তিম সংশোধন কৰা হৈছিল।


পিটাৰ ডিংকলেজ - অসমীয়া ৱিকিপিডিয়া\n২০১৩ চনত ডিংকলেজ\nপিটাৰ হেইডেন ডিংক্লেজ\n১১ জুন, ১৯৬৯ (৫২ বছৰ)\nমেনধাম টাউনশ্বিপ, নিউ জাৰ্ছী, যুক্তৰাষ্ট্ৰ\n4 ফুট5ইঞ্চি (1.3 মিটাৰ)\nএৰিকা স্মিট (বি. ২০০৫)\nপিটাৰ হেইডেন ডিংকলেজ (ইংৰাজী: Peter Hayden Dinklage; জন্ম জুন ১১, ১৯৬৯) এজন আমেৰিকান অভিনেতা আৰু প্ৰযোজক। তেওঁ এইচবিঅ' টেলিভিছন শৃংখলা গেম অফ থ্ৰোনছত (২০১১-২০১৯) টিৰিয়ন লেনিষ্টাৰৰ চৰিত্ৰ ৰূপায়ণ কৰাৰ বাবে প্ৰশংসা লাভ কৰাৰ লগতে শৃংখলাটোত কৰা অভিনয়ৰ বাবে তেওঁ ড্ৰামা শৃংখলা এখনত অসামান্য সহঅভিনেতাৰ (আউটষ্টেণ্ডিং ছাপৰ্টিং এক্টৰ ইন এ ড্ৰামা ছিৰিজ) শিতানত অভিলেখসংখ্যক চতুৰ্থবাৰলৈ প্ৰাইমটাইম এমি বঁটা লাভ কৰে। তেওঁ এই চৰিত্ৰটোৰ বাবে ২০১১ চনত গ'ল্ডেন গ্ল'ব বঁটা আৰু ২০২০ চনত স্ক্ৰীণ এক্টৰ্ছ গিল্ড বঁটাও লাভ কৰিছিল।\nনিউ জাৰ্চীৰ মেনধাম টাউনশ্বিপত জন্মগ্ৰহণ কৰা ডিংকলেজে স্থানীয় গীটাৰৰ দোকানত কাম কৰি বেনিংটন কলেজত অভিনয় কলা অধ্যয়ন কৰিছিল। ইয়াৰ লগতে তেওঁ কেইবাটাও অপেছাদাৰী মঞ্চ প্ৰযোজনাত অভিনয় কৰিছিল। লিভিং ইন অবলিভনৰ (১৯৯৫) জৰিয়তে তেওঁ প্ৰথমবাৰলৈ চলচ্চিত্ৰৰ জগতত আত্মপ্ৰকাশ কৰে। কমেডি-ড্ৰামা দ্য ষ্টেচন এজেণ্টৰ (২০০৩) জৰিয়তে তেওঁ সফলতাৰ দিশত প্ৰথমটো খোজ ৰাখে।\nপেছাদাৰী সফলতা লাভৰ পিছৰে পৰা ডিংকলেজে এলফ (২০০৩), লাছি (২০০৫), ফাইণ্ড মি গিল্টি (২০০৬), আণ্ডাৰডগ (২০০৭), ডেথ এট এ ফিউনাৰেল (২০০৭), পেনেলোপ (২০০০), দ্য ক্ৰনিকলচ অফ নাৰ্নিয়া: প্ৰিন্স কাস্পিয়ান (২০০৮), ডেথ এট এ ফিউনাৰেল (২০১০), এক্স-মেন: ডেজ অফ ফিউচাৰ পাষ্ট (২০১৪), পিক্সেলচ (২০১৫), আৰু থ্ৰী বিলবৰ্ডছ আউটচাইড এবিং, মিছৌৰী (২০১৭) আদি চলচ্চিত্ৰত অভিনয় কৰিছে। ২০১৮ চনত তেওঁ মাৰ্ভেল চিনেমেটিক ইউনিভাৰ্ছৰ ছবি এভেঞ্জাৰ্ছ: ইনফিনিটি ৱাৰত আইট্ৰি হিচাপে আৰু মাই ডিনাৰ উইথ হাৰ্ভে নামৰ বায়োপিক ছবিত হাৰ্ভে ভিলেচাইজ হিচাপে অভিনয় কৰে।\nডিংকলেজ জাৰ্মান আৰু আইৰিছ বংশোদ্ভূত। তেওঁৰ উচ্চতা ৪ ফুট ৫ ইঞ্চি (১.৩৫ মিটাৰ)।\n2.1 প্ৰাৰম্ভিক কাল\n2.2 গেম অফ থ্ৰোনছ\nপিটাৰ হেইডেন ডিংকলেজৰ জন্ম হৈছিল ১৯৬৯ চনৰ ১১ জুনত নিউ জাৰ্চীৰ মৰিচটাউনত। তেওঁৰ পিতৃ কাৰ্ল ডিংকলেজ আছিল এজন বীমা বিক্ৰেতা আৰু মাতৃ ডায়েন ডিংকলেজ আছিল প্ৰাথমিক বিদ্যালয়ৰ সংগীত শিক্ষক। নিউ জাৰ্চীৰ মেনধাম টাউনশ্বিপৰ ঐতিহাসিক ব্ৰুকচাইড শাখাত তেওঁৰ পিতৃ-মাতৃ আৰু ভ্ৰাতৃ জনাথনৰ সৈতে ডিংকলেজ ডাঙৰ-দীঘল হৈছিল। তেওঁ নিজৰ পৰিয়ালৰ একমাত্ৰ সদস্য যাৰ এক'ণ্ড্ৰ'প্লাছিয়া (বাওনা) আছে।\nসৰুতে ডিংকলেজ আৰু তেওঁৰ ভ্ৰাতৃয়ে তেওঁলোকৰ চুবুৰীয়া লোকসকলৰ বাবে পুতলা সংগীত পৰিৱেশন কৰিছিল। তেওঁ জনাথনক "পৰিয়ালৰ প্ৰকৃত প্ৰদৰ্শনকাৰী" বুলি বৰ্ণনা কৰি কৈছিল যে তেওঁৰ ভ্ৰাতৃৰ ভায়োলিনৰ প্ৰতি থকা আগ্ৰহে তেওঁক অভিনয়ৰ পথ অনুসৰণ কৰাত বাধা দিছিল। জনাথনে ৰাটগাৰ্ছ বিশ্ববিদ্যালয়ৰ মেছন গ্ৰছ স্কুল অৱ দা আৰ্টছৰ পৰা স্নাতক ডিগ্ৰী লাভ কৰে আৰু তেওঁ হেমিল্টন নামৰ সংগীতালেখ্যৰ এজন ভায়োলিনবাদক।\nদ্য ভেলভেটিন ৰেবিটৰ পঞ্চম শ্ৰেণীৰ প্ৰযোজনাত ডিংকলেজে নাট্য জীৱনৰ প্ৰথমটো সফলতা লাভ কৰিছিল। মুখ্য চৰিত্ৰত অভিনয় কৰি তেওঁ অনুষ্ঠানটোৰ প্ৰতি দৰ্শকৰ সঁহাৰিত আনন্দিত হৈছিল। ডিংকলেজে পঢ়া ডেলবাৰ্টন স্কুলতে তেওঁ নিজৰ অভিনয়ৰ বিকাশ ঘটাইছিল। ১৯৮৪ চনত ডিংকলেজে আমেৰিকান নাট্যকাৰ ছেম শ্বেপৰ্ডৰ দ্বাৰা ৰচিত ট্ৰু ৱেষ্ট নামৰ নাটকখনৰ প্ৰযোজনাৰ পৰা অভিনয়ৰ ক্ষেত্ৰখনত কেৰিয়াৰ গঢ়িবলৈ অনুপ্ৰাণিত হয়।\nডিংকলেজে তেতিয়া বেনিংটন মহাবিদ্যালয়ত নাটকৰ স্নাতক মহলা অধ্যয়ন কৰিছিল আৰু ১৯৯১ চনত স্নাতক হোৱাৰ আগেয়ে অসংখ্য প্ৰযোজনাত অভিনয় কৰিছিল। তাৰ পিছত তেওঁ তেওঁৰ বন্ধু ইয়ান বেলৰ সৈতে এক থিয়েটাৰ কোম্পানী নিৰ্মাণ কৰিবলৈ নিউয়ৰ্ক চহৰলৈ যায়। ভাড়া পৰিশোধ কৰাত বিফল হৈ তেওঁলোকে তেওঁলোকৰ এপাৰ্টমেণ্টৰ পৰা বাহিৰ ওলাই যায়। তেওঁ নিউয়ৰ্কত আৰু ৱিলিয়ামছবাৰ্গ তথা ৱেষ্ট ভিলেজত বিশ বছৰ বাস কৰিছিল। ডিংকলেজে পূৰ্ণকালীন অভিনেতা হিচাপে কেৰিয়াৰ গঢ়ি তোলাৰ আগতে ৬ বছৰ ডাটা প্ৰচেছিং কোম্পানীত কাম কৰিছিল।\nডিংকলেজে প্ৰথমতে এজন অভিনেতা হিচাপে কাম বিচাৰিবলৈ সংগ্ৰাম কৰিবলগা হৈছিল। আংশিকভাৱে ইয়াৰ কাৰণ হৈছে তেওঁ সাধাৰণতে নিজৰ শাৰীৰিক অৱস্থাৰ অভিনেতাসকলক আগবঢ়োৱা চৰিত্ৰবোৰ (যেনে এলফ বা লেপ্ৰেচাউন) ল'বলৈ অস্বীকাৰ কৰিছিল।  তেওঁ কম বাজেটৰ স্বতন্ত্ৰ কমেডি-ড্ৰামা লিভিং ইন অবলিভনৰ (১৯৯৫) জৰিয়তে তেওঁ নিজৰ কৃতিত্বপ্ৰাপ্ত চলচ্চিত্ৰ জগতখনত আত্মপ্ৰকাশ কৰে। চলচ্চিত্ৰখনত নিউয়ৰ্ক চহৰৰ মাজভাগত এজন পৰিচালক, কৰ্মচাৰী আৰু কম বাজেটৰ স্বতন্ত্ৰ চলচ্চিত্ৰৰ চিত্ৰগ্ৰহণৰ কাহিনী দাঙি ধৰা হৈছে। ডিংকলেজৰ চৰিত্ৰটো আছিল বাওনা শৰীৰৰ এজন হতাশ অভিনেতাৰ, যি তেওঁৰ চৰিত্ৰবোৰৰ বিষয়ে অভিযোগ কৰি থাকে।  ছবিখনে সমালোচকসকলৰ ইতিবাচক সঁহাৰি লাভ কৰে। পৰৱৰ্তী বছৰত তেওঁ টুপাক শাকুৰ অভিনীত অপৰাধমূলক চলচ্চিত্ৰ বুলেটত বিল্ডিং মেনেজাৰ হিচাপে উপস্থিত হয়।  আনকি লিভিং ইন অবলিভিয়নত তেওঁৰ সুন্দৰ প্ৰদৰ্শনৰ পাছতো ডিংকলেজে তেওঁৰ এজেণ্ট হ'বলৈ ইচ্ছুক লোকক বিচাৰি পোৱা নাছিল। ইয়াৰ পিছত ডিংকলেজে কমেডি ১৩ মুনছত (২০০২) অভিনয় কৰাৰ সুযোগ পায়। থিয়েটাৰ ৱেবছাইট এটাৰ বাবে সাক্ষাৎকাৰ লোৱাৰ সময়ত তেওঁক সোধা হৈছিল যে তেওঁৰ আদৰ্শ ভূমিকা কি, আৰু তেওঁ উত্তৰ দিছিল যে "ৰোমাণ্টিক মুখ্য চৰিত্ৰ" যি নায়িকাক লাভ কৰে।\nগেম অফ থ্ৰোনছ[সম্পাদনা কৰক]\n২০১১ আৰু ২০১৯ চনৰ ভিতৰত ডিংকলেজে জৰ্জ আৰ আৰ মাৰ্টিনৰ এ ছং অফ আইচ এণ্ড ফায়াৰ উপন্যাস শৃংখলাৰ অভিযোজন এইচবিঅ'ৰ ফেণ্টাছী ড্ৰামা গেম অফ থ্ৰোনছত টিৰিয়ন লেনিষ্টাৰক চৰিত্ৰ ৰূপায়ন কৰিছিল।  গেম অফ থ্ৰোনছৰ পটভূমি হৈছে ৱেষ্টেৰোচ আৰু এছ'ছৰ কাল্পনিক মহাদেশচ আৰু ই সপ্ত ৰাজ্যৰ আইৰন থ্ৰোন বা লৌহ সিংহাসনৰ নিয়ন্ত্ৰণৰ বাবে যুঁজ দিয়াৰ সময়ত সম্ভ্ৰান্ত পৰিয়ালবোৰৰ মাজত ক্ষমতাৰ সংগ্ৰামৰ ইতিহাস বৰ্ণনা কৰে। টিৰিয়ন ৱেষ্টেৰোছৰ অন্যতম চহকী আৰু শক্তিশালী পৰিয়াল হাউচ লেনিষ্টাৰৰ সদস্য, আৰু তেওঁ গোটেই জীৱন লাভ কৰা অৱহেলা আৰু উপহাসৰ প্ৰভাৱ হ্ৰাস কৰিবলৈ লেনিষ্টাৰ হিচাপে তেওঁৰ মৰ্যাদাৰ ব্যৱহাৰ কৰে।\nডিংকলেজে তেওঁৰ অভিনয়ৰ বাবে ব্যাপক প্ৰশংসা লাভ কৰিছে। দ্য বষ্টন গ্লোবৰ মেথিউ গিলবাৰ্টে কয় যে ডিংকলেজে "এক বিজয়ী প্ৰদৰ্শন দাঙি ধৰে যি মনোমোহা, নৈতিকভাৱে অস্পষ্ট আৰু আত্ম-সচেতন।" দ্য নিউয়ৰ্ক টাইমছৰ ডেন কইছে উল্লেখ কৰে যে ডিংকলেজৰ অভিনয়ে চৰিত্ৰটোক "অধিক জনপ্ৰিয়" কৰি তুলিছে। লছ এঞ্জেলছ টাইমছৰ মতে "বহুক্ষেত্ৰত গেম অফ থ্ৰোনছ ডিংকলেজৰ প্ৰাপ্য।"  টিৰিয়নক "আটাইতকৈ উদ্ধৃতিযোগ্য" চৰিত্ৰ আৰু শৃংখলাটোৰ "আটাইতকৈ প্ৰিয় চৰিত্ৰ" বুলি কোৱা হৈছে।\n↑ Edward Guthmann (October 12, 2003). "'Station' actor draws big attention / Peter DinklageaSundance hit in first-ever lead role foradwarf.". SF Gate. https://www.sfgate.com/movies/article/Station-actor-draws-big-attention-Peter-2553746.php। আহৰণ কৰা হৈছে: April 26, 2018.\n↑ Tom Dawson (October 28, 2014). "BBC - Films - Peter Dinklage". BBC. https://www.bbc.co.uk/films/2004/03/12/peter_dinklage_the_station_agent_interview.shtml। আহৰণ কৰা হৈছে: January 19, 2019.\n↑ Turchiano, Danielle (September 23, 2019). "Emmys: Peter Dinklage Sets Record With Supporting Actor Win for 'Game of Thrones'". Variety. https://variety.com/2019/tv/awards/peter-dinklage-game-of-thrones-2019-supporting-drama-actor-emmy-1203303698/.\n↑ "Tom McCarthy, Peter Dinklage and Bobby Cannavale talk The Station Agent. – Neil Young's Film Lounge". www.jigsawlounge.co.uk. http://www.jigsawlounge.co.uk/film/reviews/neil-youngs-film-lounge-interview-with-tom-mccarthy-peter-dinklage-bobby-cannavale/.\n↑ "Peter Dinklage: 'The fight is all'". The Talks. September 30, 2015. http://the-talks.com/interview/peter-dinklage/। আহৰণ কৰা হৈছে: December 10, 2016.\n↑ "Monitor". Entertainment Weekly (1263): 40. Jun 14, 2013.\n↑ Moszczynski, Joe (July 1, 2004). "John C. Dinklage, 72, father of2entertainers". New Jersey Star-Ledger.\n↑ Wang, Helena; Aquino, Tara (June 7, 2013). "25 Things You Didn't Know About Peter Dinklage". Complex. http://www.complex.com/pop-culture/2013/06/25-things-you-didnt-know-about-peter-dinklage/peter-dinklage-achondroplasia। আহৰণ কৰা হৈছে: March 20, 2017.\n↑ Spitznagel, Eric (May 3, 2013). "20Q Peter Dinklage". Playboy. http://www.playboy.com/articles/20q-peter-dinklage-game-of-thrones। আহৰণ কৰা হৈছে: April 20, 2017.\n↑ 10.0 10.1 10.2 10.3 10.4 Kois, Dan (March 29, 2012). "Peter Dinklage Was Smart to Say No". The New York Times. https://www.nytimes.com/2012/04/01/magazine/peter-dinklage-was-smart-to-say-no.html.\n↑ Hamm, Liza (October 13, 2003). "Peter Dinklage: People Magazine". People. http://www.people.com/people/archive/article/0,,20148351,00.html। আহৰণ কৰা হৈছে: April 5, 2017.\n↑ 12.0 12.1 Smith, Dinitia (October 2, 2013). "Dark, Handsome And Short; Star ofaSundance Hit Is Ready for an Encore". The New York Times. https://www.nytimes.com/2003/10/02/movies/dark-handsome-and-short-star-of-a-sundance-hit-is-ready-for-an-encore.html। আহৰণ কৰা হৈছে: May 14, 2017.\n↑ Lawrence, Will (September 12, 2015). "How Game of Thrones changed Peter Dinklage's life". The New Zealand Herald. http://www.nzherald.co.nz/entertainment/news/article.cfm?c_id=1501119&objectid=11510137। আহৰণ কৰা হৈছে: May 12, 2017.\n↑ Kois, Dan (March 29, 2012). "Peter Dinklage Was Smart to Say No". The New York Times. https://www.nytimes.com/2012/04/01/magazine/peter-dinklage-was-smart-to-say-no.html। আহৰণ কৰা হৈছে: February 8, 2019.\n↑ "Peter Dinklage's 2012 commencement speech explains how life sucks after graduation, but then gets better". Quartz. https://qz.com/680769/peter-dinklages-2012-commencement-speech-explains-how-life-sucks-after-graduation-but-then-gets-better/.\n↑ Maslin, Janet (March 17, 1995). "Film Festival Review: Living In Oblivion; A Valentine to the Perils of Film Making". The New York Times. https://www.nytimes.com/1995/03/17/movies/film-festival-review-living-in-oblivion-a-valentine-to-the-perils-of-film-making.html.\n↑ "Living in Oblivion Movie Reviews, Pictures – Rotten Tomatoes". Rotten Tomatoes. https://www.rottentomatoes.com/m/living_in_oblivion। আহৰণ কৰা হৈছে: April 4, 2017.\n↑ "Peter Dinklage biography". Tribute. http://www.tribute.ca/people/peter-dinklage/11289/। আহৰণ কৰা হৈছে: April 4, 2017.\n↑ Gee, Catherine (September 20, 2014). "Game of Thrones: the 20 most shocking moments". The Daily Telegraph. https://www.telegraph.co.uk/culture/tvandradio/game-of-thrones/10735504/Game-of-Thrones-the-20-most-shocking-moments.html.\n↑ Fowler, Matt (April 8, 2011). "Game of Thrones: "Winter is Coming" Review". IGN. http://tv.ign.com/articles/116/1160215p1.html। আহৰণ কৰা হৈছে: May 16, 2017.\n↑ Gilbert, Matthew (April 15, 2011). "Fantasy comes true with HBO's Game of Thrones". The Boston Globe. https://www.boston.com/ae/tv/articles/2011/04/15/hbos_game_of_thrones_is_fantastical/.\n↑ Ken Tucker (April 14, 2011). "Game of Thrones (2011)". Entertainment Weekly. https://www.ew.com/ew/article/0,,20481542,00.html.\n↑ McNamara, Mary (April 15, 2011). "Swords, sex and struggles". Los Angeles Times. https://www.latimes.com/entertainment/news/tv/la-et-game-of-thrones-review-20110415,0,5959180.story.\n↑ Kois, Dan (March 29, 2012). "Peter Dinklage Was Smart to Say No". The New York Times. https://www.nytimes.com/2012/04/01/magazine/peter-dinklage-was-smart-to-say-no.html। আহৰণ কৰা হৈছে: April 19, 2017.\n↑ McNamara, Mary (April 15, 2011). "Swords, sex and struggles". Los Angeles Times. https://articles.latimes.com/2011/apr/15/entertainment/la-et-game-of-thrones-review-20110415.\n↑ "Game of Thrones: Tyrion's Best Quotes in Season 2". The Huffington Post. June 1, 2012. https://www.huffingtonpost.com/2012/06/01/game-of-thrones-tyrions-b_n_1562968.html। আহৰণ কৰা হৈছে: April 19, 2017.\n"https://as.wikipedia.org/w/index.php?title=পিটাৰ_ডিংকলেজ&oldid=310288"ৰ পৰা অনা হৈছে\nএই পৃষ্ঠাখন ০৫ জানুৱাৰী, ২০২২ তাৰিখে ১৯:৪৭ বজাত অন্তিম সংশোধন কৰা হৈছিল।


গতিশীল পৰমাণু – Scientific Temperament\nAnuranan -abi-monthly science e-magazine Translations\nApril 15, 2020 April 15, 2020 moie roja\t0 Comments physics, Richard Feynman\n- The Feynman Lectures on Physics by Feynman, Leighton & Sands ৰ Vol 1 – Mechanics, Radiation & Heat ৰ অংশুমান হাজৰিকাৰ অসমীয়া অনুবাদ – প্ৰথমটি পাঠ – Atoms in Motion\n📚 time to read:7minutes\n১. আৰম্ভণী –\nপ্ৰথমেই কও, আপুনি যদি এজন পদাৰ্থবিদ হব বিচাৰে তেন্তে আমাৰ পঢ়িব লগা বহু খিনি আছে – প্ৰায় দুশ বছৰৰ অতি ক্ষিপ্ৰতাৰে বাঢ়ি অহা জ্ঞানৰ ভাণ্ডাৰ সমূহ সাধাৰণ কথা নহয়। ইমান খিনি জ্ঞান আমি ইমান সহজে আয়ত্ব কৰিব নোৱাৰো বুলি ভবাটো সম্পূৰ্ণৰূপে সমীচিন। কিন্তু আচৰিতধৰণে ইমান খিনি জ্ঞানৰ বহুখিনিক আমি সৰু কৰি পেলাব পাৰো ‘নিয়ম’ সমূহৰ যোগেদি। হয়, বিজ্ঞানৰ সূত্ৰ সমূহে মানৱ ইতিহাসৰ জ্ঞানৰ বিশাল ভাণ্ডাৰ সমূহক সৰু কৰি গলাৰ্ধন কৰিব পৰা কৰি দিছে। ততসত্বেও এই সূত্ৰ সমূহক চিধাই পঢ়িবলৈ যোৱাটো একপ্ৰকাৰৰ মূৰ্খামি। এই সূত্ৰ সমূহক আয়ত্ব কৰিবলৈ মন থাকিলে বিজ্ঞানৰ এটা ভাগৰ লগত আন বিভাগ সমূহৰ থকা সম্পৰ্কৰ বিষয়ে আমি জানি লোৱাটো প্ৰয়োজনীয়। গতিকে প্ৰথমে আমি পদাৰ্থ বিজ্ঞানৰ লগত থকা বিজ্ঞানৰ আন বিষয় সমূহৰ সম্পৰ্কৰ বিষয়ে শিকিবলৈ যত্ন কৰিম। এতিয়া আপুনি হয়তো প্ৰশ্ন কৰিব যে আমি পদাৰ্থ বিজ্ঞানকো কিয় ইউক্লিদৰ জ্যামিতিৰ দৰে পঢ়িব নোৱাৰো? সূত্ৰ সমূহ এক্সিয়ম (axiom) সমূহৰ দৰে প্ৰথমতেই লিখি তাৰ পৰা আমি কি পদাৰ্থ বিজ্ঞান পঢ়া আৰম্ভ কৰিব নোৱাৰো নেকি? (বাহ, মানে আপুনি দুশ বছৰৰ জ্ঞান দুই মিনিটত পঢ়ি শেষ কৰিব বিচাৰিছে?) নাই, দুটা কাৰণৰ বাবে আমি এনেকুৱা কৰিব নোৱাৰো–\n১. প্ৰথমে, আমি এতিয়ালৈকে সকলোখিনি মৌলিক নিয়ম বা সূত্ৰৰ বিষয়ে জ্ঞাত নহয় আৰু\n২. দ্বিতীয়তে, পদাৰ্থ বিজ্ঞানৰ সূত্ৰ সমূহৰ একেবাৰে সঠিক বাখ্যা কৰিবলৈ হলে আমাক বহুত উচ্চ শ্ৰেণীৰ গাণিতিক জ্ঞানৰ প্ৰয়োজন হব, যিটো এতিয়াই আমাৰ সকলোৰে বাবে সম্ভৱ নহয়।\nগতিকে আমি খণ্ড খণ্ডকৈ শিকাৰ বাদে আমাৰ হাতত গত্যান্তৰ নাই। খণ্ড খণ্ডকৈ অৰ্থাত প্ৰকৃতিৰ সমষ্ট জ্ঞানৰ এক এক অংশ, আৰু এই অংশ সমূহ সম্পূৰ্ণ সত্যৰ কিছুমান আসন্নমান (approximation) ৰ বাদে আন একো নহয়। এতিয়ালৈকে আমি শিকা বা জনা সকলোখিনিয়েই একো একোটা ধৰি লোৱা মান মাত্ৰ যি পিছত ভুল বুলি প্ৰমাণিত হলে সাল সলনি কৰি শুদ্ধ মান নিৰ্ণয় কৰা হয়।\nএতিয়া আহো বিজ্ঞান বুলিলে নো আমি কি বুজো? তাৰ বাবে প্ৰথমেই জানিব লাগিব আমি জ্ঞান সমূহ ক’ৰ পৰা পাওঁ? এই জ্ঞান সমূহ পাওঁ আমি পৰীক্ষা নিৰীক্ষাৰ দ্বাৰা। এই পৰীক্ষা সমূহেই হৈছে সকলো ধৰণৰ বৈজ্ঞানিক সত্যতা জোখাৰ মাপকাঠি। কিন্তু এতিয়া আন এক প্ৰশ্ন উদয় হয় যে এই বিজ্ঞানৰ সূত্ৰ সমূহ বুলি যাক কোৱা হয়, সেই সমূহ ক’ৰ পৰা আহে? তাৰ উত্তৰত কব পাৰি যে এই সূত্ৰ সমূহো আহে বৈজ্ঞানিক পৰীক্ষা নিৰীক্ষাৰ দ্বাৰা। কিন্তু কেৱল মাত্ৰ বৈজ্ঞানিক পৰীক্ষা নিৰীক্ষা সমূহেই যথেষ্ট হয়নে বিজ্ঞানৰ একোটা নিয়ম সকলোৰে মাজলৈ আনিবলৈ? নহয়, কেৱল পৰীক্ষা নিৰীক্ষায়েই নহয়, ইয়াৰ লগতে লাগিব কল্পনা কৰিব পৰা শক্তি। হয়, প্ৰথমে পৰীক্ষাৰ দ্বাৰা যি কোনো প্ৰাকৃতিক পৰিঘটনাৰ লগত জড়িত হৈ থকা সূত্ৰ সমূহৰ শুংসূত্ৰ পোৱা যায়। তাৰ পিছত কল্পনা শক্তি আৰু চিন্তা চৰ্চাৰ যোগেদি সেই পৰিঘটনা সমূহৰ মাজত লুকাই থকা বৈজ্ঞানিক সূত্ৰ সমূহক ঘঁহি মাজি ওলিয়াই অনা হয়। তাৰ পিছত পুনৰ পৰীক্ষা চলোৱা হয় যে নিৰ্দিষ্ট কৰা সূত্ৰটিৰ প্ৰায়োগিক ব্যৱহাৰ কৰোতে সঠিক ভাবে ফলাফল ওলাইছে নে নাই, তাৰ পিছত হে সেই সূত্ৰটি সকলোৱে ব্যৱহাৰ কৰিবলৈ যোগ্য হৈ পৰে। এই পক্ৰিয়া সমূহ ইমানেই জটিল যে ইয়াৰ বাবে পদাৰ্থ বিজ্ঞানৰ কৰ্মী সকলক দুভাগত বিভক্ত কৰি দিয়া হৈছে – তাত্বিক পদাৰ্থবিদ (Theoretical Physicist) আৰু প্ৰায়োগিক পদাৰ্থবিদ (Experimental Physicist) । তাত্বিক পদাৰ্থবিদ সকলে প্ৰকৃতিৰ নিয়ম সমূহক কল্পনা কৰে, সেই নিয়ম সমূহৰ তাত্বিক অৰ্থৰ লগতে গাণিতিক প্ৰমাণ সমূহ নিৰূপন কৰে, কিন্তু তাৰ প্ৰয়োগ নকৰে। আনহাতে প্ৰায়োগিক পদাৰ্থবিদ সকলে পৰীক্ষা কৰে আৰু তাৰ পৰা ফলাফল নিৰূপন কৰি সূত্ৰ সমূহৰ প্ৰমাণ সমূহ নিৰ্ণয় কৰে।\nআমি কও, বিজ্ঞানৰ সূত্ৰ সমূহৰ সত্যতা সলনি হৈ থাকে, অৰ্থাৎ আজি শুদ্ধ বুলি কোৱা সূত্ৰ সমূহ হয়তো কাইলৈ ভুল হিচাপেও প্ৰমাণিত হব পাৰে। কিন্তু প্ৰশ্ন হয়, সেই সূত্ৰ সমূহৰ লগত জড়িত থকা পৰীক্ষা সমূহ কি দৰে ভুল হব পাৰে? উত্তৰত কও, ভুল হব পাৰে, তাকো সাংঘাটিক ধৰণে – পৰীক্ষাৰ লগত ব্যৱহৃত সঁজুলি সমূহত যদি কিবা ভুল থাকে, তেন্তে গোটেই পৰীক্ষাটোৱেই ভুল হৈ যায়। হয়, এনেধৰণৰ সমস্যাবোৰ চকু কাণ মেলি সজাগ হৈ কৰিলে অৱশ্যে সমাধান হৈ যায়। কিন্তু এই ধৰণৰ সৰু সুৰা কথা বোৰ বাদ দিলেও প্ৰশ্ন হয়, কি দৰে এটা পৰীক্ষা ভুল হৈ যাব পাৰে? উত্তৰ – অতি সহজ, সঠিক নোহোৱাকৈ! আচৰিত, নহয়নে? উদাহৰণ সহ কও, পদাৰ্থ এটাৰ ভৰ কেতিয়াও সলনি নহয় যেন লাগে :- ঘূৰ্ণন গতিত ঘূৰি থকা লাটুম এটাৰ যিমান ওজন হয়, ৰখি থকা অৱস্থাত থকা লাটুম একোটাৰো সমানেই ওজন। ইয়াৰ পৰা এটা সূত্ৰ ওলিওৱা হ’ল যে – ভৰ সদাই একেই থাকে, ইয়াৰ গতিবেগৰ লগত কোনো সম্পৰ্ক নাই। সেই ‘‘সূত্ৰ”টো এতিয়া ভুল বুলি প্ৰমাণিত হ’ল। এতিয়া গম পোৱা গ’ল যে গতিবেগ বাঢ়িলে ভৰ বাঢ়ি যায়, কিন্তু গম পাব পৰাকৈ ভৰ সলনি হবলৈ হ’লে পদাৰ্থটিৰ গতিবেগ পোহৰৰ গতিবেগৰ আশে পাশে হব লাগিব। এতিয়া সঠিক সূত্ৰটো হব- ‘পদাৰ্থ এটা যদিহে এক ছেকেণ্ডত এশ মাইলতকৈ কম গতিবেগত গতি কৰে, তেন্তে পদাৰ্থটিৰ ভৰ এক মিলিয়ন ভাগৰ এক ভাগলৈকে একেই থাকিব।’ প্ৰায়োগিক দৃষ্টিকোণৰ পৰা কোনোৱে হয়তো কব পাৰে যে দুয়োটা সূত্ৰতে দেখোন চাবলৈ গলে কোনো পাৰ্থক্য নাই। – এফালৰ পৰা হয়ও, নহয়ো! সাধাৰণ গতিবেগৰ বাবে আমি এই নতুন নিয়মটোক একেবাৰে পাহৰি ভৰ আৰু গতিবেগৰ যি স্বাধীন সম্পৰ্ক, তাকে মনত ৰাখি কাম চলাই নিব পাৰো। কিন্তু আমাৰ গতিবেগ বঢ়াৰ লগে লগেই আমি ভুল হৈ গৈ থাকিম। গতিবেগ যিমানেই বাঢ়িব, আমাৰ ভুলটোও সিমানেই ডাঙৰ হব।\nশেষত দাৰ্শনিক ভাবে কবলৈ গলে আমি প্ৰথমে লোৱা সূত্ৰটো একেবাৰে ভুল! লাগিলে যিমান সৰুকৈয়ে ভৰ সলনি নহওক কিয়, আমাৰ এই পৃথিৱী খনৰ প্ৰতি থকা সম্পূৰ্ণ ধাৰণাই ই সলাই পেলায়। প্ৰকৃতিৰ নিয়ম বা এই সূত্ৰ সমূহৰ গুৰিত থকা ই এক সাংঘাটিক কথা। কেতিয়াবা সৰুতকৈ সৰু ফলাফলেও আমাৰ সম্পূৰ্ণ চিন্তা ধাৰাকেই সলাই পেলায়।\nতেন্তে আমি প্ৰথমে শিকিম কোনটো? শুদ্ধ, কিন্তু বুজিবলৈ টান, আচৰিত আৰু হতভম্ব হৈ যোৱা ধাৰণা সমূহৰ নিয়ম সমূহ যেনে Theory of Relativity, four-dimensional space-time, ইত্যাদি নে সহজ সৰল, কম-বেছি পৰিমাণে শুদ্ধ ভৰ – গতিবেগৰ স্বাধীন সম্পৰ্কৰ দৰে সহজ ধাৰণা সমূহ? প্ৰথমটো শুনিবলৈ বেছি ভাল লগা আৰু আমোদ দায়ক, কিন্তু দ্বিতীয়টো আৰম্ভণীতে বুজিবলৈ সহজ আৰু প্ৰথমটোৰ প্ৰকৃত অৰ্থ বুজি পোৱাৰ বাস্তৱ ৰাষ্টা। এই কথাটো পদাৰ্থ বিজ্ঞান অধ্যয়ন কৰোতে বাৰে বাৰে ওলাই আহে, আৰু প্ৰতিবাৰেই আমি বেলেগ বেলেগ ধৰণে ইয়াক সমাধান কৰিবলৈ যত্ন কৰো। যেনেকুৱা ধৰণেই আমি সমাধান নকৰো কিয়, সেই কথাটো শিকা বহুতেই প্ৰয়োজনীয় – বৰ্তমান আমি কি কথা জানো, কি কি ধৰণে কথা খিনি জানো, কিমান শুদ্ধকৈ জানো, কি ধৰণে এই কথা খিনি মহাবিশ্বৰ প্ৰকৃত ৰূপটিৰ লগত খাপ খাই পৰে আৰু যদিহে আমি ভৱিষ্যতে পুনৰ শুদ্ধ কৈ শিকো, তেন্তে কি ধৰণে আমি ইয়াক সলাব পাৰো!\nআহক, এই কথা খিনি লৈ আমি আগবাঢ়ো, যাতে পিছলৈ আমি যেতিয়া কিবা এটা বিষয়ত হাত দিম, তেতিয়া অন্ততঃ আমাৰ সেই বিষয়টোৰ বিষয়ে নুন্যতম জ্ঞান অলপ থাকিব, বিষয়টো কিয় প্ৰয়োজনীয় সেই বিষয়ে কব পাৰিম আৰু কি দৰে সেই বিষয়টো বিশ্ব ব্ৰহ্মাণ্ডৰ ডাঙৰ ৰহস্য সমূহ সমাধানত সহায়ক হব, সেই বিষয়েও বুজ লব পাৰিম।\nআচ্ছা, এই বিশ্ব ব্ৰহ্মাণ্ড খনৰ বিষয়ে আমি এতিয়ালৈকে কি কি জানো বুলি জানো?\n১-২. পদাৰ্থ সমূহ পৰমাণুৰ দ্বাৰা গঠিত –\nযদিহে কেতিয়াবা কিবা মহামাৰী অথবা দুৰ্য্যোগৰ বাবে এই পৃথিৱীৰ পৰা মানৱ জাতি চিৰ দিনৰ বাবে বিলুপ্ত হৈ পৰে, আৰু কেৱল মাত্ৰ এটা বাক্য হে পিছৰ প্ৰজন্মৰ জীৱ সকলৰ বাবে যদি লিখি থৈ যাব পৰা হয়, তেন্তে সেই বাক্যফাঁকি কি হব? কোনসাৰি বাক্যই আটাইত্কৈ কম শব্দত আটাইটকৈ বেছি কথা শিকাব পাৰিব? মই ভাবো সেই বাক্যফাঁকি পৰমাণু তত্বৰ বিষয়ে হব ( অণু-পৰমাণুৰ বিষয়ে, আপুনি যিয়েই নাম নিদিয়ে কিয়!) যে সকলো ধৰণৰ পদাৰ্থই পৰমাণুৰ দ্বাৰা গঠিত – চিৰন্তৰ গতি (perpetual motion) যুক্ত অতি সুক্ষ্ম কণাবোৰ, যি বোৰ কণা নিৰৱিচ্ছিন্ন ভাবে গতি কৰি থাকে, আৰু এটাৰ পৰা আনটো অলপ দূৰলৈ গলেই সিহতে এটাই আনটোক আকৰ্ষণ কৰে, আনহাতে যেতিয়া এটাক আনটোৰ ওচৰলৈ নিয়াৰ বাবে চাপ দিয়া হয়, তেতিয়া সিহতৰ মাজত বিকৰ্ষণ হয়। এই উপৰোক্ত এটা বাক্যটেই আপুনি দেখিব বহু খিনি জ্ঞান লুকাই আছে, যদিহে আমি আমাৰ সৃজনী শক্তি আৰু কল্পনা শক্তিক ব্যৱহাৰ কৰো।\n← আমাৰ ফালৰ পৰা (৭)


অসন্তুষ্ট বুঢ়ী – অঞ্জলি গগৈ বৰগোহাঞি – ফটাঢোল\nঅসন্তুষ্ট বুঢ়ী – অঞ্জলি গগৈ বৰগোহাঞি\n: কোন অ’ এইটো? মাত এষাৰো নলগোৱাকৈ ফুঁ-ফুঁৱাই নেদেখাৰ ভাও ধৰি গ’লি যে!\nবীৰেনে লগৰ ল’ৰাৰ লগত চিনেমা চাবলৈ যাবৰ বাবে আগতীয়াকৈ টিকট কাটি থৈছিল। পিচে সি পুৱা সোনকালে সাৰ নাপালে, তাৰ দেৰি হৈছিল বাবে মাধুৰিমা আইতাক দেখিও নেদেখাৰ ভাও ধৰি আঁতৰি যাব খুজিছিল৷ পিচে বুঢ়ীৰ চকুৰ আগেদি কোনোবা সাৰি যাব পাৰিলেহে! চকুত ছানি পৰিছিল, তেতিয়া বাটেদি কোনোবা পাৰ হৈ গ’লেও বুঢ়ীয়ে গম নাপাইছিল৷ কিন্তু আজি এমাহৰ আগতে চকুৰ অপাৰেচন কৰাৰ পৰা বাটেদি কোনো হাৰি যাব নোৱাৰে৷\nমানুহগৰাকীৰ পোচাকী নাম এটা বিয়াৰ আগলৈকে আছিল। হয় বিয়াৰ আগতে তেখেতৰ নাম মাধুৰিমা আছিল। হেমচন্দ্ৰ মাষ্টৰে বিয়া কৰাই অনাৰ পাছত প্ৰথমে ন-ছোৱালী বুলি কিছুমানে মাতিছিল৷ তাৰপিছত লাহে লাহে মাষ্টৰণী হ’ল৷ মইনাৰ জন্মৰ পাছৰ পৰা মইনাৰ মাক হ’ল নামটো৷ সময় বাগৰাৰ লগে লগে মাধুৰিমা নামটো জাঁহ গ’ল৷ বুঢ়ীক কেতিয়াবা নিজৰ নামটো সুধিলে তেওঁৰে পটকৈ মনত নপৰে আচল নামটো৷ হেমচন্দ্ৰ মাষ্টৰে বিয়াৰ পাছতে দুদিনমান মাধুৰিমা বুলিয়ে মাতিছিল, কিন্তু এটা সময়ত মাধুৰিমাৰ ঠাইত হে’ৰা হ’লগৈ৷ এই বয়সত তেখেতৰ আগৰ সকলো নাম তল পৰিল, এটা নতুন নাম হ’ল , অসন্তুষ্ট বুঢ়ী৷ নামটোনো কি, বুঢ়ীৰ সেইবোৰ লৈ আক্ষেপ বা ভ্ৰূক্ষেপ নাই। কিবা এটা বুলি মাতিছে যে তাতেই সন্তুষ্ট৷ পিচে অলপ দিনৰ পৰা বুঢ়ী খুবেই অসন্তুষ্ট হৈ আছে! এৰা নহ’বনো কিয়? এইহেন শাওনৰ ভৰপকৰ দিনত বুঢ়ীৰ ঘৰৰ সন্মুখৰ পথাৰখন সেউজীয়াই পোহাৰ মেলিব লাগিছিল, কিন্তু গোটেই সাৰুৱা পথাৰখন ছন পৰি আছে! এই সময়ত পথাৰত ৰোৱনী, হালুৱাৰ চিঞৰত পথাৰবোৰ সাৰ পাই থাকিব লাগিছিল! বুঢ়ী এইখন গাঁৱলৈ বিয়া হৈ অহাৰ দিন ধৰি গোটেই পথাৰখন এনেকৈ ছন পৰি থকা দেখা নাই। পথাৰখনৰ এনেকুৱা ৰূপ বুঢ়ীৰ কেনেকৈ সহ্য হয়!\nবীৰেনৰ যদিও পলম হৈছিল বুঢ়ীৰ কথাত ৰৈ দিবলৈ বাধ্য হ’ল৷ বুঢ়ীলৈ চাই ক’লে,\n: এস্! আইতা কিনো ক’ব! মানে গৰমৰ বন্ধ হৈ আছে যে ঘৰত ব’ৰ হৈ গৈছোঁ, সেয়েহে লগৰ ল’ৰাৰ সৈতে চিনেমা চাবলৈ যাওঁ। এই অলপ আগতে সাৰ পালোঁহে। সাৰ পাইয়েই লৰালৰিকৈ ওলাই আহিছোঁ। আইতা ভালনে আপোনাৰ? মই গৈ থাকোঁ তেনে।\nবীৰেনৰ কথাবোৰ শুনি বুঢ়ীৰ টিঙিচকৈ খঙটো উঠিয়ে আহিল। বুঢ়ীৰ তাক ভালকৈ এজাউৰি দিয়াৰ মন আছিল৷ পিচে সি বুঢ়ীক সেইটো সুবিধা নিদি খৰধৰকৈ সেই ঠাইৰ পৰা আঁতৰি গ’ল৷ আজিকালি বুঢ়ীৰ কথাবোৰ কোনেও শুনিবলৈকে নিবিচাৰে৷ হ’ল বুলিনো বুঢ়ীৰ সেই পুৰণিকলীয়া ধ্যান ধাৰণাৰ কথাবোৰ শুনিবলৈ কাৰনো বাৰু মন যাব! পিচে বুঢ়ীৰো মনত কটকটাই থকা কথাবোৰ নক’লে শান্তি নালাগে, সেয়েহে বৰপুখুৰীৰ পাৰৰ মাণিকহঁতৰ ঘৰ পালেগৈ। মাণিকৰ মাকে বুঢ়ীৰ কথাবোৰ একান্তমনে শুনে বা বুঢ়ীয়েও মাণিকৰ মাকৰ কথাবোৰ শুনে৷ এৰা একেই সমনীয়া জা-জোৱালী যে ইজনীয়ে সিজনীক ভালকৈ বুজি পায়৷ পদূলি মূৰৰ পৰাই বুঢ়ীয়ে চিঞৰিলে,\n: বোলো মাণিকৰ মাক, ঘৰত আছানে?\nজপনাখন খুলি সোমাই অহা বুঢ়ীক দেখি মাণিকৰ ঘৈণীয়েকে মাত দিলে,\n: অ’ আইতা দেখোন, আহক আহক। মা, ঘৰত নাই, ভণ্টিহঁতৰ ঘৰলৈ গৈছে৷\n: ই, মাৰে নাই যদি মই যাওঁৱেই দে। মাৰক লগ পাবলৈহে আহিছিলোঁ৷\n: মা নাই কি হ’ল মই আছোঁ নহয়৷ আপুনি দেখোন সদায় মাৰ লগত কথা পাতিয়ে থাকে, আজি মোৰ লগতে পাতকচোন৷\nবুঢ়ীয়ে মাণিকৰ ঘৈণীয়েক বাসন্তীলৈ এপলক চালে৷ সঁচাকৈয়ে আগ্ৰহ প্ৰকাশ কৰিছেনে বুঢ়ীৰ কথা শুনিবলৈ! তাৰপিছত বাসন্তীলৈ চাই ক’লে,\n: মোৰ কথাবোৰ তহঁতৰ দৰে আজিৰ যুগৰ বোৱাৰীয়ে ক’তনো ভাল পাবি৷ নালাগে দে যাওঁ মই৷\n: আপুনি কেনেকৈ ভাবিব পাৰিলে মই বেয়া পাম বুলি? কওক মোৰ শুনিবলৈ মন গৈছে৷ ৰ’ব তাৰ আগতে চাহ অকণ কৰি আনো৷\nবাসন্তীয়ে অনা গাখীৰ চাহটোপা খায়, বুঢ়ীয়ে তামোল এখন চকলিয়াই মুখত ভৰাই কথা আৰম্ভ কৰিলে,\n: মোৰ বুজিছ এই গোটেই পথাৰখন ছন পৰি থকা দেখি বুকুখন ফাটি গৈছে অ’৷ এনেকুৱা দিনত আগতে ঘৰখনৰ সকলো মানুহে পথাৰৰ কাম কৰিছিল৷ চাকৰিয়ালকেইটায়ো পুৱা সোনকালে উঠি কামলৈ যোৱাৰ আগলৈকে পথাৰৰ কাম কৰিহে গৈছিল৷ ঠিক তেনেকৈ স্কুল-কলেজলৈ যোৱা ল’ৰা-ছোৱালীয়েও৷ আৰু এই গৰমৰ বন্ধৰ দিনকেইটাত খেতিৰ ভৰপক নহয়জানো, সেয়েহে সম্পূৰ্ণ খেতিত মনোযোগ দিছিল। মুঠৰ ওপৰত কাম কৰি খোৱাত আমাৰ ৰাইজৰ লাজ নালাগিছিল৷ কিন্তু আজি চাচোন কি দিন আহিল? স্কুল-কলেজলৈ বা চাকৰি কৰাকেইটা নালাগে ঘৰতে এনেই ধদুৱা কোবাই থকা কেইটায়ো খেতিলৈ পিঠি দিলে৷ খেতি কৰিবলৈ লাজ লগা হ’ল। তাৰোপৰি বাৰী-ঘৰত বতৰৰ শাক-পাত এডাল নলগাই। তাঁতশালত ঘূণে ধৰিলে। বিহুৱে-পৰবে ঢেঁকীৰ মাত নাই৷ পাৰোঁনে চকুৰ আগতে অসমীয়াৰ এনে পতন চাই থাকিব? পাৰোঁনে মুখেৰে নমতাকৈ থাকিব?\nইমানবোৰ উত্তেজিত কথা কৈ বুঢ়ীয়ে ফোঁপাইছিল। বাসন্তীয়ে কুহুমীয়া গৰম পানী এগিলাচ আনি বুঢ়ীক খাবলৈ দিলে৷ খাইহে বুঢ়ী অলপ শান্ত হ’ল। এইবাৰ বাসন্তীয়ে বুঢ়ীক কৈ গ’ল,\n: আপোনাৰ কথাবোৰ মই উপলব্ধি কৰিছোঁ আইতা। আজিৰ পৰা দহ পোন্ধৰ বছৰৰ আগলৈকে আমিও পথাৰৰ কাম পুৰা কৰিছিলোঁ৷ লাহে লাহে সহজলভ্য বণুৱাৰ আগমন হৈ গাঁৱে-ভুঁঞে সোমাই পৰিল৷ সিহঁত সাংঘাটিক কৰ্মী৷ আমাৰ দহটা মানুহে এটা দিনত কৰিব নোৱাৰা কাম সিহঁতৰ দুটা মানুহে কৰিব পাৰে৷ মানে চাওক আমাৰ বাবে কঠিয়া তুলিবলৈ বেলেগ মানুহ, পথাৰলৈ কঠিয়াৰ ফেৰাবোৰ নিবলৈ বেলেগ মানুহ আৰু ৰুবলৈ আকৌ বেলেগ মানুহ৷ কিন্তু এইচাম বণুৱা একেবাৰে পাকৈত বুজিছে৷ একেদিনাই দুটা বণুৱাই কঠিয়া তুলি পথাৰলৈ কঢ়িয়াই সাত আঠ বিঘা মাটি ৰুই শেষ কৰে৷ গতিকে সেই বণুৱাৰ আগমনতে প্ৰথম আমাৰ মানুহবোৰ সোৰোপা হ’বলৈ আৰম্ভ কৰিলে৷ দ্বিতীয়তে আগতে মানুহৰ কামৰ লাজ নাছিল৷ পিচে পৃথিৱীখন আজিকালি হাতৰ মুঠিত হ’ল৷ মানে এই ম’বাইল ফোনটো হোৱাৰ পাছত ৰঙ-বিৰঙৰ পৃথিৱীখন দেখি পোৱা হ’ল৷ এতিয়া আৰু কোনে বোকা-পানীত লেটি লৈ সময় কটাবলৈ ভাল পাব! তৃতীয়তে সেই বণুৱাবোৰে চাপৰি অঞ্চলত ইমানবোৰ খেতি কৰে, বজাৰলৈ পইচা লৈ গ’লেই হ’ল৷ মোনা ভৰাই লৈ আহিব পাৰি। মিছামিছি বাৰীত কষ্ট কৰাৰ কি প্ৰয়োজন আছে কওক! চতুৰ্থতে তাঁতশালত কাপোৰ বৈ থাকি অবাবতে সময় অতিবাহিত কৰাতকৈ আমিবোৰে টিভিৰ ছিৰিয়েল চাই, ফেচবুক আৰু ৱাটচ্এপ কৰিবলৈহে ভাল লাগে৷ পঞ্চমতে উৎসৱ-পাৰ্বনে ঢেঁকী মাৰি কলাফুলৰ বিষ তোলাতকৈ আজিকালি সকলো বস্তু কিনিবলৈ পাইয়ে দেখোন৷ গতিকে কিয়নো কষ্ট কৰি মৰিব লাগে৷ আইতা এইখিনিৰ ওপৰিও আৰু সুবিধা চাওক৷ চৰকাৰে আমাক কষ্টকৰ জীৱন অতিবাহিত নকৰিবলৈ বহুতো সুবিধা দিছেই, তেনে ক্ষেত্ৰত কিয় কষ্ট কৰি থাকিম বাৰু! এক টকাতে চৰকাৰে চাউল দিছে, থাকিবলৈ ঘৰ বনাই দিছে, মলত্যাগ কৰিবলৈ পাইখানা সাজি দিছে, পোহৰত থাকিবলৈ ফ্ৰী লাইটৰ ব্যৱস্থা কৰি দিছে, খৰিৰ জুই জ্বলাব নালাগে গেছৰ ব্যৱস্থা কৰি দিছেই, খেতি কৰোঁ বা নকৰোঁ ছয়হাজাৰ টকা দিছে। গতিকে আমাৰ জীৱন এতিয়া নদন-বদন, কিয় ফাল্টু কাম কৰি নিজৰ জীৱন কৰোঁ সমাপন! অ’ আৰু এটা কথা মানে পথাৰ এইবাৰো সেউজীয়া হ’লহেঁতেন কিন্তু কি সেইযে এন.আৰ.চি নে কিবা সেইখনৰ ভয়ত হেনো বণুৱাবোৰ নাহিলে এইবাৰ৷ চাওকচোন কিমান বেয়া কথা হৈছে সেইবোৰ কৰি, আমাৰ পথাৰ সেউজীয়া কৰাৰ মানুহ নাই আজি!\nবুঢ়ীৰ বাসন্তীৰ কথাবোৰ শুনি মূৰটো ঘূৰাবলৈ ধৰিলে৷ বাসন্তীয়ে আৰু কিবাকিবি কৈছিল পিচে বুঢ়ীৰ শুনিবলৈ ধৈৰ্য্য নাথাকিলে৷ কোনোমতে লাখুটিডালত ভৰ দি উঠিল, তাৰপিছত লাখুটিডাল টোঁৱাই বাসন্তীক ক’লে,\n: তহঁতৰ এই ধ্যান ধাৰণাৰ বাবেই অসমীয়া জাতিটো তল যাব চাই থাক৷ সেই বণুৱাবোৰে তহঁতক অগ্ৰাসন কৰি আগবাঢ়ি যাব৷ তহঁতৰ ভৃত্যই তহঁতকে ভৃত্য কৰিব। জোঁৰ পুৰি হাত পালেহি৷ জাগ্ৰত হ’ ঐ জাগ্ৰত হ’৷\nলৰক-ফৰক, দুৰ্বল খোজেৰে অসন্তুষ্ট বুঢ়ী ঘৰ পালেহি৷ সেইদিনাই বাটেৰে আহি থাকোঁতে বুঢ়ীয়ে এটা পণ ল’লে৷ কি জানেনে? নাজানে! শুনক, মানে মাতি থাকিলেও বুঢ়ীয়ে আজিকালি একো নুশুনে আৰু নিজে শুনি নাপায় বাবে বুঢ়ীয়ে কথাও নকয়৷\n« ফটা কবিতা – হিৰণ্যজ্যোতি দাস\nধাৰ – পাৰ্থপ্ৰতিম চৌধুৰী »\nবৰ চিন্তনীয় বিষয়ত অসন্তুষ্ট বুঢ়ী৷\nভাল লাগিল অঞ্জলী\nকথাখিনিয়ে ভবাই তুলিলে।


নৱপ্ৰজন্ম আৰু সুস্থতা - ডাঃ পাৰ্থসাৰথি ভূঞা - সাহিত্য ডট অৰ্গ\nনৱপ্ৰজন্ম আৰু সুস্থতা – ডাঃ পাৰ্থসাৰথি ভূঞা\nআমাৰ ভাৰতবৰ্ষ এখন যুৱ দেশ৷ ভাৰতৰ প্ৰতি তিনিজন ব্যক্তিৰ এজন, এগৰাকী যুৱক বা যুৱতী৷ আজিৰ যুৱ প্ৰজন্ম কাইলৈ দেশৰ ভবিষ্যত, দেশৰ মানৱ সম্পদ৷ গতিকে এই সময়ছোৱাতে প্ৰতিজন যুৱক, যুৱতীয়ে এজন সুনাগৰিক হিচাপে নিজকে গঢ়িবলৈ যত্নপৰ হব লাগে৷ সুনাগৰিক বুলি কলে কেৱল পঢ়া শুনা ভালকৈ কৰি চিকিৎসক, অভিযন্তা, অধ্যাপক বা ডাঙৰ বিষয়া হোৱাকে নুবুজায়৷ তাৰ পৰৱৰ্তে এজন এনে ব্যক্তিক বুজাই যি সমাজ বা দেশৰ ওপৰত বোজা নহৈ তেওঁৰ নিজৰ ফালৰ পৰা কিবা হলেও অৱদান আগ বঢ়াব পৰাকৈ সক্ষম৷\nসাধাৰণতে ১৫ বছৰৰ পৰা ২৪ বছৰ বয়সলৈকে যুৱ অৱস্থা বুলি কোৱা হয়, যদিও National Youth Policy of India ই ১৫ ৰ পৰা ৩৫ বছৰ বয়সলৈকে যুৱ অৱস্থাত সামৰি লৈছে৷ কৈশোৰ পাৰ কৰি যৌৱনত ভৰি দিয়া এই সময়খিনি সকলোৰে বাবে বৰ সংবেদনশীল৷ কাৰণ শাৰীৰিক, মানসিক, সামাজিক ভাবে এই সময়ত যথেষ্ট পৰিৱৰ্তন ঘটে আৰু কিছু নতুন সমন্ধ গঢ়লৈ উঠে৷ গতিকে এই সময়ত নিজক সুস্থিৰ ভাবে ৰাখি, সঠিক ভাবে নিজৰ দেহ-মন যিজনে আগুৱাই লৈ যাব তেওঁৱেই হবগৈ এজন শাৰীৰিক আৰু মানসিক ভাৱে সুস্থ প্ৰাপ্তবয়স্ক ব্যক্তি৷ সেয়ে কোৱা হয়, ’ যুৱ অৱস্থা সুন্দৰ ভৱিষ্যত জীৱনৰ এখন খিৰিকী’৷\nযদিও ভবা হয় যে, যুৱচাম সদায়েই স্বাস্থ্যৱান, কিন্তু আচলতে তেনে নহয়৷ আমাৰ ভাৰতত বহু যুৱক, যুৱতীয়ে অকালতে প্ৰাণ হেৰুৱাই বা এই সময়ত কৰা কিছু কৰ্মৰ বাবে ভৱিষ্যতে এটা ৰুগীয়া জীৱন যাপন কৰিব লগাত পৰে৷ ভাৰতৰ যুৱ সমাজৰ মাজত আজিকালি দেখা এটা প্ৰধান চিন্তাৰ বিষয় হ’ল, খাদ্যাভ্যাস৷ কিছু সংখ্যক খাদ্যৰসিকে জোখতকৈ খুব বেছিকৈ খায়, অথচ সেই খাদ্য সঠিক মাত্ৰাত শৰীৰত ব্যৱহৃত হ’বৰ বাবে প্ৰয়োজনীয় শাৰীৰিক কষ্ট বা ব্যায়াম একেবাৰে নকৰে৷ ফলত মেদবহুলতা( Obesity) ৰ চিকাৰ হয়৷ আৰু ইয়াৰ পৰাই আৰম্ভ হয়, উচ্চ ৰক্তচাপ, ডায়েবেটিচ, হাৰ্টৰ বিসংগতি৷ তদুপৰি আজিকালি উপলব্ধ ফাষ্ট ফুড বা জাংক ফুডৰ বেছি ব্যৱহাৰৰ বাবেও ভাৰতৰ যুৱচাম বয়সতকৈ বহু আগতেই এই বেমাৰবিলাকৰ কৱলত পৰা দেখা যায়৷\nআনহাতে আকৌ এচামৰ ক্ষেত্ৰত শকত হোৱাৰ ভয়ত শৰীৰৰ বাবে নূন্যতম প্ৰয়োজনীয় খাদ্যতকৈও কমকৈ খোৱা দেখা যায়৷ ইয়াৰ ফলত তেওঁলোকৰ ৰক্তহীনতা আৰু শাৰীৰিক দুৰ্বলতা আদিয়ে দেখা দিয়ে৷ এগৰাকী যুৱতীৰ ক্ষেত্ৰত ৰক্তহীনতা বৰ মাৰাত্মক, কিয়নো তেওঁ কাইলৈ হবলগীয়া এগৰাকী মাতৃ৷ ভাৰতত অধিকাংশ প্ৰসুতি মাতৃৰ মৃত্যুৰ কাৰণ হৈছে ৰক্তহীনতা৷\nবৰ্তমান যুৱ সমাজৰ মাজত সাধাৰণতে দেখা পোৱা বদঅভ্যাস হৈছে ধূম্ৰপান আৰু মাদক দ্ৰব্যৰ ব্যৱহাৰ৷ “কেনেকুৱা বস্তুনো এইটো, খাই চাওঁ“, এই কৌতূহলত পৰি কিছু সংখ্যকে ড্ৰাগছৰ কৰাল গ্ৰাসত পৰাও দেখা গৈছে, যি তেওঁলোকৰ গোটেই শৰীৰ কুমলীয়াতে মোহাৰি পেলাইছে৷ ড্ৰাগছৰ বাহিৰেও ধূমপান আৰু মদৰ অত্যধিক ব্যৱহাৰে যুৱ প্ৰজন্মৰ জীৱনত খুবেই কু-প্ৰভাব পেলোৱা পৰিলক্ষিত হৈছে৷ ধূমপানৰ ফলত পিছত ক্ৰনিক লাং ডিজিছ, উচ্চ ৰক্তচাপ আৰু সেইদৰে মদে লিভাৰ চিৰ’চিছ আদি কৰি কম বয়সতে ৰুগীয়া কৰি পেলায়৷\nযুৱতীসকলৰ মাজত এই অভ্যাস তুলনামুলক ভাৱে অধিক বিপদজনক৷ কিয়নো এগৰাকী যুৱতী হৈছে ভৱিষ্যতৰ মাতৃ৷ ধূমপান আৰু মদে, সন্তান জন্মৰ প্ৰক্ৰিয়াত বহুতো বিঘিনিৰ সৃষ্টি কৰে৷ গৰ্ভধাৰণ নোহোৱা বা হ’লেও বেয়া হৈ যোৱা আদিৰ লগতে জন্ম হবলগীয়া সন্তানৰো জন্মগত শাৰীৰিক বিসংগতিৰ কাৰণ এই মদ আৰু চিগাৰেট হ’ব পাৰে৷ আজিৰ এই প্ৰতিযোগিতাৰ ধামখুমীয়াত যুৱচামৰ মাজত নানা ধৰণৰ মানসিক সমস্যায়ো দেখা দিছে৷ হতাশা, মানসিক চাপ, উদ্বিগ্নতা আদিৰ চিকাৰ হোৱা সততে দেখা যায়৷ কিছুমানৰ ক্ষেত্ৰত আত্মহত্যাৰ প্ৰৱণতাও দেখা যায়৷ ভাৰতত প্ৰায় ১.৫ লাখ যুৱক/ যুৱতীয়ে প্ৰতিবছৰে আত্মহত্যা কৰে৷ মানসিক অশান্তিৰ আন বহুতো কাৰকৰ লগতে বয়সসুলভ প্ৰেমজনিত কাৰকৰ প্ৰভাৱো দেখা যায়৷ কিছুসংখ্যকে গুৰুতৰ মানসিক ৰোগৰ ফালে গতি কৰে৷ মানসিক অশান্তিয়ে তেওঁলোকক অতি কম বয়সতে উচ্চ ৰক্তচাপ, ডায়েবেটিচ আদি বেমাৰত পেলাব পাৰে৷\nবয়ঃসন্ধিৰ পৰা প্ৰাপ্তবয়স্কলৈকে এই যাত্ৰাৰ সময়ছোৱাত তেওঁলোকৰ দেহত কিছুমান নতুন অনুভূতিৰ জন্ম হয়৷ শৰীৰত নতুনকৈ নিঃসৰিত হৰমনৰ প্ৰভাৱত কিছু নতুন কৌতূহলৰ সৃষ্টি হয়৷ সেয়েহে এই সংবেদনশীল সময়ত নিজকে সংযমী কৰি ৰখাটো খুবেই গুৰুত্বপূৰ্ণ৷ এনে অনুভূতি বা কৌতূহলৰ ফলত কেতিয়াবা কাৰোবাৰ অসুৰক্ষিত যৌন সম্পৰ্ক স্থাপন হয়৷ এনে অসুৰক্ষিত সম্পৰ্কই কেতিয়াবা এজনৰ দেহৰ পৰা আন এজনলৈ নানা বেমাৰৰ বীজাণু বিয়পাব পাৰে৷ এজন দেখাত সুস্থ ব্যক্তিয়েও এইডছকে আদি কৰি আন যৌন ৰোগৰ (STI)বীজাণু সংগোপনে কঢ়িয়াব পাৰে, যাৰ ফলত তেওঁ সম্পৰ্ক স্থাপন কৰা আনজন ব্যক্তি সেই ৰোগত আক্ৰান্ত হৈ পৰিব পাৰে৷ তদুপৰি অসুৰক্ষিত সম্পৰ্কৰ ফলত হ’ব পৰা অনাকাংক্ষিত গৰ্ভধাৰণৰ পৰা পৰিত্ৰাণ পাবলৈ অৱলম্বন কৰিবলগীয়া জৰুৰীকালীন পদ্ধতিবোৰ তথা অসুৰক্ষিত গৰ্ভপাতে যুৱতী গৰাকীৰ শৰীৰত বিৰূপ প্ৰভাৱ পেলাব পাৰে আৰু হয়তো ভৱিষ্যতে মাতৃ হোৱাৰ পথত হেঙাৰ সৃষ্টি কৰিব পাৰে৷\nবৰ্তমান সময়ত আটাইতকৈ চিন্তনীয় সামাজিক সমস্যা হিচাপে থিয় দিছে যুৱপ্ৰজন্মৰ বেপেৰুৱা স্বভাৱ! আজিকালি বেমাৰতকৈ দুৰ্ঘটনাত বেছি যুৱক, যুৱতীৰ মৃত্যু হোৱা দেখা য়ায়৷ ই আশ্চৰ্যকৰ আৰু চিন্তনীয়৷ আজিকালি ওলোৱা বিভিন্ন অত্যাধুনিক দ্ৰুতবেগী বাইক বোৰ বহুতৰে বাবে সোনকালে ওপৰলৈ যোৱাৰ ভিছা লৈ অহাৰ দৰে৷ দ্ৰুতগতিত বাইক চলাই থ্ৰীল অনুভৱ কৰা সকলে অনুধাৱন নকৰে যে দুৰ্ঘটনা হবলৈ মাত্ৰ এক চেকেণ্ডহে লাগে৷ এনে দুৰ্ঘটনাই বহু প্ৰতিভাৱান যুৱশক্তিৰ মৃত্যু ঘটাইছে বা জীৱনলৈ ঘুনীয়া কৰিছে৷ তদুপৰি আজিকালি সৰু সৰু কথাতে দুটা গোটৰ মাজত হিংসাত্মক ঘটনা ঘটা দেখা যায়৷ যাৰ ফলতো কাৰোবাৰ প্ৰাণ যোৱাৰ লগতে, ঘুনীয়া হোৱা দেখা যায়৷\nএইখিনি আছিল যুৱ অৱস্থাৰ পৰা এজন শাৰীৰিক আৰু মানসিক ভাবে সবল প্ৰাপ্তবয়স্ক লোকলৈ গতি কৰাৰ পথত থকা কিছু অন্তৰায়৷ বহুতৰে মনত হয়তো প্ৰশ্ন উদয় হ’ব যে ডেকাকালতেই যদি নাখাওঁ, কেতিয়া খাম? কথাটো হয়৷ কিন্তু শৰীৰৰ সন্তুলন বৰ্তি থাকিবৰ বাবে খাদ্য খোৱাৰ লগত শাৰীৰিক ব্যায়াম খুবেই দৰকাৰী৷ দুয়োটাৰে মাজত এটা সমানুপতিক সন্তুলন বজাই ৰাখিব পাৰিলেহে মাজে মাজে কিছু অতিৰিক্ত খালেও শৰীৰ ৰুগীয়া নহ’ব৷ দৈনিক পৰিমিত সুষম খাদ্য খাই, কিছু নিয়মীয়া শাৰীৰিক ব্যায়াম কৰিলে মানুহ শকত নোহোৱাকৈ থাকে৷ তাকে নকৰি যদি শকত হোৱাৰ ভয়ত খাবলৈ একেবাৰে কমাই দিয়া হয়, শৰীৰত ৰক্তহীনতাৰ লগতে আন আন পুষ্টিহীনতাই সৃষ্টি কৰা ৰোগে দেখা দিব৷ আজিকালি মোবাইল, লেপটপ আদিৰ লগত অধিক বেছি ব্যস্ততায়ো শাৰীৰিক ব্যায়াম, খেলা ধূলা আদিৰ সময় ভালেখিনি কাঢ়ি নিছে৷ এইবিলাক কথাত গুৰুত্ব দিব লাগে, কাৰণ স্বাস্থ্যই পৰম ধন৷\nপৰাপক্ষত ধূমপান আৰু সুৰা সম্পূৰ্ণকৈ বৰ্জন কৰক৷ জীৱনত আনন্দ উপভোগ কৰিবলৈ আৰু বহু পথ আছে৷ মাদক দ্ৰব্যৰ দৰে কু অভ্যাসৰ প্ৰভাৱত পৰি নিজৰ ভৱিষ্যত জীৱন ধ্বংস নকৰাই শ্ৰেয়৷ বিশেষকৈ যুৱতীসকলে নিজৰ শৰীৰৰ লগতে, ভৱিষ্যতে নিজৰ হবলগীয়া সন্তানটোৰ কথা চিন্তা কৰা উচিত৷ নিজৰ কৰ্মৰ কুফল আপোনাৰ ভৱিষ্যতৰ সন্তানে ভোগ কৰাটো আপুনি বিচাৰিব জানো?\nকবিগুৰু ৰবীন্দ্ৰনাথ ঠাকুৰে লিখিছিল, “মৰিতে চাহি না আমি সুন্দৰ ভুবনে, মানবেৰ মাঝে আমি বাচিবাৰে চাই৷ “ এই পৃথিৱীখন খুব সুন্দৰ, কিন্তু তাক চাবলৈ সদাই আমাৰ দৃষ্টিভংগী যোগাত্মক হব লাগিব৷ আমাৰ বেছিভাগ মানসিক অশান্তিৰ কাৰণ আমি আগলৈ চোৱাতকৈ পিছলৈ বেছি চাওঁ৷ সফলতা বা সুযোগৰ বাটত এখন দুৱাৰ বন্ধ হলেও আমাৰ বাবে আন এখন দুৱাৰ খোল খায়৷ গতিকে আগলৈ গৈ খোলা দুৱাৰ বিচৰাৰ পৰিৱৰ্তে আমি যদি বন্ধ দুৱাৰখনৰ পিনে চাই দুখ কৰি থাকোঁ, কিবা লাভ হব জানো? একেদৰেই মানুহৰ জীৱনত নানা সম্বন্ধ গঢ় লয়, সকলো স্থায়ী নহয়৷ এটা সম্বন্ধ শেষ হৈ গলেই জীৱন ধংস হৈ নাযায়৷ যিয়ে এটা গভীৰ সম্পৰ্কও শেষ হৈ যোৱাৰ পিছত যোগাত্মক ভাবে চিন্তা কৰে যে হয়তো মোৰ বাবে আৰু ভাল সম্বন্ধই বাট চাই আছে, তেওঁহে জীৱনত ভাগি নপৰি আগুৱাই যাব পাৰে৷ মানসিক ভাৱে সুস্থ থাকিবলৈকো ব্যায়াম, যোগাভ্যাস, খেলা-ধূলা আৰু সংগীত, ভাল কিতাপ পঢ়া, ভাল চিনেমা, সৃষ্টিশীলতা আদিয়ে বহুখিনি সহায় কৰে৷ বন্ধু-বান্ধৱৰ লগত নিজৰ কথা শ্বেয়াৰ কৰি, ওলাই গৈ ফুৰি চাকি আহিলেও মন ভালে থাকে৷ মোবাইল টিপি অকলশৰে ৰুমত থকা ব্যক্তিৰ মানসিক অশান্তি আৰু বাঢ়ে৷\nঅসুৰক্ষিত যৌন সম্পৰ্কৰ পৰা সকলো বিৰত থকা উচিত৷ নিজৰ স্বাস্থ্যৰ বাবে, এটা ভৱিষ্যত প্ৰজন্মৰ বাবে নিজকে সুৰক্ষিত কৰি ৰাখিবলৈ কিছু সংযম অতি প্ৰয়োজনীয়৷ নৱযুৱতী সকলৰ বাবে প্ৰয়োজনীয় গুৰুত্ব দিব লগীয়া কথা হৈছে মাহেকীয়াৰ সময়ত পৰিষ্কাৰ পৰিচ্ছন্নতা৷ এই সময়ছোৱাত পৰিষ্কাৰকৈ থকাৰ উপৰিও ছেনিটেৰি নেপকিনৰ ব্যৱহাৰ অভ্যাসত পৰিণত কৰিব লাগে৷\nবৰ্তমান চৰকাৰেও চৰকাৰী আচনিৰ অধীনত নূন্যতম মূল্যত এনে নেপকিনৰ যোগান ধৰিছে৷ তদুপৰি এইসময়ত পানী বা আন জুলীয়া খাদ্য বেছিকৈ খোৱাতো স্বাস্থ্যৰ পক্ষে ভাল৷\nদুৰ্ঘটনাৰ কথানো কি কম! বয়োজ্যেষ্ঠ লোকৰ ভাষাত “খন্তেকৰ ভোজ খাওঁতা নাই৷” দেখা যায় ভালদৰে চলাব নজনা বা ভয়ে ভয়ে চলোৱা লোকৰ দুৰ্ঘটনা কমকৈ হে হয় বা হলেও বেছি গুৰুতৰ নহয়৷ কিন্তু নিজকে ওস্তাদ বুলি ভবা লোকৰ ক্ষেত্ৰতহে ভয়ানক দুৰ্ঘটনা বেছি৷ সেয়ে কেতিয়াও হিচাপতকৈ বেছি আত্মবিশ্বাসী হব নালাগে৷ এইখন পৃথিৱীত কৰবালৈ যাওঁতে দুই মিনিট দেৰি হলেও বিশেষ কথা নাই, তীব্ৰ গতিত উৰিগৈ সোনকালে সিপুৰী পোৱাতকৈ, নহয় জানো?\nশেষত দেশৰ ভৱিষ্যত যুৱশক্তিক প্ৰণাম জনাই কওঁ, নিজৰ দেহ-মনক সঠিক দিশত আগুৱাই নিয়াৰ এয়াই উপযুক্ত সময়৷ এবাৰ পাৰহৈ গলে আৰু এই সময় ঘূৰাই পাব নোৱাৰি৷ গতিকে সচেতনতাৰে জীৱনটোক উপভোগ কৰক৷ গ্ৰীক দাৰ্শনিক এৰিষ্ট’টলৰ ভাষাৰে “Good habits formed at youth make all the difference.”\n← সাহিত্য ডট্ অৰ্গৰ শাওণ সংখ্যাটোৰ আঁৰত\nসাহিত্য সাধক – অবিনাশ শৰ্মা →\nস্বাস্থ্যকথা : বেছিকৈ ঘাম ওলোৱা সকলে জানিবলগীয়া কেইটিমান কথা (-ড০ ভূপেন শইকীয়া )


ছেইণ্ট পিটাৰ্ছ বেছিলিকা - অসমীয়া ৱিকিপিডিয়া\nছেইণ্ট পিটাৰ্ছ বেছিলিকা\nছেণ্ট পিটাৰছ বেছিলিকা (ইংৰাজী: St. Peter's Basilica) হ'ল ভেটিকান চিটিৰ আটাইতকৈ প্ৰখ্যাত গিৰ্জা। ৰোম মহানগৰীৰ ভিতৰতে ভেটিকান হ'ল এখন ক্ষুদ্ৰ স্বাধীন ৰাষ্ট্ৰ। ৰোমান কেথলিকসকলৰ প্ৰধান ধৰ্মগুৰু পোপে ইয়াত বাস কৰে আৰু তেৱেঁই ভেটিকানৰ প্ৰশাসনৰো মুৰবী।\n41°54′8″N 12°27′12″E / 41.90222°N 12.45333°E / 41.90222; 12.45333স্থানাংক: 41°54′8″N 12°27′12″E / 41.90222°N 12.45333°E / 41.90222; 12.45333\n১৮ এপ্ৰিল ১৫০৬ (1506-04-18)\n১৮ নৱেম্বৰ ১৬২৬ (1626-11-18)\n730 ফুট (220 মিটাৰ)\n500 ফুট (150 মিটাৰ)\n452 ফুট (138 মিটাৰ)\n137.7 ফুট (42.0 মিটাৰ)\n136.1 ফুট (41.5 মিটাৰ)\nএই গিৰ্জাৰ স্থানত আগতে আন এটা গিৰ্জা আছিল আৰু জনশ্ৰুতিমতে প্ৰথম পোপ ছেণ্ট পিটাৰছৰ (মৃত্যু ৬৭ খ্ৰিষ্টাব্দ) সমাধিৰ স্থান তাতেই আছিল। ১৫০৬ চনত পোপ দ্বিতীয় জুলিয়াছে ছেণ্ট পিটাৰছ বেছিলিকাৰ কাম আৰম্ভ কৰে আৰু ১৬১৫ চনত ইয়াৰ নিৰ্মাণ সম্পূৰ্ণ হয়।\n1 নিৰ্মাণ শৈলী\nনিৰ্মাণ শৈলীসম্পাদনা কৰক\nপবিত্ৰ 'ক্ৰুছ'ৰ আকৃতিত ইয়াৰ ডিজাইন কৰা হৈছে। তাৰ ওপৰত এটা ডাঙৰ গম্বুজ আছে। প্ৰথম নিৰ্মাণৰ পাছৰ পৰ্যায়তো নানা সময়ত স্থপতিবিদ, ভাস্কৰ, চিত্ৰ শিল্পীসকলৰ নতুন নতুন কামৰ জৰিয়তে ই বৰ্তমানৰ ৰূপ পাইছেহি। ইটালীৰ প্ৰসিদ্ধ চিত্ৰকৰ ৰাফেলে এই গিৰ্জাৰ অন্তৰ্ভাগৰ অলংকৰণৰ ভালেখিনি কাম কৰিছিল। গিৰ্জাটোৰ ভিতৰৰ অংশও সুন্দৰ সুন্দৰ চিত্ৰ আৰু ভাস্কৰ্যকৃতিৰে সুশোভিত কৰা হৈছে। \nইয়াতে আছে ইটালীৰ চিত্ৰশিল্পী মাইকেলেঞ্জেল'ৰ প্ৰসিদ্ধ শিল্পকৰ্ম 'পিয়েটা'। বিশ্বৰ বৃহত্তম গিৰ্জা ছেণ্ট পিটাৰছ বেছিলিকাৰ দৈঘ্য ২১৮.৭ মিটাৰ (৭১৭ ফুট ৬ইঞ্চি)। উচ্চতা ১৩৬.৫৭ মিটাৰ (৪৪৮.১ ফুট )। গিৰ্জাটোৰ মাটিকালি ২৩,০০০ বৰ্গমিটাৰ (২,৪৭,৫৭২ বৰ্গ ফুট)।\nউল্লেখযোগ্য যে মাজত খুটা নোহোৱাকৈ নিৰ্মাণ কৰা ছেণ্ট পিটাৰছ বেচিলিকা বিশ্বৰ এনেধৰণৰ প্ৰথম সৌধ। দ্বিতীয় হৈছে কৰ্ণাটকৰ গোল গম্বুজ। গিৰ্জাটোৰ চৌহদত একেলগে দুই লাখ লোক সমবেত হ'ব পাৰে।\n↑ 1.0 1.1 1.2 1.3 "জ্ঞানাজ্ঞন". প্ৰান্তিক খণ্ড ৩২শ বছৰ (৫ম সংখ্যা): ৩৭. ১ - ১৫ ফেব্ৰুৱাৰি ২০১৩.\nৱিকিমিডিয়া কমন্সত ছেইণ্ট পিটাৰ্ছ বেছিলিকা সম্পৰ্কীয় মিডিয়া ফাইল আছে।\nVatican.va ‒ Official website with contact details\nSt Peter's Basilica.org - Unofficial website on the architecture of the basilica, with images and extracts of texts gathered from different books.\nGoogle Maps: Vatican ‒ Satellite image of the Basilica\nVatican City, Piazza San Pietro ‒ QTVR panorama hi-res (15 Mb) by Tolomeus\n"https://as.wikipedia.org/w/index.php?title=ছেইণ্ট_পিটাৰ্ছ_বেছিলিকা&oldid=234875"ৰ পৰা অনা হৈছে\nLast edited on2June 2020, at 18:36\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=34798।\nএই পৃষ্ঠাখন ০২ জুন, ২০২০ তাৰিখে ০০:০৬ বজাত অন্তিম সংশোধন কৰা হৈছিল।


মহান লোকৰ বাণী | মহৎ লোকৰ বাণী | Mahat Lukor Bani » Assamese Medium\nমহান লোকৰ বাণী | মহৎ লোকৰ বাণী | Mahat Lukor Bani\nছাত্ৰ জীৱনৰ পৰা আৰম্ভ কৰি জীৱনৰ অন্তিম অৱস্থাতো নিজকে সকলো পৰিবেশত খাপ খুৱাই লৈ যাবলৈ “মহান লোকৰ বাণী বা মহৎ লোকৰ বাণী” য়ে বহুত সহায় কৰে বুলি মই বিশ্বাসী।\nমানুহ এজন জীয়াই থাকিবলৈ জীৱনত বহুত ঘাত-প্ৰতিঘাতৰ মাজেৰে পাৰ হব লগা হয়। কেতিয়াবা আপুনি জীৱনৰ বাটত ভাগৰুৱা হৈ পৰে আৰু তেতিয়াই এই মহান লোকৰ বাণী বা মহৎ লোকৰ বাণীয়ে বহুত সহায় কৰে।\nআপুনি নিশ্চয় জনে কি এই মহান লোকৰ বাণী বা মহৎ লোকৰ বাণী। ই কোনো কলাজাদু নহয় যাৰ জৰিয়তে আপুনি আপোনাৰ জীৱনৰ গতিপথ সলনি কৰিব পাৰিব। মহান লোকৰ বাণী বা মহৎ লোকৰ বাণী কিছু মহান লোকৰ চিন্তাধাৰা যিয়ে জীৱনত বহু ঘাত-প্ৰতিঘাতৰ মাজেৰে পাৰ কৰি এটা স্থানত থিয় দিছে আৰু তাৰ জীৱনৰ অভিজ্ঞতাৰ পৰা যি কৈছে তাকেই আমি মহান লোকৰ বাণী বা মহৎ লোকৰ বাণী বুলি কও।\nযদিও Assamese Medium এটি শিক্ষামূলক ৱেবচাইট কিন্তু ইয়াত আমি পাঠ্যপুথিৰ প্ৰশ্ন উত্তৰ আলোচনা কৰাৰ ওপৰিও কিছু প্ৰয়োজনীয় কথা আলোচনা কৰোঁ আৰু তাৰ বাবে আমি এবাৰ মহৎ লোকৰ বাণী কিছু আলোচনা কৰিছো। যদি আপুনি পঢ়া নাই তেন্তে লিংকত ক্লিক কৰি পঢ়িব পাৰে।\nMahat Lukor Bani 2022 | মহান লোকৰ বাণী 2022 | মহৎ লোকৰ বাণী 2022\nকিছু প্ৰয়োজনীয় মহান লোকৰ বাণী\nইয়াত আজি আমি আপোনালোকৰ বাবে কিছু মহান লোকৰ বাণী বা মহৎ লোকৰ বাণী লৈ আহিছোঁ। এই মহান লোকৰ চিন্তাধাৰা আৰু সিহঁতৰ আদৰ্শই আপোনালোকৰ জীৱন সদায় মঙ্গলময় হওঁক তাৰেই কামনা কৰিছো।\n1. কৰ্মই উপাসনা হাঁহিয়েই জীৱন । – বিষ্ণুপ্ৰসাদ ৰাভা\n2. ভাগ্যক কাহানিও বিশ্বাস নকৰিবা, বিশ্বাস কৰিবা শক্তিক । – ৰসৰাজ লক্ষ্মীনাথ বেজবৰুৱা\n3. স্কুল মোৰ মন্দিৰ, পঢ়াই মোৰ লক্ষ্য, শিক্ষক মোৰ ভগৱান, কিতাপেই মোৰ বন্ধু – মহাত্মা গান্ধী\n4. শিক্ষাৰ উদ্দেশ্য হ’ল মানুহক মানুহ ৰূপে গঢ়ি তোলা, মানুহৰ পৰিচয় প্ৰকাশত শিক্ষাৰ অৱদান তুলনাবিহীন। – ৰাজা ৰামমোহন ৰায়\n5. কিতাপ নথকা ঘৰ, খিৰিকী নথকা কোঠালিৰ দৰে। – এইচ. মেনন\n6. আনে কি কৰিছে ভবাতকৈ নিজে কি কৰিছোঁ ভৱাহে বেছি দৰকাৰ। – ৰাজা ৰামমোহন ৰায়\n7. অন্য মানুহে খাবলৈহে জীয়াই থাকে, আনহাতে মই জীয়াই থাকিবলৈহে খাওঁ। – চক্ৰেটিছ\n8. আমি গোটোৱা সকলোবোৰ সম্পত্তিৰ ভিতৰত জ্ঞান মাথো অবিনাশী। – চক্ৰেটিছ\n9. খং নকৰিবা, নিজৰ সৰ্বনাশ হ’ব, অহংকাৰ নকৰিবা, পতন হ’ব, কাকো ঘৃণা নকৰিবা, নিজেও ঘৃণিত হ’বা, ফাঁকি নিদিবা, ফাঁকত পৰিবা। – স্বামী বিবেকানন্দ\n10. ফুল আৰু পখিলাক বাহ্যিক ৰূপেৰে জুখিবা, মানুহক নুজুখিবা। – ৰবীন্দ্ৰনাথ ঠাকুৰ\n11. কম কথা কোৱা বেছি কাম কৰা মানুহে সফলতা লাভ কৰিব পাৰে। – ঈশ্বৰ চন্দ্ৰ বিদ্যাসাগৰ\n12. এটা বন্দুকৰ গুলিতকৈ এবটল চিয়াঁহীৰ মূল্য বেছি। – মাদাৰ টেৰেছা\n13. আমি যাক সৃষ্টি কৰিব নোৱাৰো তাক ধ্বংস কৰাৰ অধিকাৰো আমাৰ নাই। – গুৰু নানক\n14. গৃহ হ’ল শিক্ষাৰ আৰম্ভণি বিন্দু । – ৰোচেন ক্ৰেজ\n15. মানুহ হোৱা আৰু আনকো মানুহ কৰিবলৈ চেষ্টা কৰা। – স্বামী বিবেকানন্দ\n16. তোমাৰ লক্ষ্য স্থান ক’ত ? সেইটো যদি ঠিক কৰিব নোৱাৰা, তেন্তে কোন পথে খোজ দিবা কেনেকৈ জানিবা ৷ তোমাৰ লক্ষ্যই তোমাৰ পথ নিৰ্ধাৰণ কৰিব ৷ – লিটন\n17. শিক্ষাই জীৱন, জীৱনেই শিক্ষা ৷ – লজ\n18. নিজক সদায় আনন্দত ৰাখিবা ৷ আনন্দময়, উৎসাহী আৰু শক্তিমানৰ কাৰণেহে জগতখন, দুৰ্বল, নিৰুৎসাহী মানুহৰ বাবে নহয় ৷ – ওমাৰ্চন\n19. যি মানুহৰ ধৈৰ্য শক্তি আছে, তেওঁৰ অসাধ্য একোৱে নাই ৷ – বেঞ্জামিন ফ্ৰেংকলিন\n20. আনক সমালোচনা কৰিবলৈ যোৱাৰ আগতে নিজক সমালোচনা কৰা ৷ নিজে শুদ্ধ আৰু পবিত্ৰ হ’ব পাৰিলেহে আনৰ বিষয়ে মতামত দিয়াৰ যোগ্যতা অৰ্জন কৰিব পাৰিবা ৷ – চক্ৰেটিচ\n21. মানুহে যিমান কিতাপ পঢ়িবলৈ শিকে সিমানে ভাবিবলৈ শিকে ৷ – জৱাহৰলাল নেহৰু\n22. আমি যি জানো সি অতি সামান্য ৷ আমি যি নাজানো তাৰ সীমা নাই ৷ – পাৰলেচ\n23. কোনোৱে তোমাক সহায় কৰিব নোৱাৰে ৷ নিজেই নিজৰ সহায় লোৱা ৷ – বুদ্ধদেৱ\n24. এলেহুৱা মানুহৰ শৰীৰ পেলাই থোৱা চাবিৰ নিচিনা ৷ ব্যৱহাৰ নকৰা চাবিত যেনেকৈ মামৰে ধৰে, কামত নলগোৱা শৰীৰতো সেইদৰে ৰোগ হয় ৷ ব্যৱহাৰ কৰা চাবি যেনে চকচকীয়া , শ্ৰম কৰা শৰীৰো তেনে কটকটীয়া ৷ তুমি যদি সৰহদিন জীয়াই থাকিবলৈ মন কৰা তেন্তে বহি সময় নষ্ট নকৰিবা ৷ – ৰিচাৰ্ড ৷\n25. সময়েই ধন ৷ – বেঞ্জামিন ফ্ৰেঙ্কলিন ৷\n26. খং নকৰিবা নিজৰে সৰ্বনাশ হ’ব ৷ অহংকাৰ নকৰিবা পতন হ’ব, কাকো ঘৃণা নকৰিবা , নিজেও ঘৃণিত হ’বা , ফাঁকি নিদিবা , ফাঁকত পৰিবা ৷ – বিবেকানন্দ ৷\n27. আজিৰ কাম কাইলৈ কৰিম বুলি থৈ নিদিবা, কাৰণ কাইলৈ তোমাৰ কি অৱস্থা হ’ব তুমি নাজানা ৷ – হজৰত মহম্মদ ৷\n28. পৰিস্থিতি যিমানেই ভয়লগা নহওক কিয়, দৃঢ়তা আৰু আত্মবিশ্বাস থাকিলে জয়লাভ সুনিশ্চিত ৷ – পিয়েৰ টেলহাৰ্ড\n29. সফলতাৰ পিছে পিছে দৌৰি নুফুৰিবা, যদি তুমি সচাঁকৈয়ে সফল হ’ব বিচাৰিছা তেন্তে ক্ষন্তেক জিৰণি লোৱা আৰু ভাবা- তুমি কি কৰি ভাল পোৱা আৰু কিহত বিশ্বাস কৰা ৷ দেখিবা এইবেলি সফলতাই তোমাক খেদি ফুৰিছে ৷ – ডেভিদ ফ্ৰষ্ট ৷\n30. এগৰাকী সফল আৰু এগৰাকী অসফল ব্যক্তিৰ মাজত থকা মূল পাৰ্থক্যটো হ’ল সফল ব্যক্তিগৰাকীয়ে তেওঁৰ ভূলৰ পৰাই সদায়েই শিক্ষা লৈ আগবাঢ়ে – ডেল কাৰ্নেগী ৷


ফটোখনৰ থকা কোনটো ভঙ্গীৰে বহে আপুনি? আপোনাৰ ব্যক্তিত্বৰ…\nআপুনি কেনেদৰে শুয়ে? কি কি প্ৰণালী বান্ধি ল’ব শোৱাৰ…\nদামী ফেচিয়েলবোৰ লগাই ভাগৰি পৰিছে নেকি আপুনি? ব্লেকহেডৰ পৰা পৰিত্ৰাণ পাবলৈ কি কৰিব! চাওক ঘৰুৱা…\nফেলব্লকহেডৰ বাবে, ছালৰ সৌন্দৰ্য নষ্ট হয়। এই ব্লেকহেডবোৰ নাক আৰু থুঁতৰিত অধিক দৃশ্যমান। এইবোৰৰ পৰা পৰিত্ৰাণ পাবলৈ, আপুনি ঘৰত বনোৱা ফেচ মাস্ক এটা ব্যৱহাৰ কৰিব পাৰে। জানক -ব্লেকহেডচ কাইচে হাতাই: ছালৰ ছিদ্ৰবোৰত লেতেৰা আৰু তেল জমা হোৱাৰ ফলত…\nআপুনি গৰ্ভৱতী নেকি? ক’লা জামুন খালে আপোনাৰ সন্তানৰ গাৰ বৰণ হ’ব পাৰে ক’লা ! কি কয়…\nকেঁচুৱাএটাৰ বাবে বেৰী খোৱাটো সঁচাকৈয়ে বেয়া নেকি? গৰ্ভাৱস্থাত বেৰী খোৱাটো কিমান সঠিক বিশেষজ্ঞৰ পৰা শিককএনে পৰিস্থিতিত, বহুসময়ত গৰ্ভৱতী মহিলাসকলে বেৰী খোৱাৰ বিষয়ে যথেষ্ট বিভ্ৰান্ত হয় যে ইয়াক সেৱন কৰিব নে নকৰে। দৰাচলতে, বেৰীৰ বিষয়ে এটা…\nকেঁচা গাখীৰ নে গৰম গাখীৰ স্বাস্থ্যৰ বাবে উপকাৰী? আমি আপোনালোকক কম সঁচা কথাটো\nকেঁচা গাখীৰ: কেঁচা গাখীৰ খোৱাটো স্বাস্থ্যৰ বাবে উপকাৰী নে ক্ষতিকাৰক? কি সঁচা জানক কেঁচা গাখীৰ বা সিজোৱা গাখীৰ: কেঁচা গাখীৰ নে সিজোৱা গাখীৰ? আপুনি জানেনে এই চুপাৰড্ৰিংকটো কোনটো উপায়েৰে পান কৰাটো সৰ্বশ্ৰেষ্ঠ? আজি আমি আপোনাক সঁচা কথা টো…\nআমলখি ৰস আৰু স্বাস্থ্য মাজত কি সম্পৰ্ক\n৬ আমলখিৰ ৰস খোৱাৰ প্ৰতিশ্ৰুতিপূৰ্ণ লাভালাভ ৰোগ প্ৰতিৰোধ কাৰ্য তৰ্ক কৰে। আমলখিৰ ৰস হৈছে ভিটামিন চি-ৰ এক উৎকৃষ্ট উৎস, যি হৈছে এক পানীত দ্ৰৱণীয় ভিটামিন যি এণ্টিঅক্সিডেণ্ট হিচাপে কাম কৰে (1) । যকৃতৰ স্বাস্থ্য বৃদ্ধি কৰে। স্বাস্থ্যকৰ হজম…\nআপোনাৰ পেট বিষ কিয় হয় জানেনে? ইয়াৰ নিৰাময় কি?\nবেছিসংখ্যক মানুহৰে হঠাতে পেটৰ বিষ উঠা দেখা পোৱা যায়। হঠাতে উঠা পেটৰ বিষ উঠাৰ বহুটো কাৰণ থাকিব পাৰে। পেৰিট’নিয়াম বা পেট গহ্বৰৰ আৱৰণীখনৰ স্ফীতি, পেট গহ্বৰত ৰক্তপাত, প্ৰকট উপাংগপ্ৰদাহ বা এপেণ্ডিচাইটিছ, পাক্স্থ্লী আৰু গ্ৰহণী ফুটা হোৱা ক্ষত,…\nমেডিচিটি গুৱাহাটীৰ বিনামূলীয়া স্বাস্থ্য-পৰীক্ষা শিবিৰ\nউত্তৰ-পূৱ ভাৰতৰ সৰ্ববৃহৎ তথা বিশেষভাৱে আৰু বিশিষ্টৰূপে দৈনিক চিকিৎসা-সেৱা আগবঢ়োৱা এক আগশাৰীৰ চিকিৎসা-সেৱা প্ৰতিষ্ঠান মেডিচিটি গুৱাহাটীয়ে আগত ২২মে' দেওবাৰে আয়োজন কৰিছে এক বিনামূলীয়া স্বাস্থ্য-পৰীক্ষা শিবিৰৰ। ভিন্ন ধৰণৰ বৰ্দ্ধিত…\nকণীৰ কোনটো অংশ শৰীৰ বাবে উপকাৰী আপুনি জানানে…\nকণী এবিধ প্ৰ’টিনযুক্ত খাদ্য। যদি আপুনি সন্তুলিত আহাৰ মানি চলিব বিচাৰে তেন্তে ইয়াক কোনো ধৰণে পৰিহাৰ কৰা উচিত নহয়।কণী স্বাস্থ্যকৰ। কিন্তু প্ৰশ্নটো হ’ল, কণীৰ কোনটো অংশ স্বাস্থ্যকৰ ? বগা নে হালধীয়া ?কণীৰ বগা অংশ আৰু কুহুমৰ মাজত কেলৰিৰ…\nকাচকলত আছে বহুতো গুণাগুণ…পঢ়ক\nপ্ৰায়বোৰ অসমীয়া লোকৰ ঘৰৰ বাৰীত সহজে পোৱা এবিধ কল হৈছে কাচকল বা পুৰাকল। মানুহৰ শৰীৰত হোৱা বিভিন্ন ৰোগৰ বাবে কাচকলত থকা নিউট্ৰেচনে কি দৰে সহায় কৰে সেই সম্পৰ্কে চিকিৎসক সকলেও কয়। আজি জানো আহক কাচকলৰ উপকাৰিতা সম্পৰ্কে দুটামান কথা। ১/…\nউত্তৰ কোৰিয়া এতিয়া নতুন ক’ভিডৰ কবলত…\nপুনৰ ক’ভিডৰ ভয়াবহ ৰূপ। ক’ভিডে ভয়াৱহ ৰূপ লৈছে উত্তৰ কোৰিয়াত। তিনিদিনত অতিক্ৰম কৰিলে লাখৰ ঘৰ।১২ মে’ত দেশখনত প্ৰথমটো ক’ভিড সংক্ৰমণৰ ঘটনা পোহৰলৈ আহিছিল আৰু বৰ্তমান দেশখনত ক’ভিড ৰোগীৰ সংখ্যা ৮,২০,৬২০। ইয়াৰে ৪২ জন লোকৰ মৃত্যু হৈছে আৰু…


নাগপুৰত ১১ বছৰে কি কৰিছিল তালিবান যোদ্ধাই ? - The Cross Current\nনাগপুৰত ১১ বছৰে কি কৰিছিল তালিবান যোদ্ধাই ?\nBy The CrossCurrent\t On Aug 20, 2021\n১১ বছৰ ধৰি নাগপুৰত অবৈধভাৱে বসবাস কৰিছিল এজন তালিবান যোদ্ধাই ৷ এই তালিবান যোদ্ধাৰ ফটো শেহতীয়াকৈ পোহৰলৈ অহাৰ পাছত হতচকিত হৈ পৰিছে দেশৰ নিৰাপত্তা সংস্থাসমূহ\nঅফগানিস্তানত তালিবান শাসনলৈ অহাৰ পাছতে বহু তালিবান যোদ্ধাৰ ফটো প্ৰকাশ পাইছে ৷ তাৰ মাজৰ এজন হ’ল ৩০ বছৰীয়া নুৰ মহম্মদ আজিজ মহম্মদ ৷ হাতত ৰাইফল লৈ তহল দিছে কাবুলৰ ৰাজপথত ৷এই ফটোখন দেখি হতবাক হৈ পৰে নাগপুৰৰ আৰক্ষী ৷ কিয়নো এইজন নুৰ মহম্মদে দীৰ্ঘদিন ধৰি নাগপুৰত বসবাস কৰিছিল ৷দিঘোৰি অঞ্চলৰ এটা ভাৰাঘৰত বসবাস কৰা নুৰৰ গতিবিধিৰ ওপৰত সন্দেহ হোৱাত আৰক্ষীয়ে নজৰ ৰাখিবলৈ আৰম্ভ কৰে ৷ নুৰ ক’লৈ যায় , কাক অনুসৰণ কৰে ,নেট মাধ্যমত কি চায় , এই সকলোবোৰ নীৰিক্ষণ কৰাৰ পাছত এদিন নাগপুৰ আৰক্ষীয়ে তেওক গ্ৰেপ্তাৰ কৰে ৷ যোৱা ২৩ জুনত নুৰ মহম্মদক আফগানিস্তানলৈ ঘূৰাই পঠিওৱা হয় ৷\nনাগপুৰত ১১ বছৰ কাল কটোৱাৰ পাছত নুৰে দেশলৈ উভতি গৈয়েই তালিবানত ভৰ্তি হোৱাৰ সন্দেহ কৰা হৈছে ৷\n২০১০ চনত ৬ মাহৰ এখন পৰ্যতক ভিছা লৈ ভাৰতত প্ৰৱেশ কৰিছিল নুৰ মহম্মদ ৷ ভাৰতত শৰনাৰ্থীৰ মৰ্যদা দিবলৈ ৰাষ্ট্ৰসংঘৰ মানৱ অধিকাৰ আয়োগৰ ওচৰত আবেদনো জনাইছিল ৷ কিন্তু সেই আবেদন খাৰিজ হয় ৷ তাৰ পাছৰে পৰা তেও নাগপুৰত অবৈধভাৱে থাকিবলৈ লয় ৷\nকিন্তু প্ৰশ্ন হয় – ভাৰতত এই দীঘলীয়া সময়ছোৱা কি কৰি আছিল নুৰ মহম্মদে ? এই সন্দৰ্ভত আৰক্ষীয়ে সদৰী কৰিছে আন কেতবোৰ ভয়ানক তথ্য ৷আৰক্ষীৰ মতে নুৰৰ আচল নাম হ’ল আব্দুল হক ৷ ভাৰতত কম্বল বিক্ৰীৰ ব্যৱসায় কৰিছিল ৷ বিয়া বাৰু কৰোৱা নাছিল ৷ নুৰ ভাৰতত থকাৰ সময়ৰ পৰাই আফগানিস্তানত থকা ভায়েক জড়িত হৈ পৰিছিল তালিবানৰ সৈতে ৷ আনকি হাতত ধৰাল অস্ত্ৰ লৈ থকা নুৰৰ এটা ভিডিও ভাইৰেল হৈ পৰিছিল নেট মাধ্যমত ৷ ইয়াৰ পাছতে আৰক্ষীয়ে নুৰক অনুসৰণ কৰি গ্ৰেপ্তাৰ কৰে ৷ গ্ৰেপ্তাৰৰ পাছত নুৰৰ শৰীৰত পোৱা গৈছিল গুলীৰ আঘাতৰ দাগ ৷ সামাজিক মাধ্যমৰ একাউন্টত দেখা ঘ’ল যে সন্ত্ৰাসবাদীৰ ভিডিও তেও নিয়মীয়াকৈ অনুসৰণ কৰে ৷ আনকি নিজৰ প্ৰ’ফাইলো ভৰি আছে তেনে ভিডিওৰে ৷ আৰক্ষীয়ে নুৰৰ ভাৰাঘৰতো তালাচী চলায় যদিও আপত্তিজনক একো সামগ্ৰী লাভ নকৰিলে ৷\nতাৰ পাছত প্ৰত্যৰ্পন নিয়ম অনুসৰি নুৰক আফগানিস্তানলৈ ওভতাই পঠিওৱা হয় ৷ কিন্তু তালিবান যোদ্ধাৰ ৰূপত নুৰৰ ফটো দেখাৰ পাছত নাগপুৰ আৰক্ষীকে ধৰি ভাৰতীয় সংস্থাসমূহ হতবাক হৈ পৰিছে৷ এতিয়া আৰক্ষীয়ে ভাৰতত থকা সময়ছোৱাত নুৰে কাৰ কাৰ লগত টেলিফোনত যোগাযোগ কৰিছিল তাৰ অনুসন্ধান আৰম্ভ কৰিছে ৷ সন্দেহ কৰা হৈছে যে ভাৰতৰ আন ঠাইতো ছদ্মৱেশত থকা তালিবানৰ নেটৱৰ্ক বিয়পি আছে ৷\nবিৰোধীৰ বৈঠক : ছোনিয়া গান্ধীয়ে প্ৰথমবাৰৰ বাবে কি ডাঙৰ আহ্বান জনালে ?\nডিটেনশ্যন চেন্টাৰৰ নতুন নাম কি ?


UP election result 2022: গেৰুৱা হৈ পৰিল উত্তৰপ্ৰদেশ! ২০২৪ৰ পূৰ্বে নতুনকৈ অক্সিজেন পালে বিজেপিয়ে up-election-result-2022-bjp-is-going-to-get-absolute-majority-in-up-hb– News18 assam\nUP election result 2022: গেৰুৱা হৈ পৰিল উত্তৰপ্ৰদেশ! ২০২৪ৰ পূৰ্বে নতুনকৈ অক্সিজেন পালে বিজেপিয়ে\nমোদী-যোগীৰ জনপ্ৰিয়তা বাঢ়িছে উত্তৰপ্ৰদেশত। গেৰুৱা শিৱিৰত আনন্দৰ লহৰ।\nLast Updated : March 10, 2022, 15:52 IST\nExit Pollযেন সঁচা প্ৰমাণিত হ'ল। উত্তৰ প্ৰদেশত সংখ্যাগৰিষ্ঠতা একপ্ৰকাৰ নিশ্চিত কৰিছে বিজেপিয়ে। পুৱাৰ পৰা দেখা ট্ৰেণ্ড অনুসৰি, উত্তৰ প্ৰদেশত বিজেপি ইখনৰ পিছত সিখন আসনত আগবাঢ়ি আছে। দিল্লীৰ বিজেপিৰ মুখ্য কাৰ্যালয়ত ইতিমধ্যে উদযাপন আৰম্ভ হৈছে এই বিজয় উৎসৱ। ২০২৪ চনৰ পূৰ্বে উত্তৰ প্ৰদেশৰ ফলাফলে বিজেপি শিবিৰক নতুন অক্সিজেন প্ৰদান কৰিব বুলি আশা কৰা হৈছে।\nনিৰ্বাচন আয়োগে প্ৰকাশ কৰা ফলাফলৰ প্ৰৱণতা অনুসৰি অনুমান কৰিব পৰা যায় যে, বিজেপিয়ে স্পষ্ট সংখ্যাগৰিষ্ঠতা লাভ কৰাটো এক প্ৰকাৰ নিশ্চিত। আয়োগে এতিয়ালৈকে ৩৯৯ খন আসনৰ ট্ৰেণ্ড প্ৰকাশ কৰিছে। বিজেপিয়ে ইয়াৰ ভিতৰত ২৪৮ খন আসনত আগবাঢ়ি আছে। শেহতীয়া নিৰ্বাচনৰ ফলাফলৰ ট্ৰেণ্ড অনুসৰি, সমাজবাদী পাৰ্টি ১১২ খন আসনত আগবাঢ়ি আছে।\nসামগ্ৰিকভাৱে, মোদী-যোগীৰ 'ডাবল ইঞ্জিন' চৰকাৰৰ সপোনৰ আধাৰত গেৰুৱা শিবিৰে উত্তৰ প্ৰদেশত ইয়াৰ জয়ৰ ধাৰা অব্যাহত ৰাখিছে। যোগী আদিত্যনাথৰো জনপ্ৰিয়তা হ্ৰাস হোৱা নাই বুলি ৰাতিপুৱাৰে পৰা ইংগিত পোৱা গৈছে। এটাৰ পিছত এটা সমষ্টিত বিজেপি প্ৰাৰ্থী আগবাঢ়ি আছে। উত্তৰ প্ৰদেশত, ৪০৩ টা বিধানসভা সমষ্টিৰ ভিতৰত ২৬৪টা সমষ্টিত বিজেপি মিত্ৰজোঁট আগবাঢ়ি আছে। সমাজবাদী পাৰ্টি মিত্ৰজোঁটে ১২৪ টা সমষ্টিত আগবাঢ়ি আছে। আনকি উন্নাওৰ দৰে বিতৰ্কিত স্থানতো বিজেপি প্ৰাৰ্থী আগবাঢ়ি আছে।\nপুৱাৰ পৰা দেখা ট্ৰেণ্ড অনুসৰি বিজেপিয়ে একক সংখ্যাগৰিষ্ঠতা লাভ কৰাটো এক প্ৰকাশ স্পষ্ট হৈ আছে। ৰাজনৈতিক বিশ্লেষকসকল দাবী কৰে যে, উত্তৰপ্ৰদেশৰ ৰাজনীতিয়েই দেশৰ ৰাজনীতিৰ দিশ নিৰ্ণয় কৰে। ৰাজ্যখনত যিটো দলৰ হাতলৈ ক্ষমতা আহে, সেই দলেই লোকসভা নিৰ্বাচনতো ক্ষমতা লাভ কৰে বুলি কব বিচাৰে ৰাজনৈতিক বিশ্লেষক বা ইতিহাসে। গতিকে উত্তৰপ্ৰদেশত ২০২২ৰ বিধানসভা নিৰ্বাচনৰ জয়ে ২০২৪ৰ দেশৰ সাধাৰণ নিৰ্বাচনৰ বাবে বিজেপিক অক্সিজেন প্ৰদান কৰিলে।\nNarendra ModiUP election result 2022Uttar PradeshYogi Adityanath


মাইণ্ডফুলনেছ কিদৰে গঢ় দিব (How to develop mindfulness) - জীৱন উদ্দীপনা\nমাইণ্ডফুলনেছ কিদৰে গঢ় দিব (How to develop mindfulness)\n‘মাইণ্ডফুলনেছ’, সহজ অৰ্থত মনযোগ-সহকাৰে। আমাৰ বহুতৰে বাবে ই এক নতুন শব্দ যদিও বিষয় বস্তুৰ অভিনৱত্বই ইয়াক এক নতুন মাত্ৰা প্ৰদান কৰিছে। তেনেহ’লে কি এই মাইণ্ডফুলনেছ! ইয়াৰ ব্যৱহাৰিক দিশ সমূহ কেনেধৰণৰ! আমাৰ জীৱনত ‘মাইণ্ডফুলনেছ’ পালনৰ ফলত আমি কিদৰে লাভৱান হ’ম ইত্যাদি প্ৰশ্ন বোৰে ইতিমধ্যে আমাক জুমুৰি মাৰি ধৰিছে।\nৰাতিপুৱা উঠাৰ পৰা আৰম্ভ কৰি ৰাতি শোৱালৈ কিমান যে কামৰ মাজেৰে দিনটো আগবাঢ়ে আৰু অৱশেষত কিদৰে শেষ হয় গমেকেই পোৱা নাযায়। এনেদৰে সপ্তাহৰ পিছত মাহ আৰু মাহৰ পিছত বছৰ গৈ থাকে। কিছুমান বিক্ষিপ্ত চিন্তাৰ বাদে আন একোৱেই মনত নাথাকে। অনুশোচনাই হেঁচা মাৰি ধৰে, জীৱনটো জানো এনেকৈ কটোৱা উচিত! আমাৰ ভিতৰৰ মানুহজনে সদায় জীৱনটো ন-ৰূপত গঢ় দিব বিচাৰে। কিন্তু একো উহ-দিশ বিচাৰি নাপাই মনটোৱে আকৌ সেই চিনাকি আৰু গতানুগতিক ৰাস্তাটোৱে বিচাৰি লয়। এয়াই হৈছে জীৱনৰ বিড়ম্বনা। কিন্তু আমি বুজি নাপাওঁ যে পৰিস্থিতি বহু ক্ষেত্ৰত আমি সলনি কৰিব পাৰোঁ। জীৱনটোক ন-ৰূপত গঢ় দিয়াটো সম্ভৱপৰ। কিন্তু কিদৰে?\nবৰ্তমান আধুনিক জীৱনত অন্য এক প্ৰহসন হৈছে আমি কামৰ মাজত এনেদৰে সোমায় পৰিছো যে সৃজনীশীলতা আৰু অন্য সুকুমাৰ প্ৰবৃত্তি সমূহ আমাৰ মাজৰ পৰা হেৰায় যোৱা যেন উপক্ৰম হৈছে। যেন আমি কেৱল কাম কৰিবৰ বাবেহে জীয়াই আছো। তাকো এনেকুৱা কিছুমান কাম যাৰ ব্যৱহাৰিক মূল্য প্ৰায় নাইকীয়া। আনহাতে মাল্টি-টাস্কিং ( multi-tasking)ৰ প্ৰৱণতাই আমাৰ দক্ষতা আৰু মূল্যবোধত প্ৰচণ্ড আঘাত হানিছে যিটো পূৰণ কৰা হৈতো আমাৰ বাবে সম্ভৱপৰ ন’হবও পাৰে।\n‘মাইণ্ডফুলনেছ’ শব্দ টোত এই প্ৰশ্নৰ বহু উত্তৰ লুকাই আছে। ই হৈছে মনৰ এনে এক অৱস্থা য’ত আমি সচেতন ভাৱে মনটোক বৰ্তমানত আৱদ্ধ কৰি ৰাখিব পাৰোঁ, আমাৰ চিন্তা আৰু অনুভৱক বুজি পাব পৰো। ই মনৰ এক অনাবিল আৰু বিশুদ্ধ অৱস্থা যত কোনো অহেতুক শংকা, ভয়, আসক্তি, পক্ষপাতদুষ্ট আৰু দোষদৰ্শী ভাৱনাৰ স্থান নাথাকে।এই অৱস্থাত আমাৰ মনত অনুভূত হোৱা বিভিন্ন বিক্ষিপ্ত চিন্তাধাৰাক চিনাক্ত কৰিব সমৰ্থবান হ’ম। ই মনৰ চিত্তচাঞ্চল্যক নিয়ন্ত্ৰণ কৰাৰ বিকল্প ব্যৱস্থাবোৰৰ বিষয়ে মনক সচেতন কৰি তুলিব। তেনে অৱস্থাত বিক্ষিপ্ত মনক এক গভীৰ অন্তদৃষ্টি সম্পন্ন সৃষ্টিশীল মনলৈ পৰিবৰ্তন কৰাটো সম্ভৱপৰ হব।\nএই ক্ষেত্ৰত বহুতৰে মাজত উৎপন্ন হোৱা এক সাধাৰণ প্ৰশ্ন হ’ল মাইণ্ডফুলনেছ আৰু ধ্যান একে নেকি? দৰাচলতে ধ্যান হৈছে মাইণ্ডফুলনেছৰ এক অংশহে। ধ্যানত ব্যাক্তি এক গভীৰ চিন্তনত ব্যাপ্ত হয়। ধ্যানৰ বাবে কিছু আনুষ্ঠানিকতাৰ প্ৰয়োজন হয়। কিন্তু মাইণ্ডফুলনেছ হৈছে ধ্যানৰে এক বহল পৰিযোজনা যত জীৱনৰ প্ৰতি মুহূৰ্তই ধ্যানলৈ ৰূপান্তৰিত হয়। ব্যাক্তিৰ মাজত অনুভূত আৱেগসমূহ স্পষ্ট ৰূপত পৰিস্ফুট হয়। আনহাতে ‘মাইণ্ডফুলনেছ’ ধ্যান হৈছে এক নতুন ধাৰণা যত সচেতন ভাৱে মনটোক সলনি কৰিব পাৰি। সেয়েহে ইয়াক স্নায়ুবিজ্ঞান ক্ষেত্ৰত এক অলৌকিক আবিস্কাৰ বুলিব পাৰি।\nআমেৰিকাৰ বিখ্যাত ‘চোপ্ৰা আৰোগ্য প্ৰতিষ্ঠান’ৰ প্ৰতিষ্ঠাপক ডা: দীপক চোপ্ৰাৰ মতে আমাৰ বহুতেই নাজানে যে তেওঁলোক ইতিমধ্যে এক জৈৱিক মেচিনত পৰিণত হৈছে। তাৰ প্ৰতিকাৰ হিচাপে প্ৰতিদিনে কিদৰে ‘মাইণ্ডফুলনেছ’ আমাৰ জীৱনত পালন কৰিব পাৰি তাৰ ৪ টা পৰামৰ্শ আগবঢ়াইছে। এই কেইটা তলত আগবঢ়োৱা হ’ল।\n১) ক্ষন্তেক থমকি ৰওক আৰু নিজৰ মনটো নিৰীক্ষণ কৰক। বিচাৰ নকৰিব, মাথো প্ৰশ্ন কৰক আপুনি সচাকৈয়ে এক সচেতন অৱস্থাত আছেনে? নে এশ এবুৰি চিন্তাত মগ্ন হৈ আছে।\n২) সুবিধা হ’লে চকু দুটি মুদি নিজৰ শৰীৰটোক অনুভৱ কৰক, ই বাৰু কিদৰে কাম কৰি আছে!\n৩) কিছু সময়ৰ বাবে নিজৰ উশাহ নিশাহ বোৰ অনুভৱ কৰক।\n৪) কোনো ঘটনাৰ প্ৰতিক্ৰিয়া কৰাৰ আগতে খন্তেক থমকি ৰওক আৰু প্ৰশ্ন কৰক আপুনি বাৰু কিয় তেনেদৰে প্ৰতিক্ৰিয়া কৰিব বিচাৰিছে?\nতেখেতে ‘মাইণ্ডফুলনেছ’ অনুশীলন কৰাৰ চৰ্ত হিচাপে মনটো সচেতন আৰু জাগ্ৰত কৰাৰ অভ্যাসক আগস্থান দিছে।\nআপোনাৰ ফোনৰ জাংক (অলাগতীয়াল) ফাইল বোৰ মচি দিলে RAM ( Rapid Access Memory) বৃদ্ধি হয় আৰু তাৰ ফলত ফোনটো দ্ৰুত হয়। ঠিক তেনেদৰে মাইণ্ডফুলনেছৰ অনুশীলনৰ ফলত অলাগতীয়াল চিন্তাবোৰে আমাক আমনি কৰিব নোৱৰা হয়। সেয়েহে আমি ভালদৰে আৰু সুক্ষ্মভাৱে কাম কৰিব পাৰো। ফলত আমাৰ কৰ্মদক্ষতাও বৃদ্ধি পায়। আহকচোন আমি ‘মাইণ্ডফুলনেছ’ৰ অভ্যাসৰ আৰম্ভণি কৰো আৰু জীৱনটোক এক নতুন ৰূপত গঢ় দিবলৈ চেষ্টা কৰোঁ।\nবিশদ জানিবলৈ তলৰ Video টো দৰ্শন কৰক\nTags: ধ্যান, প্ৰাণায়াম, মাইণ্ডফুলনেছ


ক'ৰ'নাতংকৰ মাজতে ১ ছেপ্তেম্বৰৰ পৰা খুলিব ৰাজ্যৰ শিক্ষানুষ্ঠান! : কি কি শ্ৰেণীৰ কেনেকৈ হ’ব পাঠদান?\nক’ৰ’নাতংকৰ মাজতে ১ ছেপ্তেম্বৰৰ পৰা খুলিব ৰাজ্যৰ শিক্ষানুষ্ঠান! : কি কি শ্ৰেণীৰ কেনেকৈ হ’ব পাঠদান?\n৩০ আগষ্টৰ ভিতৰত ৰাজ্য চৰকাৰৰ অধীনৰ শিক্ষক-শিক্ষয়িত্ৰী আৰু কৰ্মচাৰীয়ে কৰাব লাগিব কোভিড টেষ্ট\nগুৱাহাটী , August 1, 2020 1:53 pm\n১ ছেপ্তেম্বৰৰ পৰা বিদ্যালয় মহাবিদ্যালয় খোলাৰ প্ৰাৰম্ভিক চিন্তা চৰ্চা কৰিছে ৰাজ্যৰ শিক্ষা বিভাগে।\nশনিবাৰে জনতা ভৱনত এক গুৰুত্বপূৰ্ণ সংবাদমেল সম্বোধন কৰি এই কথা ঘোষণা কৰে শিক্ষা মন্ত্ৰী ড০ হিমন্ত বিশ্ব শৰ্মাই।\nঅৱশ্যে, এই ক্ষেত্ৰত চুড়ান্ত নিৰ্ণয় ভাৰত চৰকাৰে ল’ব বুলি মন্ত্ৰীগৰাকীয়ে সংবাদমেলত উল্লেখ কৰি লগতে কয়, ‘যিহেতু ৩১ আগষ্টলৈকেহে বিদ্যালয়-মহাবিদ্যালয় বন্ধ থাকিব বুলি কেন্দ্ৰীয় চৰকাৰে কৈছে গতিকে ১ ছেপ্তেম্বৰৰ পৰা মানসিকভাৱে সাজু কৰাৰ চিন্তা চৰ্চা কৰা হৈছে।‘\nইপিনে, ৩০ আগষ্টৰ ভিতৰত ৰাজ্য চৰকাৰৰ অধীনত কাম কৰা শিক্ষক-শিক্ষয়িত্ৰী আৰু অধ্যাপক অধ্যাপিকা কৰ্মচাৰীয়ে বাধ্যতামূলকভাৱে কোভিড টেষ্ট কৰিব লাগিব বুলি মন্ত্ৰীগৰাকীয়ে সংবাদমেলত কয়।\nতেওঁ লগতে কয় ‘প্ৰত্যেকগৰাকী শিক্ষক-শিক্ষয়িত্ৰীৰ কোভিড ৰিজাল্ট ৱেবচাইটত উল্লেখ থাকিব।২৩ আগষ্টৰ পৰা ৩০ আগষ্টৰ ভিতৰত কোভিড টেষ্ট কৰিব লাগিব। তাৰ আগত কৰালে নহ’ব।‘\nঅৱশ্যে, ‘চতুৰ্থ শ্ৰেণীলৈকে বিদ্যালয়সমূহ খুলিব খোজা নাই’ বুলি উল্লেখ কৰি তেওঁ কয় ‘এক ছেপ্তেম্বৰৰ পৰা অনিৰ্দিষ্টকাললৈ চতুৰ্থ শ্ৰেণীলৈকে বন্ধ থাকিব।‘\nইপিনে, পঞ্চম শ্ৰেণীৰ পৰা অষ্টম শ্ৰেণীলৈকে শ্ৰেণীকোঠাৰ ভিতৰত ক্লাছ নহয় বুলি জানিবলৈ দি তেওঁ লগতে কয় ‘কোনো খেলপথাৰ নাইবা মুকলি ঠাইত চাৰিটা স্থানত ভাগ কৰাই শ্ৰেণী অনুষ্ঠিত হ’ব। এটা সময়ত ১৫ গৰাকী ছাত্ৰ-ছাত্ৰীকহে একেলগে শিক্ষাদান কৰিব পাৰিব।‘\nমন্ত্ৰীগৰাকীৰ মতে ‘শ্ৰেণী কোঠাৰ ভিতৰত সোমোৱাৰ লগে লগে ভাইৰাছৰ সংক্ৰমণ হ’ব পাৰে। গুৰুকুলৰ দৰে মুকলি আকাশৰ তলত শিক্ষা প্ৰদান কৰা হ’ব। শিক্ষিত যুৱক যুৱতীয়ে স্বেচ্ছামূলকভাৱে শিক্ষা প্ৰদান কৰিব পাৰিব আৰু তাৰ অন্তত একোখনকৈ প্ৰমাণ পত্ৰ দিয়াৰো ব্যৱস্থা কৰা হৈছে। ব্যক্তিগত বিদ্যালয়েও এই ব্যৱস্থা কৰিব পাৰিব।‘\nতদুপৰি, নৱম আৰু একাদশ শ্ৰেণীৰ ছাত্ৰ-ছাত্ৰীসকল সপ্তাহত দুদিন বিদ্যালয়লৈ আহিব বুলি উল্লেখ কৰি তেওঁ লগতে কয় ‘এটা শ্ৰেণীত কেৱল ১৫ গৰাকীকৈ ছাত্ৰ-ছাত্ৰীয়ে ক্লাছ কৰিব পাৰিব।‘\nআনহাতে, দশম আৰু দ্বাদশ শ্ৰেণীৰ সপ্তাহত চাৰিদিন শ্ৰেণী হ’ব আৰু তেওঁলোকৰ ৩ ঘন্টাকৈ শ্ৰেণী হ’ব বুলি মন্ত্ৰীগৰাকীয়ে জানিবলৈ দিয়ে।\nতেওঁ আৰু কয় ‘নৱম শ্ৰেণীয়ে আগবেলা শ্ৰেণী কৰিলে পাছবেলা একাদশ শ্ৰেণীয়ে কৰিব। ঠিক সেইদৰে দশম শ্ৰেণীৰ আগবেলা ক্লাছ হ’লে দ্বাদশ শ্ৰেণীৰ পাছবেলা ক্লাছ হ’ব। কোনো কাৰো সৈতে দেখা-দেখি যাতে নহয়।‘\nইয়াৰোপৰি, ষান্মসিক ব্যৱস্থাটোত চুড়ান্ত বৰ্ষৰ শ্ৰেণীসমূহ অনুষ্ঠিত হ’ব বুলি উল্লেখ কৰি তেওঁ লগতে কয়, ‘নিজ নিজ স্থানৰ কলেজসমূহত ছাত্ৰ-ছাত্ৰীসকলে ক্লাছ কৰিব পাৰিব। গুৱাহাটীত অধ্যয়নৰতঃ ছাত্ৰ-ছাত্ৰী যদি গাঁওৰ ঘৰলৈ গৈছে তেন্তে ওচৰৰ মহাবিদ্যালয়তে ক্লাছ কৰিব পাৰিব।‘\nৰাজ্য চৰকাৰৰ Ssa.assam.gov.in আৰু sopschoolplanningassam.gmail.com এই ৱেবচাইট দুটাত এই নীতি নিৰ্দেশনা উপলব্ধ হ’ব বুলি তেওঁ জনায়।\nইপিনে, কেন্দ্ৰীয় চৰকাৰৰ অনুমোদন নাপালে বা ছাত্ৰ-ছাত্ৰীৰ অভিভাৱকে যদি আপত্তি কৰে তেন্তে ৰাজ্য চৰকাৰে এই সিদ্ধান্ত নলয় বুলি তেওঁ সংবাদমেলত সদৰী কৰে।


কথা দেখো ভয়ংকৰ! কাঠমাণ্ডুৰ নাইট ক্লাবত চীনৰ ৰাজদূতৰ সৈতে ৰাহুল গান্ধী\nকাঠমাণ্ডুৰ এটা বিখ্যাত নাইট ক্লাবত অমোদ-প্ৰমোদত ব্যস্ত কংগ্ৰেছৰ যুৱৰাজ তথা দেশত পাপ্পু হিচাপে পৰিচিত ৰাহুল গান্ধীয়ে নাইট ক্লাবটোত কাৰ সৈতে পাৰ্টীত ব্যস্ত আছিল? ইয়াক লৈ শেহতীয়াকৈ বিস্ফোৰক তথ্য পোহৰলৈ আহিছে। ৰাহুল গান্ধীৰ সৈতে নাইট ক্লাবটোত আছিল চীনৰ নেপালস্থিত ৰাজদূত হো য়াংকি (Hou Yanqi)। নাইট ক্লাবটোৰ দৃশ্যাংশৰ সৈতে সামাজিক মাধ্যমত ভাইৰেল হোৱা ভিডিঅ’ত ৰাজদূতগৰাকীৰ সৈতে ৰাহুল গান্ধীয়ে কাণে কাণে কথা পাতি থকা দেখা গৈছে।\nনেটিজেনৰ দাবী অনুসৰি, মহিলাগৰাকী দেখাত চীনৰ নেপালস্থিত ৰাজদূত হো য়াংকি। তেওঁ ২০১৮ চনৰ পৰাই নেপালত চীনৰ ৰাজদূত হিচাপে কৰ্মৰত। ৰাজদূতগৰাকীৰ নেপালৰ ৰাজনীতিৰ পৰা সেনাৰ প্ৰধান কাৰ্যালয়লৈকে অবাধ আহ-যাহ আৰু নিয়ন্ত্ৰণ আছে। তদুপৰি, ২০২০ চনৰ জুলাইত নেপাল তদানীন্তন প্ৰধানমন্ত্ৰী কে পি অলিক হানি ট্ৰেপিঙত ফচোৱাৰ খবৰো সেই সময়ত ওলাইছিল। তদুপৰি, নেপালৰ ৰাজনীতিত ভাৰতবিৰোধী বাতাবৰণ সৃষ্টিতো ৰাজদূতগৰাকীৰ অৰিহনা আছে। য়াংকিৰ কথা মতেই নেপালৰ সংসদত ভাৰতৰ উত্তৰাখণ্ডৰ কালাপানী, লিম্পিয়াধুৰা আৰু লিপুলেখত সামৰি নেপালৰ মানচিত্ৰ এখন অনুমোদিত হৈছিল। এইখিনিতে উল্লেখ কৰিব পাৰি যে ভাৰতৰ বিৰুদ্ধে চীনৰ এইটোৱেই নীতি। নিজৰ মানচিত্ৰতত ভাৰতৰ ভূমি অন্তৰ্ভুক্ত কৰি সেইবোৰ চীনৰ বুলি দাবী কৰা আৰু অশান্তিৰ সৃষ্টি কৰা। চীনে নেপালৰ জৰিয়তে একেই নীতি ভাৰতৰ বিৰুদ্ধে ব্যৱহাৰ কৰে। ইয়াৰ বিপৰীতে চীনে নেপালৰ বহু ভূমি বেদখল কৰি আছে যদিও হানিং ট্ৰেপিং অৰ্থাৎ যৌনতাৰ জালখনৰ বাবে প্ৰধানমন্ত্ৰী অলিয়ে বি,য়টোত নীৰৱতা অৱলম্বন কৰে।\nইপিনে, নেপালৰ এখন অগ্ৰণী সংবাদপত্ৰ ‘দ্য কাঠমাণ্ডু পোষ্ট’ (The Kathmandu Post)ৰ মতে, ভাৰতীয় জাতীয় কংগ্ৰেছৰ প্ৰাক্তন সভাপতি ৰাহুল গান্ধী এই কেইদিন কাঠমাণ্ডুত আছে। তেওঁ বান্ধৱী সুমনিমা উদাসৰ বিবাহত ভাগ লোৱাৰ বাবে দেশখনত আছে। সেই ভ্ৰমণটোতে কংগ্ৰেছ নেতাজনৰ এটা নাইট ক্লাবৰ ভিডিঅ’ এটা সামাজিক মাধ্যমত ভাইৰেল হয়।ভিডিঅ’টোত এগৰাকী মহিলাৰ সৈতে কাণে কাণে কথা পাতি থকা দেখা যায়। নেটিজেনৰ দাবী অনুসৰি, মহিলাগৰাকী নেপালৰ চীন ৰাজদূত য়াংকি।\nপ্ৰসংগক্ৰমে উল্লেখ্য যে ৰাহুল গান্ধীয়ে সময়ে সময়ে কৰা বিদেশ ভ্ৰমণ প্ৰায়েই বিতৰ্কত সোমাই পৰে। এইবাৰ কাঠমাণ্ডুত চীনৰ ৰাষ্ট্ৰদূতৰ সৈতে নাইট ক্লাবত দেখা পাই সমগ্ৰ দেশখনৰ নেটিজেন আৰু সাধাৰণ নাগৰিক জ্বলি-পকি উঠিছে। ইয়াৰ কাৰণ অনুধাৱন কৰিবলৈ অধিক সময় নালাগে। চীনে সততে ভাৰতক শ’লঠেকত পেলাবলৈ অপচেষ্টা চলাই আহিছে। সেইখনৰ দেশৰ বিতৰ্কিত ৰাজদূতৰ সৈতে ৰাহুল গান্ধীক নাইট ক্লাবৰ দৰে স্থানত দেখিলে মানুহৰ খং চুলিৰ আগ পাবই। তদুপৰি চীনৰ সৈতে কংগ্ৰেছৰ সম্পৰ্কও সন্দেহৰ আৱৰ্তত। ছোনিয়া গান্ধীয়ে কেইবছৰমান পূৰ্বে চিনৰ শাসক কমিউনিষ্ট পাৰ্টীৰ সৈতে বুজাবুজিৰ চুক্তি কৰিছিল। চুক্তিৰ বিষয় কি আছিল, তাক আজিলৈকে কংদ্ৰেছে ৰাজহুৱা কৰা নাই।


Coordinate Geometry - Class9- Maths - Chapter3[স্থানাংক জ্যামিতি - নৱম শ্ৰেণী - গণিত - অধ্যায় ৩ ] - Gorajan Goodluck Tutor Centre\nHome class ix MATHS NCERT NCERT soluton গণিত সাধাৰণ গণিত Coordinate Geometry - Class9- Maths - Chapter3[স্থানাংক জ্যামিতি - নৱম শ্ৰেণী - গণিত - অধ্যায় ৩ ]\nCoordinate Geometry - Class9- Maths - Chapter3[স্থানাংক জ্যামিতি - নৱম শ্ৰেণী - গণিত - অধ্যায় ৩ ]\nAdmin May 20, 2020 class ix, MATHS, NCERT, NCERT soluton, গণিত, সাধাৰণ গণিত,\nExercise 3.1 [ অনুশীলনী 3.1 ]\n1. How will you describe the position ofatable lamp on your study to another person ?[তোমাৰ পঢ়া টেবুলৰ ওপৰত থকা টেবুল লেম্পটোৰ অৱস্থান আন এজনক কেনেকৈ বৰ্ণনা কৰিবা ?]\nAns: Let the lamp is at the point of A on the table .The distance between the lamp and the long edge is 10 cm and from the short edge , the lamp is in5cm . So , the position of the table lamp on the table is A ( 10 ,5 ) or A (5,10 ). The position of the table lamp will be different for different places on the table. [ধৰাহ'ল মোৰ পঢ়া টেবুলখনৰ ওপৰত A বিন্দুত লেম্পটো আছে আৰু লেম্পটোৰ দূৰত্ব দীঘল দাঁতিটোৰ পৰা 10 ছেমি আৰু ছুটি দাঁতিটোৰ পৰা5ছেমি , গতিকে টেবুলত লেম্পটোৰ অৱস্থান হ'ব A ( 10 ,5) বা A (5,10). বিভিন্ন স্থানত লেম্পটোৰ অৱস্থান বেলেগ বেলেগ হ'ব ৷ ]\n2. ( Street Plan ) : A city has two main roads which cross each other at the centre of the city . These two roads are along the North-South direction and East -West direction . All the other streets of the city run parallel to these roads and are 200 m apart . There are5streets in each direction . Using 1cm = 200 m , drawamodel of the city on your notebooks . Represent the roads / streets by single lines .[ [(পথৰ নক্সা)]: এখন মহানগৰৰ দুটা প্ৰধান পথ আছে যি দুটা মহানগৰখনৰ কেন্দ্ৰস্থলত এটাৰ ওপৰেৰে আনটো পাৰ হৈ গৈছে ৷ ৰাস্তা দুটাৰ এটা উত্তৰ -দক্ষিণ দিশত আৰু আনটো পূৱ-পশ্চিম দিশত আছে ৷ মহানগৰখনৰ আন পথবোৰ এই ৰাস্তা দুটাৰ সমান্তৰালকৈ আছে আৰু এটাৰ পৰা আনটোৰ দূৰত্ব 200 মিটাৰ ৷ প্ৰতিটো দিশত5টাকৈ পথ আছে ৷ এতিয়া 1 ছেমি = 200 মিটাৰ বুলি ধৰি তোমাৰ বহীত মহানগৰখনৰ এটা মডেল অংকন কৰা ৷ প্ৰধান পথ আৰু আন পথবোৰ একোডাল সৰলৰেখাৰে দেখুৱাবা ৷ ]\n(i) ( Only Two ) মাত্ৰ দুটা ( উত্তৰ-দক্ষিণ দিশে থকা4নং পথ আৰু পূব-পশ্চিমে থকা3নং পথ )\n(ii) ( Only Two )মাত্ৰ দুটা ( উত্তৰ -দক্ষিণ দিশে থকা3নং পথ আৰু পূব -পশ্চিমে দিশে থকা4নং পথ )\nExercise 3.2 [অনুশীলনী 3.2 ] :\nWrite the answer of each of the following questions: [তলৰ প্ৰতিটো প্ৰশ্নৰ উত্তৰ দিয়া-]\n1) What is the name of horizontal and the vertical lines drawn to determine the position of any point in the Cartesian plane?[কাৰ্টীয় সমতলত থকা বিন্দু এটাৰ অৱস্থান নিৰ্ণয় কৰিবলৈ অনুভূমিক আৰু উলম্বভাৱে অংকন কৰা ৰেখা দুডালৰ নাম কি ?]\nAns : The name of horizontal and the vertical lines drawn to determine the position of any point in the Cartesian plane are X-axis and Y-axis respectively . [কাৰ্টীয় সমতলত থকা বিন্দু এটাৰ অৱস্থান নিৰ্ণয় কৰিবলৈ অনুভূমিক আৰু উলম্বভাৱে অংকন কৰা ৰেখা দুডালৰ নাম হ'ল X অক্ষ আৰু Y অক্ষ ]\n(ii) What is the name of each part of the plane formed by these two lines? [এই ৰেখা দুডালে সমতলখনত সৃষ্টি কৰা প্ৰতিটো অংশৰ নাম কি ? ]\nAns : The name of each part of the plane formed by these two lines are : Quadrant I , Quadrant II , Quadrant III and Quadrant IV . [ প্ৰথম চোক , দ্বিতীয় চোক , তৃতীয় চোক , চতুৰ্থ চোক ]\n(ii) Write the name of the point where these two lines intersect.[এই ৰেখা দুডালে পৰস্পৰক যিটো বিন্দুত ছেদ কৰে সেই বিন্দুটোৰ নাম লিখা ]\nAns : Origin . [ মূলবিন্দু ]\n2. Sec Fig.3.14, and write the following:[চিত্ৰ 3.14 চোৱা আৰু তলত দিয়া কেইটা লিখা - ]\n(i) The coordinates of B.[B বিন্দুৰ স্থানাংক]\n(ii) The coordinates of C.[C বিন্দুৰ স্থানাংক]\nAns : C(5,-5)\n(ii) The point identified by the coordinates (-3, -5).[(-3,-5) স্থানাংকৰে চিনাক্ত কৰিব পৰা বিন্দুটো ]\n(iv) The point identified by the coordinates (2, - 4).[(2,-4)স্থানাংকৰে চিনাক্ত কৰিব পৰা বিন্দুটো ]\n(v) The abscissa of the point D.[D বিন্দুটোৰ ভুজ]\n(vi) The ordinate of the point H.[H বিন্দুটোৰ কোটি]\n(vii) The coordinates of the point L.[L বিন্দুটোৰ স্থানাংক]\nAns : L(0,5)\n(viii) The coordinates of the point M.[M বিন্দুটোৰ স্থানাংক]\nAns : M(-3,0)\nEXERCISE 3.3 [অনুশীলনী - 3.3 ]\n1. In which quadrant or on which axis do each of the points (- 2, 4), (3,- 1), (- 1,0), (1, 2) and (- 3,-5) lie? Verify your answer by locating them on the Cartesian plane.[(- 2, 4), (3,- 1), (- 1,0), (1, 2) আৰু (- 3,-5) এই প্ৰতিটো বিন্দু কোনটো চোক বা কোনডাল অক্ষত আছে ? কাৰ্টীয় সমতলত সংস্থাপন কৰি তোমাৰ উত্তৰৰ যথাৰ্থতা পৰীক্ষা কৰা ৷ ]\n(- 2, 4) : Quadrant II [ দ্বিতীয় চোকত ]\n(3,- 1) : Quadrant IV [ চতুৰ্থ চোকত ]\n(- 1,0) : on X axis . [ X অক্ষত ]\n(1, 2) : Quadrant I [ প্ৰথম চোকত ]\n(- 3,-5) : Quadrant III [ তৃতীয় চোকত ]\n2. Plot the points (x, y) given in the following table on the plane, choosing suitable units of distance on the axes.[তলৰ তালিকাখনৰপৰা (x ,y) বিন্দুকেইটা দূৰত্বৰ উপযুক্ত একক লৈ সমতলত সংস্থাপন কৰা ৷]\nTags # class ix # MATHS # NCERT # NCERT soluton # গণিত # সাধাৰণ গণিত\nTags: class ix, MATHS, NCERT, NCERT soluton, গণিত, সাধাৰণ গণিত


সাদ্ধা* -নয়নমনি হালৈ - সাহিত্য ডট অৰ্গ\nবাপধনৰ মাকৰ বহুদিনৰ সাদ্ধা এখন ৰঙীন মেখেলা পিন্ধাৰ৷\nছোৱালী কালৰে কথা৷ বাপধনৰ মাকে তেতিয়া বুকুত কাপোৰ ল’ব লগা হোৱা নাই৷ গাঁৱৰ হেড‍মাষ্টৰ হেমকান্ত শৰ্মাৰ জীয়েকৰ বিয়া৷ হেডমাষ্টৰৰ ঘৈণীয়েকে এখন পাটৰ মেখেলাত ৰঙা গুণা-ফুল বছা মেখেলা পিন্ধি জীয়েকৰ বিয়াত পানী তুলিবলৈ যোৱাৰ কথা বাপধনৰ মাকৰ এতিয়াও স্পষ্টকৈ মনত আছে৷ গাঁৱৰ তিৰোতাবোৰে কোৱা-কুই কৰিছিল ‘চাৱে, মাষ্টন্নীক একেবাৰে গহেনী হেন লাগা হ’ছি”৷ পাটৰ মেখেলাখনৰ ৰঙা ফুলঠকা যে এনে সুন্দৰ লগা হৈছিল, বাপধনৰ মাকৰ চকুত সেই ঠকাফুলে এতিয়াও চাট মাৰি ধৰিব খোজে, কিন্তু বেছি সময়লৈ নহয়, অলপ পিছতে চকুদুটাৰে যেন বাৰিষাৰ পানী পাৰভঙাদি বৈ যাব খোজে৷\nবৰ সাদ্ধা আছিল ৰঙীন মেখেলা এখন পিন্ধাৰ৷ বিয়াৰ তেলৰ-ভাৰ*ৰ দিনা বাপধনৰ মাকে ওৰণিৰ তলৰ পৰা চাইছিল, আনিছে নেকি মানুহটোৱে! আনিছে নেকি মানুহটোৱে একঠকা ৰঙা ফুলৰ এখন ৰঙীন পাটৰ মেখেলা! নাই৷ হনোপিতাকৰ* বয়সৰ মৰদটোৱে এখন ৰঙীন মেখেলা লৈ অহা নাছিল৷ তামোল এথোক, খালৰ মাছ আৰু শালত বোৱা মেখেলা-চাদৰ দিয়ে মানুহটোৱে তাইক বিয়া কৰাই লৈ আহিল৷\nকেতিয়াবা ক’ম বুলি ভাবে মানুহটোক৷ কিন্তু ক’ব নোৱাৰে৷ দাখনলৈ ৰাতিপুৱাই ওলাই যোৱা মানুহটোৱে গধূলিহে ঘৰ সোমায়৷ চাউল-দাইলৰ ঠোহা*টোত তাই সদায় বিচাৰে গোন্ধতেলৰ বটলটো৷ সেইটোৱে মানুহটোৱে তাইক আনি দিব নোৱাৰে৷ চৌকাৰ কেঁচা খৰিৰ জুইকুৰা বাপধনৰ মাকৰ চকুত ভমককে জ্বলি উঠে, সেই জুইত ৰঙা একঠকা ফুল ছাই হৈ যায়৷\nএদিন সংসাৰলৈ বাপধন আহিল৷ বাপধনৰ মুখৰ ফালে চাই মাকে মেখেলাখনৰ কথা পাহৰি যোৱাৰ নিচিনাই হ’ল৷ কেতিয়াবা কেবল ৰঙা একঠকা ফুলে বাপধনৰ মাকৰ চকুত ভাঠিবেলা*ৰ চকা*টোৰ নিচিনাকৈ ৰহন সানি গুচি যাব খোজে, কিন্তু পিছমুহূৰ্ত্ততে তাইৰ ভুল ভাঙে৷ বাপধন ডাঙৰ হ’লে ৰঙা ফুলঠকা পুৱাৰ চকাটোৰ দৰেই তিৰবিৰাই উঠিব৷ বাপধন ডাঙৰ হওক সোনকালে৷\nএদিন বাপধন ডাঙৰ হ’ল৷ বাপেকৰ দৰে সিও একেঘাপে বাৰীৰ পিছৰ কদমডাল কাটি আনিব পৰা হ’ল৷ এটা বেলাতে দুইভাৰ খৰি কাটি চোতালত দমাই থব পৰা হ’ল৷ আৰু এদিন বাপধনৰ শৰীৰত ন-ব’হাগে গোটেই ৰঙ আনি সানি থৈ গ’ল৷ বাপধনৰ বিয়াৰ বয়স হ’ল৷\nবিয়ালৈ বেছিদিন নাই৷ বাপধনে মাকক সোধে, ‘আই তোক কি লাগিব ক’চোন’৷ বাপধনৰ মাকে বহুসময় একো নকৈ চুপ হৈ বহি থাকিল৷ তাৰপিছত হেডমাষ্টৰৰ জীয়েকৰ বিয়াত মাষ্টৰনী যে ৰঙাফুল থকা এখন পাটৰ মেখলা পিন্ধিছিল, মেখেলাখনেৰে যে মাষ্টৰনীক সকলোৱে গোঁসানী হেন দেখা বুলি কৈছিল, সেইবোৰ কথা উলিয়াব ধৰিলে৷\nতাৰে পিছৰটো বজাৰবাৰত বাপধনে যেতিয়া মাকৰ হাতত ৰঙীণ পাটৰ মেখেলাখন তুলি দিয়ে, তেতিয়া বাপধনৰ মাকৰ চকুৰে আৰু এবাৰ আবতৰীয়া বৰষুণ নামি আহিল৷ বাপধনৰ মাকৰ চকুৱে অনবৰতে ভৰি থকা যমুনাৰ ছবিখন দেখি থকা হ’ল৷ ৰামচন্দ্ৰৰ বাবে পানী তুলিব যোৱা কৌশল্যা ৰাণী হৈ বাপধনৰ মাকে খোজ দিছে, পিছে-পিছে তিৰোতাজাক৷ সকলোৱে কৈছে, ‘চাৱে, বাপধনোৰ মাকো গহেনী হেন হৈ উঠিছে হেৰৈ’৷\nকিন্তু জপাৰ ভিতৰত সোমাই থকা মেখেলাখন আৰু কোনোদিনে বাপধনৰ মাকে উলিয়াব নোৱাৰিলে৷ কোনেও ভবা নাছিল ল’ৰাৰ বিয়াৰ ঠিক আগৰটো সপ্তাহত বাপধনৰ বাপেকে এনেকৈ সকলোকে কন্দুৱাই থৈ যাব বুলি৷ গছৰ একেবাৰে আগৰ ডালটোলৈ উঠি গৈছিল মানুহটোৱে৷ ডাল ভাঙি হঠাতে মানুহটো তলত সৰি পৰিল, অলপ সময় মাত্ৰ ধৰফৰাই আছিল৷ তাৰপিছত সকলো শেষ৷\nতাৰে বছৰদিন পিছত বাপধনৰ বিয়াত মাকে ধকধকীয়া বগা কাপোৰ এযোৰ পিন্ধিয়ে বৰ*টোক আশীৰ্বাদ দিলে৷ বৰ হৈ ওলাই যোৱা বাপধনে পুৱতি নিশা কমলাক লৈ ঘৰ সোমাল৷ কমলাৰ ৰঙা ফুলৰ মেখেলাখন বুঢ়ীৰ চকুত স্থিৰ নক্ষত্ৰ এটা হৈ যেন ৰৈ গ’ল৷\nসেইবোৰ বহুত দিন আগৰে কথা৷ বুঢ়ীয়ে একো পাহৰা নাই৷ বাপধনৰ ল’ৰাই এতিয়া চাইকেল মাৰি স্কুললৈ যায়৷ বাপধনৰ ঘৈণীয়েক কমলাৰ বুঢ়ীলৈ বৰ মৰম৷\nহঠাৎ এদিন বাপধনৰ ঘৰত হাহাকাৰ লাগিল৷ চুপাটোৰ মানুহেৰে বাপধনৰ চোতাল ভৰি পৰিল৷ সকলোৱে কোৱা-কুই কৰিলে বোলে ‘বাপধনৰ মাকৰ যাবৰ পৰ হ’ল’৷ এদিন-দুদিন কৰি বাপধনৰ মাক এসপ্তাহ বিছনাতে পৰি ৰ’ল৷ কমলাই যিমান পাৰে যোগাৰ ধৰি গৈছে৷\nসিদিনা শণিবাৰ৷ দুপৰীয়া৷ চোতালত কোনো মানুহ-দুনুহ নাই৷ কমলাই বুঢ়ীৰ মূৰৰ ফালে বহি বিচনী এখনেৰে বিচি আছে৷ হঠাৎ বুঢ়ীয়ে চকুৰ সিয়াৰেৰে কমলাক কাষলৈ মাতিলে৷\n: আই, কিবা ক’ব? -কমলাই সুধিলে৷\n: মাই তোক এটা কথা কওঁ, তই কাৰো আগত নক’বি দে মাই৷\nকমলা আচৰিত হ’ল৷ বুঢ়ীয়ে এই সময়ত কি কথা কয় বাৰু!\n: আই, ভগৱন্তৰ শপত, আপুনি কি ক’ব খুজিছে কওক, মই কাকো নকওঁ৷\n: মাই, তোৰ ৰঙা ফুল থকা পাটৰ মেখেলাখন এবাৰ পিন্ধিব দিবি নে?\nকমলাই ক্ষন্তেকৰ বাবে বিচুৰ্তি খালে৷ কিন্তু তাই কিবা এটা ভাবিলে আৰু একছেকেণ্ডো দেৰি নকৰি বাকচ খুলি মেখেলাখন উলিয়াই আনিলে৷ থৰক-বৰককৈ বুঢ়ী উঠি আহিল৷ মেখেলাখন পিন্ধাই কমলাই একে যোৰাৰ ৰঙা পাৰিৰ চাদৰখনো পিন্ধাই দিলে৷ গন্ধতেল অলপ মূৰত ঘঁহি দি চুলিকোচা ফণিয়াই পিছফালে এটা সৰুকৈ খোপাও বান্ধি দিলে৷ তাৰপিছত কমলা আচৰিত হৈ গ’ল।\n: ‘আই, আপোনাক সাইলাখ গহেনী হেন দেখা হৈছে’৷\nএইবাৰ কমলাই চাই থাকিল বুঢ়ীৰ মুখৰ ফালে, বুঢ়ী চাই থাকিল কমলাৰ ফালে৷\n: শুন মাই, মানুহ মৰি যায়, ইচ্ছাবোৰ মৰি নাযায়৷ তয়ো তোৰ ইচ্ছাবোৰ মৰি যাব নিদিবি দে আই’৷\nকমলাই এইবাৰ বুঢ়ীক সাবট মাৰি ধৰি হুকহুকাই কান্দিব ধৰিলে৷ বুঢ়ীৰ কিন্তু চকুত পানী নাই৷ বুঢ়ীৰ চকুত তেতিয়া দগমগীয়া সূৰ্য এটাহে যেন সৰগৰ পৰা নামি আহিছে৷\nতাৰে পিছদিনাই বুঢ়ীক ঘৰৰ পৰা বাহিৰ উলিয়ালে৷ গোটেই গাঁওখনে ক’লে, ‘চাৱে হেৰৈ বাপধনোৰ মাকোৰ হাঁহিটু, বুঢ়ীয়ে হাঁহিটু মুখোত লৈয়ে গেল’৷\nটোকা: গল্পটোত কেইটামান নলবৰীয়া উপভাষাৰ শব্দ ব্যৱহাৰ হৈছে৷ তাৰ অৰ্থসমূহ-\nতেলৰ ভাৰ- জোৰণ\nহনোপিতা- হনো খুড়া (সম্বোধন, নামনি অসমত পিতাকৰ ককায়েক-ভায়েকসকলোকো ঘৰুৱা নামটোৰ লগত পিতা শব্দটো যোৰা দি মতাৰ নিয়ম আছিল)\nঠোহা- পলিঠিন বা কাগজৰ সৰু মোনা\n← পানীৰ চোলা – বিশাল ৰয়\nকোন? – প্ৰাঞ্জল প্ৰতিম বৰা →


Press Up in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Press Up ar byavahar, ppali, parshwakriya, upkaar, kriya-pratikriya aaru satarkatabani\nPress Up ৰ লাভ আৰু ব্যৱহাৰসমূহ- Press UP Benefits & Uses in Assamese- Press Up ar laabh aaru byavaharsamuh\nPress Up ৰ পালি আৰু সেয়া কেনেদৰে ল'ব- Press UP Dosage & How to Take in Assamese - Press Up ar paali aaru xeya kenedore lobo\nPress Up ৰ পাৰ্শ্চক্ৰিয়াসমূহ- Press UP Side Effects in Assamese- Press Up ar parshwakriyasamuh\nPress Up সংক্ৰান্ত সতৰ্কতাবাণীসমূহ- Press UP Related Warnings in Assamese- Press Up xonkranta xatarkatabanisamuh\nঅইন দৰৱৰ সৈতে Press Upৰ গুৰুতৰ ক্ৰিয়া-প্ৰতিক্ৰিয়া- Severe Interaction of Press UP with Other Drugs in Assamese- Oinor xoite Press Up ar gurutor kriya-pratikriya\nPress Up মতভেদসমূহ- Press UP Contraindications in Assamese- Press Up nishedhsamuh\nPress Up ৰ বিষয়ে সততে সোধা প্ৰশ্নসমূহ- Frequently asked Questions about Press UP in Assamese- Press Up ar bikhoye satate xodha prashnasamuh\nখাদ্য আৰু মদৰ সৈতে Press Up ক্ৰিয়া-প্ৰতিক্ৰিয়া- Press UP Interactions with Food and Alcohol in Assamese- khadya aaru modor xoite Press Up kriya-pratikriya\nPress Up ৰ লাভ আৰু ব্যৱহাৰসমূহ - Press UP Benefits & Uses in Assamese - Press Up ar laabh aaru byavaharsamuh\nPress Up তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPress Up ৰ পালি আৰু সেয়া কেনেদৰে ল'ব - Press UP Dosage & How to Take in Assamese - Press Up ar paali aaru xeya kenedore lobo\nPress Up-ৰ উপাদানসমূহ - Press UP Active Ingredients in Assamese - Press Up-ar upadaansamuh\nPress Up ৰ পাৰ্শ্চক্ৰিয়াসমূহ - Press UP Side Effects in Assamese - Press Up ar parshwakriyasamuh\nগৱেষণাৰ ভিত্তিত, Press Up ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPress Up সংক্ৰান্ত সতৰ্কতাবাণীসমূহ - Press UP Related Warnings in Assamese - Press Up xonkranta xatarkatabanisamuh\nPress Up-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPress UP ৰ গৰ্ভাবস্থাৰ সময়ত পাৰ্শ্ব-প্ৰতিক্ৰিয়া জনা নাযায় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nPress Up-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Press UP ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Press Up কি প্ৰভাৱ দেখা গৈছে?\nPress UP গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Press Up কি প্ৰভাৱ দেখা গৈছে?\nPress UPৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Press Up ৰ কি প্ৰভাৱ দেখা গৈছে?\nPress UPএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Press Upৰ গুৰুতৰ ক্ৰিয়া-প্ৰতিক্ৰিয়া - Severe Interaction of Press UP with Other Drugs in Assamese - Oinor xoite Press Up ar gurutor kriya-pratikriya\nPress Up তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPress Up মতভেদসমূহ - Press UP Contraindications in Assamese - Press Up nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Press Up লোৱা অনুচিত যাতে -\nPress Up ৰ বিষয়ে সততে সোধা প্ৰশ্নসমূহ - Frequently asked Questions about Press UP in Assamese - Press Up ar bikhoye satate xodha prashnasamuh\nএই Press Up-এ অভ্য়াস বা নিচাৰ সৃষ্টি কৰে নেকি?\nনহয়, Press UP লোৱাটোৱে কোনো আসক্তিৰ সৃষ্টি নকৰে।\nহয়, Press UP লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, চিকিত্সা পৰামৰ্শ অনুসাৰেহে Press UP লওক।\nনহয়, মানসিক ৰোগৰ চিকিত্সাৰ ক্ষেত্ৰত Press UP ব্যৱহৃত নহয়।\nখাদ্য আৰু মদৰ সৈতে Press Up ক্ৰিয়া-প্ৰতিক্ৰিয়া - Press UP Interactions with Food and Alcohol in Assamese - khadya aaru modor xoite Press Up kriya-pratikriya\nখাদ্য আৰু Press Upৰ ক্ৰিয়া-প্ৰতিক্ৰিয়া\nPress UP আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Press Upৰ মাজৰ প্ৰতিক্ৰিয়া\nমদ আৰু Press UP একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nPress Up ৰ অনুকল্প - Substitutes for Press UP in Assamese\nPress Up ৰ মূল্য আৰু পেকৰ চাইজ - Press Up Price and Pack Size in Assamese - Press Up ar mulya aaru pakor size\nআপুনি বা আপোনাৰ পৰিয়ালৰ কোনোবাই Press Up লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Press Up ব্যৱহাৰ কৰিছিল নেকি?\nআপুনি কিমান পৰিমাণে Press Up সেৱন কৰিছিল?\nআপুনি Press Up ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Press Up সেৱন কৰে?


বাখৰ : লক্ষ্মীনাথ বেজবৰুৱা (ইউনিক’ড ৰূপান্তৰ- অঞ্জল বৰা) - সাহিত্য ডট অৰ্গ\nবাখৰ : লক্ষ্মীনাথ বেজবৰুৱা\nইউনিক’ড ৰূপান্তৰ- অঞ্জল বৰা\nবাখৰ চৰিত্ৰ সম্পৰ্কে লিখা নাতিদীৰ্ঘ বাৰটা অনুচ্ছেদৰ সমষ্টি৷ বেজবৰুৱাৰ “বাখৰ” প্ৰকাশ হৈছিল ১৯১৫ চনত৷ লেখকৰ পৰিণত বয়সত, সেয়ে এই পুথি লেখকৰ পৰিণত বয়সৰ জ্ঞান, অভিজ্ঞতা আৰু জীৱন উপলব্ধিৰে সজীৱ হৈ উঠিছে৷ এঘাৰ শাৰীৰ কবিতাৰ ৰূপত ইয়াৰ পাতনি লিখিছিল যতীন্দ্ৰনাথ দুৱৰাই৷ কবিতাটোৰ আৰম্ভণিতে তেওঁ লিখিছিল-\nসংসাৰ-চক্ৰত পৰি টোকে চকুপানী\nনবীন পথিকে দেহি, বাট হেৰুৱাই;\nবাখৰৰ জেউতিয়ে তৰাটিৰ দৰে\nজীৱনৰ বাট যেন দিয়ে পোহৰাই৷\nচৰিত্ৰ (character) মানুহৰ জীৱনৰ ভেটি৷ এই ভেটিটো দৃঢ় হ’ব লাগে, নতুন জীৱনৰ বৃহত অট্টালিকাটো সংসাৰৰ হেঁচাত পৰি চুৰমাৰ হৈ যাব৷ জীৱন মানে মানুহৰ পূৰ্ণ-মনুষ্যত্ব বিকশিত হোৱা জীৱন; মাথোন খোৱা, শোৱা আৰু ধন ঘটি ইন্দ্ৰিয়ৰ বৃত্তি চৰিতাৰ্থ কৰা জীৱন নহয়,- কাৰণ এনে জীৱন পশুৰ জীৱনতকৈ এখাপৰহে ওপৰৰ৷ চৰিত্ৰ-মন্দিৰত ঈশ্বৰৰ সন্তান মনুষ্যৰ ঐশ্বৰিক গুণবোৰৰ মূৰ্তি প্ৰতিষ্ঠিত থাকে, এতেকে সেই মন্দিৰ টান, শকত, নফটা, নভগা আৰু নুৰুখা হ’ব লাগে৷ বাহিৰৰ শত্ৰুৰ আক্ৰমণ ব্যৰ্থ কৰি চিৰকাল আত্মৰক্ষা কৰি, মূৰৰ ওপৰৰ সোণৰ কলচীটি জগত-কৰ্তাৰ ফালে পোন কৰি থৈ আত্ম-প্ৰসাদ লাভ কৰিব পৰা হ’ব লাগে এই চৰিত্ৰ মন্দিৰটি৷\nপ্ৰতিৰোধ-শক্তি (Resistance) চৰিত্ৰ-মন্দিৰৰ ভেটি হ’ব লাগে৷ জীৱন এটা ধাৰাবাহিক প্ৰতিৰোধৰ ফল৷ নৰিয়াৰ প্ৰতিৰোধ, নৈসৰ্গিক আক্ৰমণৰ প্ৰতিৰোধ, হিংসাকুৰীয়া জন্তুৰ আক্ৰমণৰ প্ৰতিৰোধ, কুসঙ্গজনিত কুভাবৰ প্ৰতিৰোধ, স্বাৰ্থপৰ, বিদ্বেষী আৰু খলৰ আক্ৰমণৰ প্ৰতিৰোধ, নীহ, কুট, নিন্দক আদি নিষ্কাৰণ বৈৰীৰ আঘাতৰ প্ৰতিঘাত, জীৱন ৰক্ষাৰ নিমিত্তে আৱশ্যক৷ প্ৰতিঘাতৰ শক্তি বা বলে মানুহক সকলো অৱস্থাতে পোন হৈ থাকি কৰ্তব্য পালন কৰিবলৈ বল দি যোগ্য কৰে৷ এই শক্তিৰে অনুপ্ৰাণিত হৈ মানুহে স্বচ্ছন্দে জীৱিকা উপাৰ্জন কৰিব পৰা ক্ষমতা লাভ কৰে, আৰু নিজক সততে বিপদৰ পৰা মুক্ত আৰু ৰক্ষা কৰি তেওঁ কৰ্তব্য-কাৰ্য সম্পাদন কৰিব পৰা হয়৷ ব্যায়াম, বিশুদ্ধ বায়ু, বিশুদ্ধ আহাৰে শৰীৰলৈ এই ক্ষমতা আনে আৰু ওখ চিন্তা, পৰোপকাৰ চিন্তা, ঈশ্বৰ-চিন্তা, জীৱৰ প্ৰতি দয়া, প্ৰেম আৰু ঈশ্বৰৰ প্ৰতি একান্ত ভক্তিয়ে মনলৈ এই ক্ষমতা আনে৷\nপ্ৰতিৰোধ-শক্তি যেনেকৈ বাহিৰৰ আততায়ীৰ পৰা চৰিত্ৰ-মন্দিৰ ৰক্ষাৰ নিমিত্তে আৱশ্যকীয়, ভিতৰৰ মন্দিৰত সেইদৰে প্ৰাণ প্ৰতিষ্ঠা কৰি তাক সজীৱ-সবল কৰি ৰাখিবলৈ constructiveness নিৰ্মাণ বা গঠন-শক্তি আৱশ্যক৷ বাহিৰৰ বিপৰীত ধৰ্মাৱলম্বী পদাৰ্থ ভিতৰলৈ সোমাব নিদিয়াকৈ জানিবা ভিতৰখন ৰাখিলা, কিন্তু সিতো খালি নাথাকে, nature abhorsavacuum অৰ্থাৎ প্ৰকৃতিত অৰ্থাৎ সৃষ্টিত কোনো ঠাই খালি থকা নিয়ম নাই৷ তুমি যদি তোমাৰ মাল-গুদামত বাহিৰৰ বস্তু নুসুমাই তাক খালি কৰি পেলাই থোৱা, তেন্তে ভিতৰত সি ভেঁকুৰা লাগি পচা গোন্ধ-ভাপ আৰু কাঠফুলা জেকনিৰে লাহে লাহে পুৰ হৈ উঠিব, সেইদেখি তাক ভাল, সজ বস্তুৰে পুৰাব লাগিব৷ সজ-চিন্তা, সজ-স্বভাৱ, সজ-কাৰ্যৰ সমল প্ৰস্তুত কৰি সেইবাবে তোমাৰ চৰিত্ৰ-মন্দিৰৰ ভিতৰখন পুৰাই থ’বা৷\nপৰ্যবেক্ষণ (observation) চৰিত্ৰ-মন্দিৰৰ গাঁথনিৰ গুৰিডোখৰৰ ইটা৷ তোমাৰ চাৰিওফালে দিনৌ কি ঘটিছে, তাৰ গঢ়-গতি কেনে, স্বভাৱ কি, ফল কি, ইত্যাদি তন্ন-তন্নকৈ চাই জুকিয়াই যাবা৷ ওপৰে ওপৰে চেলেং-পেতেংকৈ চালে নহয়৷ প্ৰথমতে তোমাৰ এই পৰ্যবেক্ষণৰ শক্তি দুৰ্বল থাকিলেও, তাক ব্যৱহাৰ কৰোঁতে কৰোঁতে তাৰ শক্তি মহা প্ৰবল হৈ উঠিব নিশ্চয়; আৰু শেহত সি ইমান তীক্ষ্ণ হ’ব, ইমান প্ৰবল হ’ব, যে তুমি নিজেই আচৰিত মানিবা এইটো কথাত, যে এশজনৰ ভিতৰত নিৰান্নবৈজনৰ চকুত নপৰা কথা তোমাৰ চকুত পৰিছে৷ যি পৰ্যবেক্ষণে তোমাৰ মন উন্নত কৰে, তেনে পৰ্যবেক্ষণত তোমাৰ শক্তি আৰু সময় সৰহকৈ ব্যয় কৰিবা৷ পৰ্যবেক্ষণ-শক্তিয়ে ঘ্টনা আৰু পদাৰ্থৰ জটিলতাৰ আঁহ ফঁহিয়াই বেলেগ কৰি দি তাৰ আচল প্ৰকৃতি উলিয়াই দিয়ে, আৰু তেতিয়া তোমাৰ বিবেচনা জ্ঞানে সেই বস্তুৰ ভাল অংশ সামৰি লৈ বেয়া অংশ দলিয়াই পেলাব৷\nপৰ্যবেক্ষণতে শেষ নকৰি তাৰ ফল কামত লগাব লাগে৷ অনেকে অনেক কথা দেখে, জানে আৰু ভাবে; কিন্তু কামত সেইবোৰ লগাব নোৱাৰে বা লগাবলৈ যত্ন নকৰে৷ এনে মানুহ জানি-শুনি, শিকি-বুজিও অকৰ্মণ্য হয়৷ তোমাক নিজকে তুমি ভালকৈ চলাবলৈ শিকা, তেহে লোকক চলাব পাৰিবা; নিজক শাসনৰ তললৈ আনিলেহে লোকক তোমাৰ শাসনৰ তললৈ আনিব পাৰিবা৷ নিজৰ ওপৰত তুমি গৰাকী হ’ব পাৰিলে, অৰ্থাৎ তোমাৰ স্বভাৱ-চৰিত্ৰক তোমাৰ সম্পূৰ্ণ তলতীয়া কৰি ল’ব পাৰিলে, তুমি পৰিৱেষ্টিত থকা বাহিৰৰ মনুষ্য-সমাজ আৰু অৱস্থাকো লাহে লাহে তোমাৰ তলতীয়া কৰিব পাৰিবা৷\nপৰিমিত-ব্যয় চৰিত্ৰ-মন্দিৰৰ আন এটি লাগতিয়াল সঁজুলি৷ বিবেচনাৰে সৈতে সময়, শক্তি, পৰিশ্ৰম, বুদ্ধি আৰু অৰ্থৰ সদ্ব্যৱহাৰ কৰাৰ মানেই মিতব্যয় বা বিবেকব্যয়(economy)৷ বিবেকব্যয়ীক বহুতে বুজিব নোৱাৰি কৃপণ বুলি ভাবে, কিন্তু বিবেকব্যয় কৃপণতা নহয়৷ ঘৰুৱা অসমীয়া কথাত কিৰ্পিণক বান্ধকানি বোলে৷ কিন্তু ভৱিষ্যতলৈ চকু ৰাখি অৰ্থৰ নিয়মিত সদ্ব্যৱহাৰ কৰাক বান্ধকানি নোবোলে৷ স্বৰূপাৰ্থত মিতব্যয়ী মানুহহে প্ৰকৃত উদাৰ আৰু পৰোপকাৰী হ’ব পাৰে৷ প্ৰায়ে দেখা যায় যে অতিপাতকৈ খৰছ কৰি দাতাকৰ্ণ হ’ব খোজাজনৰ শীঘ্ৰে কঁকাল পৰে; সেইদেখি তেওঁ যেতিয়া য’ত অৰ্থেৰে প্ৰকৃত সহায় কৰিব লাগে, তেতিয়া ত’ত কৰিব নোৱাৰা হয়৷ সেই নিমিত্তে তোমাৰ সুসময়তে ভৱিষ্যত দুঃসময়লৈ সাঁচিবা৷ অকল বিত্তৰ বিষয়তহে যে এই কথা খাতে এনে নহয়; পৰিশ্ৰম, স্বাস্থ্য, বুদ্ধি ইত্যাদিতো এই কথা খাটে৷ সেই দেখি ইংৰাজী ইকনমি (economy) শব্দটোৰ আচল প্ৰতিশব্দ বিবেকব্যয়৷ ডেকাকালৰ সুলভ স্বাস্থ্যৰ অপব্যয়, অপব্যৱহাৰ কৰি শেষ বয়সত ভগ্নদেহ, ৰুগ্নস্বাস্থ্য লৈ অনুতাপ কৰি জীৱন কটোৱা মানুহৰ লেখ বৰ কম নহয়৷ মুঠতে, শক্তি সঞ্চয় কৰা আৰু তাক আৱশ্যকমতে ব্যয় কৰা, তুমি সংসাৰত বিজয়ী হ’বা৷ তুমি মনত দৃঢ়ভাৱে ভাবিবা, যে তোমাৰ অৰ্থ, তোমাৰ শক্তি-সামৰ্থ, তোমাৰ শৰীৰ, তোমাৰ মন, বুদ্ধি, তুমি তোমাৰ নিজৰ প্ৰতিবাসীৰ, দেশৰ, মনুষ্য-সমাজৰ উপকাৰৰ অৰ্থে আৰু ঈশ্বৰৰ প্ৰীতিৰ অৰ্থেহে সঞ্চয় কৰিছা; তেনেহ’লে নিশ্চয় তুমি নিজেও উন্নত হ’বা আৰু পৰোপকাৰ কৰিব পাৰিবা আৰু তোমাৰ অভীষ্ট সাধনো হ’ব৷\nচৰিত্ৰ-মন্দিৰৰ ভিতৰত উজ্জ্বল অথচ মিঠা বন্তি হৈছে আনন্দ৷ আনন্দই শৰীৰ-মন আনন্দিত কৰি সুমধুৰ কৰি ৰাখে৷ কোনো দুখ-বিপদৰ বাবে মনলৈ নিৰানন্দ অহাটো স্বাভাৱিক; কিন্তু সেই নিৰানন্দকে মনত পাগি-পুৰি নাথাকিবা; মনত বেজাৰ থাকিলেও মুখেৰে আনন্দ কৰিবা; তেনেকৈ আনন্দৰ কথা কৈ থাকোঁতে আৰি লোকে কোৱা আনন্দৰ কথা শুনি থাকোঁতে তোমাৰ নিৰানন্দক আনন্দই লাহে লাহে জয় কৰি ভিতৰৰ পৰা উলিয়াই খেদি দিব৷ এইটো নাপাহৰিবা যে, মুখৰ শব্দৰ বৰ ক্ষমতা; সি উচ্চাৰিত হৈ হৈ ইমান শক্তিমন্ত হয়গৈ যে শেহত তোমাৰ চিন্তাৰ ওপৰতো সি প্ৰভাৱ বিস্তাৰ কৰে৷ শব্দক empty, খালি বুলি বহুতে তাক শূন্য যেন দেখে; কিন্তু সেই শূন্য ব্যোম (ether), যাৰ স্পন্দনত ব্ৰহ্মাণ্ডৰ শিপা পৰ্যন্ত লৰে; যাৰ কম্পনত সৃষ্টি, স্থিতি, লয় ঘটে, মনৰ ভাব সলোৱাটোতো তাৰ এটা ক্ষুদ্ৰ কাম মাথোন৷ দুখত ব্যথিত নহৈ তাক অগ্ৰাহ্য কৰিবলৈ সেইদেখি জ্ঞানী সাধুসকলে উপদেশ দিয়ে৷ দুখক, কষ্টক অগ্ৰাহ্য-অৱহেলা কৰিলে বাস্তৱিকতে সি দুৰ্বল হৈ মৃত্যুৰ মুখত পৰে; আৰু তাকে লৈ তাৰে গুণ-মহিমা বখানি আৰু চিন্তা কৰি থাকিলে সি ফাপি উঠি ক্ৰমাত ডাঙৰ হৈ যায়৷ এইদেখি অদৃষ্টক হাঁহি উৰাই দিয়া ভাল৷ বাধা-বিঘিনিক তুচ্চ কৰি থোৱা, দেখিবা সি আপোনা-আপুনি খোৰাকৰ অভাৱত মৰি যাব৷ প্ৰত্যেক দিনত ওলোৱা সুবিধাবোৰ তুমি আনন্দ মনেৰে গ্ৰহণ কৰি তাক কামত লগাই যাবা৷ তুমি ভাবা, – যে বিপদ জয় কৰি উঠিব পাৰিবা, কাৰণ তোমাৰ ক্ষমতা আছে; আৰু তুমি জয় লাভ কৰিব পাৰিবা, কাৰণ তুমি ইচ্ছা আৰু সংকল্প কৰিছা৷ “You can, therefore you will, You will, therefore you will, You shall, therefore you realize.” এই ধাৰণাই তোমাৰ মন আনন্দেৰে পৰিপূৰ্ণ কৰিব৷ তুমি যে জয়ী হ’বা, এই দৃঢ় বিশ্বাস তুমি মনত পোষণ কৰিছা; ফলত তোমাৰ ক্ষমতা বৃদ্ধিপ্ৰাপ্ত হৈছে; এই ধাৰণা যে প্ৰকৃত, ই নিশ্চয় তোমাৰ মনলৈ আনন্দ আনিবই আনিব৷\nআনন্দই মুখ উজ্জ্বল কৰে৷\nশোকে অন্তৰ ধ্বংস কৰে৷৷\nআনন্দময়ী কোনো কাৰ্যত নিমগন হোৱা, দেখিবা চাৰিওফালৰ পৰা আনন্দৰ সোঁতে তোমাৰ মন বুৰাই পেলাবহি৷ ৰঙিয়াল মানুহৰ সঙ্গ লোৱা, সঙ্গগুণত তোমাৰ মনো ৰঙিয়াল হ’ব৷৷ হাঁহা, খুব হাঁহা, তোমাৰ মনৰ গ্লানি কাটি যাব৷ হাঁহি তোলা মানুহৰ লগ লোৱা, তেওঁৰ হাঁহিয়ে তোমাৰ মন প্ৰফুল্লিত কৰিব৷ হাঁহি খোচৰা বস্তু, ৰং হাঁহিৰ কথা কোৱা মানুহৰ ওচৰলৈ আহিলে তোমাৰ মনো তেনে গুণীয়া হ’ব নিশ্চয়৷ তোমাৰ অন্তৰত আনন্দময় পৰমেশ্বৰ আছে, ভয় কি? সংশয় কি? তেওঁৰ আনন্দ ভিক্ষা কৰা, পাবা; পাই তুমিও আনন্দময় হ’বা৷ দুখৰ ঢাকোনেৰে আৰু শোকৰ মিছা ভাবনাৰ আঁৰ-কাপোৰেৰে আনন্দময়ক নাঢাকিবা, তেওঁ নিভৃত কোণত আনন্দস্বৰূপে বৰ্তমান; মায়াৰ কপট ঢাকোন পেলাই দি তেওঁৰ কাষ চাপা, তোমাৰ মনতো মহানন্দ মিলিব৷ প্ৰেম বহুমূলীয়া বস্তু৷ প্ৰেমবিহীনে প্ৰেমময়ক নেপায়৷ ঈশ্বৰ প্ৰেমময়৷ পৰোপকাৰ, জীৱৰ প্ৰতি দয়া, কৰুণা, প্ৰেমময়ৰ প্ৰেমোপহাৰ৷ তাৰ সদ্ব্যৱহাৰ কৰা; শঙ্কা নকৰিবা; ভয় নকৰিবা; প্ৰেম বিলোৱা, প্ৰেম লোৱা, তোমাৰ মন-ভঁৰাল প্ৰেম-সমলেৰে পূৰ হ’ব৷ পৰৰ মঙ্গল চিন্তা কৰা, দেখিবা তোমাৰ মন মঙ্গলেৰে পৰিপূৰ্ণ হ’ব; আৰু মঙ্গলে পৰৰ যে উপকাৰ কৰিবই, তোমাৰো পৰম উপকাৰ অনিবাৰ্য৷ তোমাৰ মন যেতিয়া ডাঙৰ হ’ব, আৰু সি সুমধুৰ প্ৰেমৰসেৰে পৰিপূৰ্ণ হ’ব, তেতিয়া চাৰিওফালে অসীম আনন্দ৷ লোকৰ ভাল কৰিবলৈ গ’লে তোমাৰ ভাল কৰা শক্তি দিনে দিনে বৃদ্ধি পাব, তুমি পৰম প্ৰেমময় ঈশ্বৰৰ সমীপৱৰ্তী হ’বা, আৰু সকলো এক ঈশ্বৰৰ সন্তান, সকলো তোমাৰ নিজৰ সম্বন্ধীয়, এই মহান সত্য তোমাৰ মনত প্ৰতিভাত হ’ব৷ সকলোকে সদায় উছাহ বাক্য প্ৰদান কৰিবা, সাহ দিবা, বল দিবা, সহায় কৰিবা৷ এনে কৰিলে দুগুণ উপকাৰ, – নিজৰো, পৰৰো৷ কোনো এনে দুখীয়া নহয়, যে তেওঁ ধনেৰে লোকক সহায় কৰিব নোৱাৰিলে বুলিও, ভাল মাত এষাৰেৰেও যে সহায় কৰিব নোৱাৰিব৷ আপদত ভাল মাত, উছাহৰ মাত এষাৰেই লাখটকীয়া৷ যি তেনে মাত অন্তৰেৰে সৈতে দিছে, আৰু যি অন্তৰেৰে সৈতে গ্ৰহণ কৰিছে, সিহে তাৰ প্ৰকৃত মোল বুজে৷ তুমিও জানিবা ভাল মাতষাৰেৰে লোকৰ কোনো উপকাৰ কৰিব নোৱাৰিলাই, তথাপি তাৰ দ্বাৰাই এইটো প্ৰমাণ হ’ল যে, মনুষ্য-জাতিৰ প্ৰতি দয়া-কৰুণা আৰু সহানুভূতিৰ ভাব প্ৰত্যেক মানুহৰ অন্তৰতে আছে৷ আন একো নহ’লেও তুমি ঈশ্বৰৰ সৃষ্টিৰ মূল সত্য কৰুণা, সহানুভূতি আৰু ন্যায়ৰ সন্মান ৰক্ষা কৰি তোমাৰ কৰ্তব্য পালন কৰিলাতো ! কিন্তু এইটো জানিবা যে পৃথিৱীত ন্যায় আৰু প্ৰেম এই দুটাই ঘাই পদাৰ্থ৷\nচৰিত্ৰ-মন্দিৰৰ আন এটা উপাদান ওখ-আদৰ্শ৷ ওখ-আদৰ্শ মনত লৈ সংসাৰত বাট বুলিলে তুমিও ওখ হ’বা৷ ক্ষুদ্ৰ আদৰ্শ বা আদৰ্শ বিহীন হৈ চলিলে তোমাৰ উন্নতি মৰুভূমিত পানী বিচৰাৰ নিচিনা৷ উন্নত হ’ব নোৱাৰিলে নিশ্চয় অধঃপাত, কাৰণ সংসাৰত একে ঠাইতে থাকিব কোনেও কেতিয়াও নোৱাৰে৷ হয় তুমি আগবাঢ়িব লাগিব, নহয় পিছপৰি যাবলৈ বাধ্য হ’বা৷ ডাঙৰ ভাব, ওখ-চিন্তা, ওখ-আৰ্হি লৈ বাট বুলা, ভয় নকৰিবা, তুমি দিনক দিনে উন্নতিৰ বাটত নিশ্চয় আগুৱাবা৷ ওখ-আদৰ্শ, ওখ-চিন্তা মানে শূন্যত অট্টালিকা নিৰ্মাণ নহয়৷ সম্পূৰ্ণক আগত ৰাখি চলিলে লাহে লাহে সম্পূৰ্ণৰ অংশবিলাক তোমাৰ ক্ষমতাৰ আয়ত্তাধীন হ’ব৷ সুন্দৰক আৰাধনা কৰা, তুমিও সুন্দৰ হ’বৰ ফালে যাবা৷ ঈশ্বৰ সত্যম শিৱম সুন্দৰম৷ এই বাটে আগবঢ়া, তুমিও সৌন্দৰ্য, সুমঙ্গল আৰু সত্যৰ অধিকাৰী হ’বা, তুমি ঈশ্বৰৰ অংশ জীৱ, ভয় কি? তুমি দিনৌ এইকেইটা মন্ত্ৰ মাতিবা-\n(১) মই অসত আৰু অমঙ্গলৰ প্ৰতিৰোধ কৰিম৷\n(২) মই মঙ্গলকাৰ্য কৰি নিজক মঙ্গলময় কৰি গঢ়িম৷\n(৩) মই সকলো তন্ন-তন্নকৈ পৰ্যবেক্ষণ কৰিম৷\n(৪) মই সকলো কাৰ্য ফঁহিয়াই তাৰ ভাল-বেয়া উলিয়াম৷\n(৫) মই কৰ্তব্য-কাৰ্য যথাসাধ্য ভালকৈ কৰিম৷\n(৬) মই মিতব্যয় কৰিম৷\n(৭) মোৰ মনক আনন্দময় কৰি ৰাখিম৷\n(৮) মই বন্ধুৰ সমাদৰ কৰি বন্ধুতা বৃদ্ধি কৰিম৷\n(৯) মই পৰোপকাৰ মোৰ ব্ৰত কৰি ল’ম৷\n(১০) মই মোৰ আগত ওখ-আদৰ্শ ৰাখিম৷\nতুমি যি কামকে কৰা তাত মন-প্ৰাণ সমৰ্পণ কৰি কৰিবা৷ তাৰ উন্নতিৰ নিমিত্তে দিনে-ৰাতিয়ে চিন্তা কৰিবা, তেনেহ’লে নিশ্চয় তুমি কৃতকাৰ্য হ’বা৷ মাকে যেনেকৈ ল’ৰা তোলে, তুমি সেইদৰে তোমাৰ ব্যৱসায় তুলিব লাগিব, নতুবা সি বেয়া হ’ব৷ যেতিয়া যি কৰিব লাগে সেইটো কৰি যাবা, পেলাই নথ’বা৷ নিজৰ স্বাৰ্থ নিজে দেখিলেহে সি ৰক্ষা পৰিব; লোকে দেখিলে সি কেতিয়াও তুমি নিজে দেখাৰ নিচিনা নহয়৷ বনৰীয়া বোন্দাই পহু মাৰি নিদিয়ে বুলি আমাৰ বুঢ়ালোকে কয়৷ সকলো কামৰ ভিতৰত প্ৰৱেশ কৰিবা৷ তোমাৰ কামৰ বিষয়ে সকলো তন্ন-তন্নকৈ জানি ল’বা৷ লোকৰ ওপৰত সম্পূৰ্ণ নিৰ্ভৰ নকৰিবা৷ প্ৰশ্ন কৰিবা জানিবলৈ আৰু শিকিবলৈ, যাক প্ৰশ্ন কৰা তাক ঠগাবলৈ বা জব্দ কৰিবলৈ নহয়৷ পিছৰষাৰত কোৱা বাটে প্ৰশ্ন কৰিলে তাৰে তোমাৰ উপকাৰৰ কোনো কথা কাৰো পৰা উলিয়াব নোৱৰা, বৰং তেওঁ তোমাৰ মতলব বুজি লৈ তোমাৰ উদ্দেশ্য বিফল কৰি দিব; কাৰণ আত্মৰক্ষাৰ অৰ্থে যত্ন কৰা সকলোৰে স্বভাৱ৷\nগোটেইটো জীৱনতে এহাশুধীয়া (sincere) হ’বা৷ মুখে এটা পেটে এটা হৈ চলিলেই তোমাৰ সৰ্বনাশ৷ তেনে স্বভাৱেৰে তুমি একো কাম সিদ্ধি কৰিব নোৱৰা৷ পোনতে, অৰ্থাৎ তুমি ধৰা নপৰালৈকে, দুই-এটা কথাত তুমি সিদ্ধি লাভ কৰিলেও, পিছ্ত ধৰা পৰি থিতাতে তুমি মাটি হ’বা৷ তোমাক কোনেও বিশ্বাস নকৰা হ’ব; তাৰ বাহিৰেও তোমাৰ মনৰ অধোগতি হ’বই হ’ব, নিশ্চয় নিশ্চয়৷ বহুতে “Honesty is the best policy” অৰ্থাৎ নিষ্কপটতা সকলোতকৈ ভাল নীতি বুলি তাৰ আশ্ৰয় লৈ কাম কৰে৷ কিন্তু যদিও সেইটো ভাল তথাপি সি সদায় নিৰাপদ নহয়; কাৰণ policy বা নীতিৰ হিচাপত মাথোন নিষ্কপট হৈ চলিলে, এনেকুৱা অৱস্থা কেতিয়াবা তোমাৰ হ’ব যে সি কেতিয়াবা কোনো কামত খাপ নোখোৱা হ’লে কপটতা (dishonesty) অৱলম্বন কৰিবলৈ তোমাৰ মন যাব৷ আৰ্জব (uprightness) সত্য বস্তু, এই হিচাপত আৰ্জবৰ (honesty) আশ্ৰয় লোৱাটোহে উচিত৷ ঈশ্বৰৰ আগত তোমাৰ business policy অৰ্থাৎ ব্যৱসায়াত্মিকা কুট-বুদ্ধি গ্ৰাহ্য নহয়৷\nসাহ চৰিত্ৰ গঠনত বৰ দৰকাৰ৷ কিন্তু সৎ সাহহে (moral courage)৷ আমাক এনে সাহ লাগে যাক ইংৰাজী ভাষাত Fortitude বোলে৷ এই সাহে মনলৈ এনে বলে আনে, যাৰ দ্বাৰাই ক্ৰোধ, ভয় ইত্যাদিৰ ওপৰত আমাৰ কৰ্তৃত্ব হয়৷ সমুখত উপস্থিত হোৱা বিপদ এই সাহৰ আগত কোঁচ খাই যায়৷ যদি সেই বিপদ একেকুৱা হয় যে সি দুৰ্নিবাৰ, অদম্য, তথাপি এই সৎসাহসে আমাক বীৰৰ নিচিনাকৈ সেই বিপদৰ সমুখ হৈ তাৰ আক্ৰমণ সহ্য কৰিবলৈ শিকাব৷ যি বিপদৰ কোনো প্ৰতিকাৰ নাই তাক বুকু পাতি নিৰ্ভয়ে সহ্য কৰাটোও সাহৰেহে কাম৷ মানুহৰ জীৱনত বিপদ আহিয়েই থাকে, সেইদেখি সাহক জীৱনৰ এৰিব নোৱাৰা লগৰীয়া কৰি ল’ব লাগে৷ বিপদ যেনেকুৱাই হওক সি আহি আগত পৰিলে, থিৰ হৈ মুখত মিচিকিয়া হাঁহিৰে তাৰ সমুখ হ’ব লাগে৷\nমানুহৰ দোষ ক্ষমা কৰিবা৷ ক্ষমাত মহত্ত্ব আৰু দেৱত্ত্ব আছে, আৰু সি তোমাৰ চৰিত্ৰত প্ৰতিভাত হৈ তোমাক আৰু ওখ আৰু মহত কৰিব৷ ক্ষমাই মনলৈ দয়াৰ বাট, প্ৰেমৰ বাট মুকলি কৰি ৰাখে৷ যি দোষ কৰে, তাৰ ঠাইত তোমাৰ মনতে তোমাক বহুৱাই চাবা, তেনেহ’লেও তুমি তেওঁক ক্ষমা কৰিব পাৰিবা৷ হিংসা, খিয়াল, দ্বেষ, ক্ৰোধ আদি নানা অৱস্থাত পৰি মানুহে পশুত্বপ্ৰাপ্ত হৈ পৰৰ বিৰোধ আচৰণ কৰে৷ সেইটো বুজি কৃপা কৰি, ক্ষমা কৰি, সাধুতাৰে তাৰ অসাধুতাক জয় কৰিবা৷ অনেকে বিপক্ষক ক্ষমা কৰে, কিন্তু বিপক্ষৰ দোষটো হ’লে নাপাহৰে, মনত টোপোলা বান্ধি থৈ দিয়ে৷ ক্ষমাও কৰিব লাগে, দায় পাহৰিবও লাগে, তেহে সম্পূৰ্ণ ক্ষমা কৰা হয়, নতুবা পুৰণি দোষৰ সোঁৱৰণিয়ে তোমাৰ মনত আকৌ কেতিয়াবা বিপৰীত ভাবক সাৰ পোৱাই দিব পাৰে৷ সেইদেখি দোষৰ ক্ষমাক সম্পূৰ্ণ কৰিবলৈ পাহৰণি লাগে৷\nঈশ্বৰে সৃষ্টিৰ সকলো পদাৰ্থ, সকলো কাৰ্যকে আপুনি গঢ়িছে; মাথোন এটি কাৰ্যৰ গঠন তেওঁ মানুহৰ হাতত এৰি দিছে; সেইটি মানুহৰ চৰিত্ৰ গঠন৷ ইয়াৰ কাৰণ, মানুহক তেওঁ বুদ্ধি-বিদ্যা আৰু চিন্তা-শক্তি দান কৰি ৰাখিছে৷ এইফেৰা ‘স্বৰাজ’ৰ (self-government) ক্ষমতা মানুহে ঈশ্বৰৰ পৰা লাভ কৰিছে৷ এতেকে এইফেৰি ‘স্বৰাজ’ৰ শাসন, গঠন মানুহে ভালকৈ কৰিলে ভাল হৈ তাৰ ফলাফল ভোগ কৰিবলৈ পায়, বেয়াকৈ কৰিলে বেয়া হৈ তাৰ ফল ভোগ কৰিবলৈ পায়৷ self-government municipality অৰ্থাৎ স্বায়ত্ব শাসনৰ ক্ষমতা পোৱা কোনো মিউনিচিপেলিটিয়ে ভালকৈ নিজৰ কৰ্তব্য কৰিব নোৱাৰিলে, গৱৰ্ণমেণ্টে সেই মিউনিচিপেলিটিৰ পৰা সেই ক্ষমতা কাঢ়ি নিয়া আমি চকুৰ আগতে দেখি আছোঁ৷ সেইদৰে নিজৰ চৰিত্ৰ গঠন কাৰ্যত অপাৰগ হোৱা লোককো ঈশ্বৰে তেওঁৰ হাতৰ পৰা এই ডাঙৰ ক্ষমতা কাঢ়ি নি, চৰিত্ৰ কি বস্তু তাক নজনা পশুৰ শাৰীলৈ পঠিয়ায়৷ সজ-চিন্তা, সজ-কাৰ্যৰ জনক৷ মনৰ পোহৰে তোমাৰ কাৰ্যৰ এন্ধাৰ চুকতো পোহৰ পেলায়৷ মন, বুদ্ধি, চিত্তক শুদ্ধ কৰি ৰাখা, আৰু সেই বিশুদ্ধ মন-বুদ্ধি, চিত্তৰে তোমাৰ অন্তৰ বিশুদ্ধ কৰি, জীৱনৰ কাৰ্যক্ষেত্ৰত আগবাঢ়ি যোৱা; ভয় নাই, তোমাৰ জয় নিশ্চিত৷\nঈশ্বৰত একান্ত বিশ্বাস, একান্ত নিৰ্ভৰ কৰি, তোমাৰ জীৱনত এহাশুধীয়াকৈ নিষ্কপটভাৱে কৰা কাৰ্যৰ ফলাফল তেওঁৰ চৰণত সমৰ্পণ কৰা, হে বন্ধুসকল এয়েই তোমালোকৰ প্ৰতি এই দুখীয়াৰ উপদেশ৷\n← সম্পাদকলৈ চিঠি (বিকাশ দাস)\nসৰিয়হ ফুল – ডিচেম্বৰ-জানুৱাৰী ২০১২ →